open-index/open-wikipedia-markdown huggingface dataset:
ߜ߭ߊߚߋߕ ߡߏߙߑߜ߭ߊ߲

ߣߌ߲߬ ߧߋ߫ ߜߟߏ߬ߝߌ߲߬ ߞߍ߫ ߊߡߙߌߞߌߞߊ ߘߏ߫ ߝߣߊ߫ ߘߌ߫ ߡߍ߲ ߕߐ߮ ߕߘߍ߬ ߞߏ߫ ﴿ ߜ߭ߊߚߋߕ ߡߏߙߑߜ߭ߊ߲﴾ ߸ ߊ߬ ߛߐ߬ߘߐ߲߬ ߘߊ߫ ߕߙߊߓߊ ߕߟߋ߬ ߄ / ߁߈߇߇ ߟߋ߬ ߟߊ߫ ߔߊ߬ߙߌ߬ ﴿ ߣߊߟߌ߬ߡߎ߲߫ ߞߌ߲ߕߎ߲ߞߌ ߘߌ߫ ߊߡߋߙߌߞߌ߬ ߖߡߊ߬ߣߊ ߞߣߐ߫ ߞߊ߬ߣߌ߲߬﴾ ، ߊ߬ ߛߊ߬ ߘߊ߫ ߞߑߟߊߝ߭ߌߟߊ߲ߘ ߞߊ߬ߙߌߝߐ߭ ߕߟߋ߬ ߂߇ / ߁߉߆߃ ߟߊ߫..... 

**[[''ߜ߭ߊߚߋߕ ߡߏߙߑߜ߭ߊ߲ ߠߊ߫ ߘߋߣߍ߲ߧߊ '']]**

ߡߏߙߑߜ߭ߊ߲ ߛߐ߬ߘߐ߲߬ ߛߊ߲ (߁߄) ߊ߬ ߞߊ߬ ߟߏߗߎߏ ߕߊ߯ߟߌ ߞߏ ߡߙߌߘߐ ߕߊ߬ ߸ ߞߏߛߴߊ߬ ߘߌ߫ ߕߊ߯ ߟߊ߬ߞߟߏ߬ߞߟߏ߬ߟߌ ߖߏ߯ߦߊ ߓߘߍ ߟߎ߬ ߛߐ߬ߘߐ߲߬ ߦߋ߲߬ ، ߡߏߙߑߜ߭ߊ߲ ߢߌ߲߬ ߦߋ߫ ߕߌߙߌ߲ߠߌ߲ߠߊ ߟߎ߬ ߘߐ߫ ߸ ߡߍ߲ ߠߎ߬ ߞߊ߬ ߟߊ߬ߞߟߏ߬ߞߟߏ߬ߟߌ ߛߎ߲ ߢߊߢߌߣߌ߲߫ ߞߊ߬ ߓߍ߲߬ ߊ߲ ߠߊ߫ ߓߌ߬ ߟߊ߬ߞߟߏ߬ߞߟߏ߬ߟߌ ߟߎ߬ ߕߊ߯ ߗߏ߮ ߡߊ߬ ، ߟߊ߬ߞߟߏ߬ߞߟߏ߬ߟߌ ߟߐ߲ߠߌ߲ ߕߘߴߊ߬ ߟߊ߫  ߞߏߛߓߍ߫.... 

**[[  ߜ߭ߊߚߋߕ ߡߏߙߑߜ߭ߊ߲ ߠߊ߫ ߝߋ߲߫ ߛߌ߲ߘߌߣߍ߲߫ ߘߏ ߟߎ߬]] **

ߡߏߙߑߜ߭ߊ߲ ߓߐ߫ ߘߊ߫ ߔߊ߬ߙߌ߬ ߞߊ߬ ߦߟߍ߬ߡߊ߲ ߛߌ߲ߛߌ߲ߣߊߕߌ ߸ ߞߊ߬ ߓߐ߫ ߦߋ߲߬ ߝߣߊ߫ ߞߊ߬ ߦߟߍ߬ߡߊ߲ ߞߑߟߊߝ߭ߌߟߊ߲ߘ ߓߊ߯ߙߊ ߞߊ߲ߡߊ߬ ، ߞߴߊ߬ ߕߏ߫ ߞߑߟߊߝ߭ߌߟߊ߲ߘ ߦߋ߲߬ ߠߋ߬ ߡߎ߬ߕߎ߲߬ ߛߊ߫ ߸ ߊ߬ ߞߊ߬ ߞߙߊߟߌ߫ ߕߙߏߞߏ ߘߏ߫ ߛߌ߲ߘߌ߫ ߁߉߀߇ ߟߊ߫ ߸ ߞߊ߬ ߓߊ߲߫ ߞߴߊ߬ ߖߘߍ߬ߞߊ߲ߠߌ߲  ߞߙߊߟߌ߫ ߕߙߏߞߏ ߝߎ߲ߞߎ߲ ߘߊ ߘߏ߫ ߘߊߦߟߍ߬.
ߒ߬ߓߊ߬ : ߞߴߊ߬ ߕߏ߫ ߞߑߟߊߝ߭ߌߟߊ߲ߘ ߁߉߁߆ ߟߋ߬ ߟߊ߫ ߸ ߥߊߢߌ߲߫ ߛߎ߲ߞߎ߲ߡߊ ﴿gaz naturel﴾ ߞߊ߬ ߕߌߢߍߟߌ ߓߟߋߓߟߋ ߟߊߘߏ߲߬ ߜߟߏ߬ߜߍ ߟߎ߬ ߞߎ߲߬ ߞߏߛߓߍ߫ ߸ ߏ߬ ߞߟߐ߬ߟߐ ߣߊ߬ ߘߊ߫ ߞߍ߫ ߕߙߎ߬ ߘߌ߫ ߞߊ߬ ߥߛߎߟߊߘߋ߲ ߛߌߦߊߡߊ߲߫ ߞߙߌ߬ߞߙߊ ߞߴߊ߬ߟߎ߬ ߘߏ߫ ߟߎ߫ ߟߊߣߍ߲߫ ߕߏ߫ ߘߎ߰ߡߊ߬ ߥߊߢߌ߲߫ ߞߟߊߦߊ ߓߟߏ߫ ، ߞߊ߬ ߘߏ߫ ߟߎ߫ ߞߍ߫ ߛߎ߭ ߘߌ߫ ߞߌߘߌ߲ߜߊ߲߫ ، ߜߟߏ߬ߝߌ߲߬ ߘߋ߲ ߊߡߋߙߌߞߌ߬ߞߊ ߢߌ߲߬ ߞߊ߬ ߥߊߢߌ߲߫ ߠߊ߫ ߞߟߐ߬ߟߐ ߖߎ߮ ߏ߬ ߟߋ߬ ߞߏ ߡߍ߲߫ ߸ ߊ߬ ߣߴߊ߬ ߞߘߐ߬ߞߍ߫ ߞߊ߬ ߣߌߟߊߞߟߌ߫ ߞߙߏߞߏ ߛߌ߲ߘߌ߫ ߞߊ߬ ߜߟߏ߬ߜߍ ߛߌߦߊߡߊ߲߫ ߣߌ ߟߊߕߊ߲߬ߞߊ߬ ߁߉߁߆ ߟߊ߫. 
 ߊ߬ ߡߊ߫ ߘߊ߲߬ ߏ߬ ߟߎ߬ ߡߊ߫ ߘߋ߬ ߸ ߓߊߏ߬ : ߊ߬ߟߋ߬ ߟߋ ߝߟߐߝߟߐ ߞߍ߫ ߘߊ߫ ߕߙߎ߬ ߘߌ߫ ߞߊ߬ ߞߌߢߍ߲߫ ﴿ߘߎߢߊ߫﴾ ߛߋ߲߬ߡߊ߬ ߕߊ߯ߡߊ߫ ߟߊ߫ ߟߎ߬ ߣߴߊ߬ ߞߐ߲߬ߛߏ ﴿ voiture﴾ ߓߏߙߌߟߊ ߟߎ߬ ߣߴߊ߬ ߔߏߔߏ ﴿ moto﴾ ߓߏߙߌߟߊ ߟߎ߬ ߟߊ߫ ߖߌ߰ߣߌ߬ߦߟߍ ߟߊ߫ ߣߐ߰ߦߊ ߕߐߟߍ߫ ، ߓߊߏ߬ : ߕߊ ߥߎߟߋߡߊ߲ ﴿ feux rouge ou bien feux de signalisation﴾ ߡߍ߲߫ ߧߋ߫ ߛߌߟߊ ߟߊ߬ ߖߌ߰ߣߌ߬ߦߟߍ ߟߊ߫ ߣߐ߰ߦߊ ߟߊ߫ ߛߋ߲߬ߠߊ߬ߡߊ ߟߎ߬ ߣߌ߫ ߓߏ߬ߙߌ߬ߝߋ߲ ߕߌ߯ ߟߎ߬ ߕߍ߫ ߸ ߊ߬ ߞߴߏ߬ ߛߌ߲ߘߌ߫ ߁߉߂߃ ، ߏ߬ ߞߊ߬ ߖߌ߰ߣߌ߬ߦߟߍ ߟߊߣߐ߰ߦߊ߫ ﴿ߞߊ߬ߝߏ߬ ߟߊߘߍ߬ߣߍ߲  États-Unis d'Amérique﴾ ߣߌ߫ ﴿ ߜ߭ߊߙߊ߲ߘ ߓߙߋߕߊߦߌ߲ grand Bretagne﴾ ߣߌ߫ ﴿ߞߣߊߘߊ߫ Canada﴾ ߘߐ߫ ، ߞߏ߬ߣߌ߲߬ ߊ߬ ߟߊ߫ ߓߊ߲߫ ߘߴߊ߬ ߟߊ߫ ߕߊ ߥߎߟߋߡߊ߲ ߝߙߋ߬ ߟߋ߬ ߡߊ߫ ﴿ߊߡߋߙߌߞߌ߬ ߥߊߘߌ߫ ߄߀ ߀߀߀ ߸ 40 000﴾ ߟߋ߬ ߟߊ߫. 
ߘߏ߫ ߞߊ߲߫ ߞߴߊ߬ ߣߊ ߝߣߊ߫ ߦߋ߫ ߜߟߏ߬ߝߌ߲߬ ߠߊ ߜߟߏ߬ߝߌ߲߬ ߠߋ߬ ߘߌ߫ ، ߘߏ߫ ߜߘߍ߫ ߟߎ߫ ߞߊ߲߫ ߞߏ߫ ߍ߲ߍ߲߫ ߞߵߊ߬ ߣߊ߫ ߦߋ߫ ߍ߲ߘߎ߫ ߜߟߏ߬ߝߌ߲߬ ߘߏ߫ ߟߋ߬ ߘߌ߫.
ߊ߬ ߟߊ߫ ߓߊ߯ߙߊ߫ ߢߌߡߊ߫ ߏ߬ ߟߋ߬ ߓߘߊ߫ ߘߏ߫ ߓߐ߫ ߓߌ߬ߟߊ߬ߒ߬ߘߐ߬ߖߎ߮ ﴿accident﴾ ߠߎ߬ ߟߊ߫ ߞߌߢߍ߲߫ ߝߊ߲߭ ߓߍ߯ ߘߐ߫ ߓߌ߬.
ߊ߬ ߣߌ߫ ߣߌߟߊߞߟߌ߫ ߕߙߏߞߏ ﴿ la parai respiratoire﴾
ߊ߬ ߣߌ߫ ߞߙߊߟߌ߫ ߕߙߏߞߏ ߟߎ߬ ߣߴߊ߬ ߢߐ߲߰ߘߐ ߟߎ߬...

@ ߛߏ߬ߙߌ߬ ߟߏ߲ߡߊߞߐߣߐ߲߫ ߞߊ߬ߡߙߊ߬ ߓߟߏ߫ @
ߦߌߟߡߊ:ߘߐ߬ߝߐ
ߦߌߟߡߊ:ߊߡߋߙߌߞߌ߬ ߝߘߊ߬ߝߌ߲߬
ߦߌߟߡߊ:ߕߌߙߌ߲ߠߌ߲ߠߊ
ߕߟߋ߬ߓߊ߮ ߟߐ߲ߕߊ ߟߎ߬ ߛߎߡߊ߲ߘߊ߲ߕߊ ߟߎ߬

**ߕߟߋ߬ߓߊ߮** ߟߐ߲ߕߊ ߟߎ߬ ߛߎߡߊ߲ߘߊ߲ߕߊ ߟߎ߬ ߦߋ߫ ߟߐ߲ߕߊ ߟߎ߬ ߟߊ߫ ߞߣߍ ߕߊ߬ߣߍ߫ ߠߋ߬ ߘߌ߫ ߟߊ߬ߡߙߊߟߌ߬ ߖߐ߯ߙߊ߲ ߞߊ߲߬ ߸ ߊ߬ ߜߟߌߦߊ ߣߴߊ߬ ߘߍ߲߬ߘߍ ߞߣߍ ߏ߬ ߞߊ߲߬ ߸ ߏ߬ ߟߋ ߞߏ߫ ߦߋ߫. ߓߊߏ߬ ߊ߬ ߦߋ߫ ߟߐ߲߫ ߠߊ߫ ߟߐ߲ߕߊ ߟߊ߫ ߞߣߍ ߡߊߡߌ߬ߣߊ߬ߣߍ߲ ߏ߬ ߟߊ߫ ߓߏ߲߲߬߬ߧߊ ߣߴߊ߬ ߟߊ߫ ߘߐ߯ߦߊ ߟߋ߬ ߡߊ߬ ߸ ߞߏ߫ ߟߐ߲ߕߊ ߣߌ߲߬ ߞߊ߫ ߓߏ߲߬ ߥߟߴߊ߬ ߞߊ߫ ߘߐ߯.

## ߁-ߢߊ߲߯ߕߊ߲ߘߐ
ߢߊ߲߯ߕߊ߲ߘߐ ߦߋ߫ ߝߍ߲߲ߕߍߙߍ߫ ߞߊ߲ߞߋ ߓߍ߯ ߘߐ߫ ߘߐ߰ߡߊ߲ ߠߋ߬ ߘߌ߫ ߕߟߋ߬ߓߊ߰ߦߊ߬ߟߌ ߞߊߡߊ߲ ߘߐ߫ ߸ ߡߍ߲ ߦߋ߫ ߖߊ߬ߕߋ߬ߘߋ߲߲߫ ߝߌ߬ߟߊ߫ ߘߐߙߐ߲߫ ߕߊ߬ ߟߊ߫ ߸ ߀ ߥߟߊ߫ ߁(ߘߐ߬ߞߏߟߏ߲ ߥߟߊ߫ ߞߋߟߋ߲߫) ߞߊ߬߬ߡߊߛߐ߬ߘߐ߲߬ ߘߐ߬ߞߏߟߏ߲ ߣߌ߫ ߞߋߟߋ߲߫ ߠߋ߬ ߦߋ߫ ߖߊ߬ߕߋ߬ߘߋ߲ ߓߍ߯ ߘߐ߫ ߘߐ߰ߡߊ߲ ߘߌ߫. ߏ߬ ߟߋ ߣߐ߬ ߝߌ߬ߟߊ߬ ߖߏߣߊ ߏ߬ ߞߍ߫ ߟߊ߫ ߟߐ߲ߕߊ ߟߎ߬ ߛߎߡߊ߲ߠߌ߲ ߘߊߡߌߣߊ ߣߴߊ߬ ߓߊߖߎ ߘߌ߫. 

## ߂-ߦߟߍ߬ߞߕߋ

## ߃-ߝߍߞߕߋ

## ߄-ߛߋ߰ߘߋ߬ߞߕߋ

## ߅-ߝߊ߯ߞߕߋ

## ߆-ߛߊ߬ߦߌ߬ߞߕߋ

## ߇-ߓߏ߲߬ߣߏ߲߬ߞߕߋ

## ߈-ߛߊ߯ߞߕߋ

## ߉-ߡߣߐ߬ߞߕߋ

## ߁߀-ߜߘߋ߬ߞߕߋ
ߦߌߟߡߊ:ߛߋߒߞߏߟߊߘߐߦߊ
ߦߌߟߡߊ:ߕߟߋ߬ߓߊ߰ߦߊ
ߦߌߟߡߊ:ߞߛߊ߬ߓߌ
ߦߌߟߡߊ:ߘߡߊ߬ߟߐ߲
ߓߌߕߐ߲߬ ߞߎ߬ߟߌߓߊ߬ߟߌ߫

thumb|ߓߊ߲߬ߜ߭ߍ߬ߕߊ߬ߓߊ߫ ߞߊ߬ߟߊ߲߬ߛߏ
**ߓߌߕߐ߲߬ ߞߎ߬ߟߌߓߊ߬ߟߌ߫** ߡߏߦߌ߫ ߘߊ߫ ߁߆߈߉ ߝߊ߲߭ ߠߋ߬ ߝߍ߬߸ ߊ߬ ߕߘߍ߬ ߦߋ߫ ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߡߊ߲߬ߛߊ ߘߏ߫ ߟߋ߬ ߘߌ߫ ߁߇߁߂ ߟߊ߫ ߞߊ߬ ߥߴߊ߬ ߛߵߊ߬ ߟߊ߫ ߛߊ߬ߦߊ ߟߊ߫ ߁߇߅߅ ߟߊ߫.

## ߡߊ߲߬ߛߊ߬ߦߊ
ߓߌߕߐ߲߬ ߞߎ߬ߟߌߓߊ߬ߟߌ߫ ߕߘߍ߬ ߦߋ߫ ߞߟߊ߬ߖߊ߲߫ ߞߎ߬ߟߌߓߊ߬ߟߌ߫ ߘߋ߲ߞߍ߫ ߘߐ߯ߡߊߡߐ߮ ߘߏ߫ ߟߋ߬ ߘߌ߫ (ߛߋߥߎ߫ ߡߊ߲߬ߛߊ ߁߆߅߂ ߣߌ߫ ߁߆߈߂ ߕߍ߫) ߥߟߊ߫ ߡߍ߲ ߡߊߟߐ߲ߣߍ߲ߓߊ ߦߋ߫ ߓߘߍߞߍ߭߸ ߏ߬ ߟߋ ߦߋ߫ ߞߴߊ߬ ߦߋ߫ ߢߊ߲߬ߜ߭ߟߏ߬ ߘߋ߲߫ ߠߊߓߊ߲ ߠߋ߬ ߦߋ߫ (ߡߐ߰ ߝߌ߬ߟߊ ߡߍ߲ ߠߎ߬ ߞߊ߬ ߛߋߥߎ߫ ߡߊ߲߬ߛߊ߬ߟߊ ߜߘߌ ߛߌ߱ ߛߌߙߌ߲ ߕߊ߫ ߝߐߟߌ߫ ߘߐ߫߸ ߏ߬ ߕߐ߬ ߞߋߟߋ߲). ߊ߬ ߘߋߣߍ߲ߕߐ ߞߍߣߍ߲߸ ߊ߬ ߕߘߍ߬ ߦߋ߫ «ߕߐ߲߫» ߞߎ߲ߕߌ߮ ߟߋ߬ ߘߌ߫߸ ߘߏ߲߬ߛߏ߬ ߞߎ߲ߕߌ߮, ߊ߬ ߞߵߏ߬ ߟߋ ߟߊߢߊ߬ ߞߵߊ߬ߟߎ߬ ߞߴߊ߬ ߟߊ߫ ߞߟߍ߬ߘߋ߲ ߠߎ߬ ߘߌ߫. ߊ߬ ߘߏ߲߬ ߘߊ߫ ߛߡߐ߬ߣߐ߬ߦߊ ߘߐ߫ ߞߵߊ߬ ߟߊ߫ ߞߟߍ߬ߞߍ߬ ߞߎߟߎ߲ ߘߏ߫ ߞߊ߬ߙߌ߬ߝߊ߫ ߛߡߐ߬ߣߐ ߟߎ߬ ߟߊ߫ ߞߵߊ߬ ߟߊ߫ ߡߊ߲߬ߛߊ߬ߟߊ ߟߊߛߋ߫ ߖߋ߬ߟߌߓߊ߬ ߓߊߟߋ߲߫ ߝߌ߬ߟߊ ߟߎ߬ ߡߊ߬ ߕߎ߲ߓߕߎ߫ ߣߌ߫ ߓߡߊ߬ߞߐ߫ ߕߍ߫ ߞߊ߬ ߕߊ߬ߡߌ߲߬ ߓߌ߬ߟߊ߬ ߟߊ߫ ߖߍ߬ߣߍ߫ ߝߍ߬.

ߊ߬ ߟߊ߫ ߡߊ߲߬ߛߊ߬ߦߊ ߘߎ߲ߡߊ߫ ߘߊ߫ ߛߊ߲߬ ߄߂ ߖߊ߬ߕߋ߬ ߟߊ߫߸ ߊ߬ ߟߊ߫ ߛߏ߬ߙߌ߬ߡߊ߬ߘߋ߲ ߠߎ߬ ߝߣߊ߫ ߕߎ߲߬ ߦߋ߫ ߡߐ߰ ߄߀߀߀߀ ߠߋ߬ ߘߌ߫߸ ߡߍ߲ ߠߎ߬ ߕߎ߲߬ ߞߊ߬ ߞߍ߬ߟߍ ߟߐ߲߫ ߞߏߛߓߍ߫߸ ߊ߬ ߣߌ߫ ߝߣߊ߫ ߊ߬ߟߎ߬ ߟߊ߫ ߞߟߍ߬ߞߍ߬ߝߋ߲ ߠߎ߬ ߕߘߍ߬ ߦߋ߫ ߡߊ߬ߙߌ߬ߝߊ ߟߋ߬ ߘߌ߫߸ ߡߍ߲ ߠߎ߬ ߘߐߓߍ߲߬ߣߍ߲߫ ߕߘߍ߬ ߦߴߊ߬ ߟߊ߫ ߣߎ߬ߡߎ߲ ߠߎ߬ ߓߟߏ߫.

ߓߌߕߐ߲߬ ߞߎ߬ߟߌߓߊ߬ߟߌ߫ ߛߊ߬ ߘߊ߫ ߁߇߅߅ ߟߋ߬ ߟߊ߫߸ ߏ߬ ߞߍ ߊ߬ ߘߋ߲ߞߍ߫ ߘߋ߲ߞߘߐ߫ ߞߎ߬ߟߌߓߊ߬ߟߌ߫ ߛߌ߰ ߘߴߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫.

## ߡߍ߲ߢߐ߲߯ߠߊ ߘߐ߫
ߡߍ߲ߢߐ߲߯ߠߊ ߕߊ߫ ߝߐߟߌ߫ ߘߐ߫߸ ߞߏ߫ ߓߌߕߐ߲߬ ߞߎ߬ߟߌߓߊ߬ߟߌ߫ ߟߋ߬ ߦߋ߫ ߢߊ߲߬ߜ߭ߟߏ߬ ߕߟߏߡߌߘߊ ߘߌ߫߸ ߓߊߘߋ߲ߡߊ߫ ߝߌ߬ߟߊ ߡߍ߲ ߠߎ߬ ߞߍ߫ ߘߊ߫ ߓߊ߲ߓߊߙߊ߲߫ ߡߊ߲ߛߟߊ ߜߘߌ ߛߌ߰ߓߊ߮ ߘߌ߫߸ ߏ߬ ߟߎ߬ ߘߏ߫ ߘߐ߫ ߞߋߟߋ߲߫ ߞߊ߬ߣߌ߲߬. ߞߴߊ߬ ߥߊ߫ ߘߊ߫ ߓߙߊ߬ ߓߊ ߖߌߣߊ ߝߊߙߏ߫ ߘߋ߲ ߠߋ߬ ߘߐ߫ ߞߵߊ߬ ߕߘߍ߬ ߏ߬ ߦߋ߫ ߖߊ߰ߘߏ߬ ߛߏ߲ߧߊ ߟߊ߫ ߝߏ߬ߘߏ ߘߐ߫߸ ߊ߬ ߞߵߏ߬ ߣߌ ߟߊߞߛߌ ߡߍ߲ ߞߍ߫ ߛߊ߬ߦߊ ߡߊ߬߸ ߝߊߙߏ߫ ߞߵߊ߬ ߞߐ߲ߘߐ߲ ߞߴߊ߬ ߛߌ߲ߖߌ ߕߏ߲ߘߋ ߟߋ߬ ߘߴߊ߬ ߕߟߏ߫ ߝߌ߬ߟߊ ߘߐ߫߸ ߏ߬ ߟߋ ߞߵߊ߬ ߕߏ߫ ߊ߫ ߕߘߍ߬ ߦߋ߫ ߞߍ߫ ߟߊ߫ ߓߍ߲߬ߓߍ߲߬ߓߍ߲ ߓߍ߯ ߞߊ߬ߟߊߡߊ߬߸ ߡߍ߲ ߠߎ߬ ߕߘߍ߬ ߦߋ߫ ߘߐߓߍ߲߬ ߠߴߊ߬ ߞߊ߲ߡߊ߬. 

## ߦߟߌߡߊߛߙߋ

## ߛߓߍߘߊ

ߦߌߟߡߊ:ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ
ߦߌߟߡߊ:ߊߝߙߌߞߌ߬ ߡߊ߲߬ߛߊ
ߦߌߟߡߊ:ߡߊ߲߬ߘߋ߲߬ ߡߊ߲ߛߊ
ߘߎ߲ߓߎ

**<sup>ߞߊ߲ߟߐ߲ߘߐߦߊ</sup>** 

## ߛߓߍߦߟߊ ߟߊ߫ ߢߍߛߓߍ
ߊ߲ ߠߊ߫ ߞߊ߬ߝߊ ߣߌ߲߬ ߧߋ߫ ߖߊ߬ߕߋ߬ ߟߊ߫ "ߢߍߓߌߟߊ" ߟߋ߬ ߘߌ߫ ߞߊ߬ ߓߐ߫ "ߞߊ߲ߟߐ߲ߘߐߦߊ" ߢߍߓߌߟߊ ߟߎ߬" ߘߐ߫. ߏ߬ ߞߏ߫ ߟߊߞߣߍߦߊߟߌ ߘߐ߫: ߞߝߊ߬ ߛߎ߮ ߛߌߦߊߡߊ߲߫ ߠߋ߬ ߞߝߊ߬ ߟߐ߯ߝߍ ߟߎ߬ ߘߐ߫ ߸ ߡߍ߲ ߧߴߊ߲ ߠߊ߫ ߞߊ߬ߝߊ ߣߌ߫ ߛߎ߯ߦߊ ߘߌ߫ ߞߊ߬ߝߊ ߣߌ߲߬ "ߢߍߓߌߟߊ" ߘߌ߫، ߞߏ߬ߣߌ߲߬ - ߕߎ߬ߢߊ ߖߍ߬ߘߍߖߍ߬ߘߍ ߟߊ߫ - ߏ߬ ߦߋ߫ ߓߍ߲߬ ߞߊ߬ߙߊ߲߬ߠߊ߬ߘߋ߲ ߠߎ߫ ߟߋ߬ ߡߊ߬ ߸ ߡߍ߲ ߠߎ߫ ߞߛߊߞߊ ߡߊߦߟߍ߬ߣߍ߲ ߞߊ߬ߙߊ߲ ߞߛߊߞߊ ߘߐ߫ ߓߟߏߡߞߊߟߌ ߣߌ߲߬ ߘߐ߫. ߊ߲ ߠߊ߫ ߞߊ߬ߝߊ ߣߌ߲߬ ߧߋ߫ ߡߐ߰ ߟߎ߫ ߟߋ߫ ߕߊ߬ ߟߴߊ߬ߟߎ߫ ߓߟߏ߫ ߡߊ߬ ߸ ߡߍ߲ ߠߎ߬ ߦߴߊ߬ ߝߍ߬ ߞߵߊ߬ߟߎ߬ ߞߊߘߌ߫ "ߞߊ߲ߟߐ߲ߘߐߦߊ" ߕߌ߲ߕߊ߲ ߞߣߐ߫، ߕߌ߲ߕߊ߲ ߤߊ߬ߙߌ߬ߖߍ߰ߡߊ ߣߌ߲߬ ߞߣߐ߫ ߸ ߡߍ߲ ߘߊ߲߬ߠߊߕߍ߰ ߞߊ߬ߙߊ߲߬ߠߊ ߘߡߊߘߡߊߣߍ߲߫ ߦߋ߫. ߊ߬ ߦߴߊ߬

* ߡߊߟߐ߲ ߠߎ߬ ߢߊߝߐ߫ ߟߊ߫ 

# ߊ߬ ߣߴߊ߬ ߞߎ߲߬ߕߐ߮ ߝߘߏ߬ߓߊ߬ߡߊ ߟߎ߬، ߓߟߏߡߞߊߟߌ ߣߌ߲߬ ߞߊ߬.

"ߞߊ߲ߟߐ߲ߘߐߦߊ" ߞߍ߫ ߡߍ߲ ߞߍ߫ ߘߊ߫ ߊ߬ ߦߋ߫ ߟߐ߲ߞߏߦߊ ߓߏߟߏ߲ߝߘߊ ߓߟߏߡߞߊߟߌ ߘߏ߫ ߟߋ߬ ߞߐߦߌ߬ߘߊ߬ ߟߊ߫، ߏ߬ ߟߋ ߞߏߛߐ߲߬ ߸ ߒ ߡߊ߫ ߓߐߘߊ߫ ߛߌ߫ ߛߐ߬ߘߐ߲߬ ߸ ߞߊ߬ ߓߐ߫ ߟߐ߲ߞߏ ߞߎߡߊߘߋ߲ ߠߎ߬ ߟߊߓߊ߯ߙߊ ߡߊ߬،  ߞߎߡߊߘߋ߲ ߡߍ߲ ߠߎ߬ ߦߋ߫ ߟߐ߲ߠߌ߲ ߣߌ߲߬ ߞߣߐ߫، ߞߵߊ߬ ߟߊ߫ ߞߎ߲߬ߕߐ߮ ߓߍ߯ ߢߊߝߐ ߞߊ߲߬ ߢߊߝߐߟߌ ߡߍ߲ ߘߴߊ߬ ߡߊߟߐ߲ ߘߐߞߣߍߦߊ߫ ߸ ߞߊ߬ ߓߍ߲߬ ߒ ߛߋߞߏ ߓߙߍ߬ߦߊ ߡߊ߬. 
ߦߌߟߡߊ:ߞߊ߲
ߦߌߟߡߊ:ߞߊ߲ߟߐ߲ߘߐߦߊ
ߦߌߟߡߊ:ߟߐ߲ߞߏ

ߦߌߟߡߊ:ߘߎ߲ߓߎ
ߦߌߟߡߊ:ߘߋ߬ߙߌ߬ߘߊ
ߒ߬ߜ߭ߏ߬ߟߏ߫ ߖߊ߬ߙߊ߫

**ߒ߬ߜ߭ߏ߬ߟߏ߫ ߖߙߊ߬** ߦߋ߫ ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߡߊ߲߬ߛߊ ߘߏ߫ ߟߋ߬ ߘߌ߫߸ ߕߎ߬ߡߊ߬ߘߐ߫ ߡߍ߲ ߡߏߦߌߣߍ߲߫ ߦߋ߫ ߞߍ߫ ߟߊ߫ ߁߇߁߈ ߠߊ߫ ߢߐ߬ߟߊ߫߸ ߞߊ߬ ߛߊ߬ ߁߇߉߀ ߟߊ߫ ߙߖ߭ߌߦߊߡߎ߲߫ ߞߵߊ߬ ߛߌ߭ ߕߏ߫ ߛߊ߲߬ ߇߂ ߘߐ߫. 

## ߞߊ߲߬ߛߓߍߟߌ
**ߒ߬ߜ߭ߏ߬ߟߏ߫** ߓߏߙߌ߲ߞߍ߫ ߟߋ߬ ߞߵߊ߬ ߘߌ߫ ߛߋߜ߭ߎ߫ ߡߊ߲߬ߛߊ߬ߟߊ ߜߘߌߛߌ߰ߓߊ߮ ߓߌߕߐ߲߬ ߞߎ߬ߟߌߓߊ߬ߟߌ߫ ߡߊ߬ ߕߏ߬ߟߌ߬ߡߊ߬ߛߌ߮ ߘߌ߫߸ ߞߵߏ߬ ߞߴߊ߬ ߡߏߦߌߓߊ߮ ߟߎ߬ ߞߎ߲߬ߡߊ߬ߞߊ ߘߌ߫ ߞߊ߬ ߓߐ߫ ߣߌߛߐ߲ߞߐ߫ ߛߙߊ ߡߊ߬ ߡߍ߲ ߘߌߦߊߜߏߦߊߣߍ߲߫ ߕߘߍ߬ ߦߴߊ߬ߟߎ߫ ߞߊ߲߬. ߒ߬ߜ߭ߏ߬ߟߏ߫ ߣߊ߬ ߘߊ߫ ߘߌ߫ ߓߌߕߐ߲߬ ߞߎ߬ߟߌߓߊ߬ߟߌ߫ ߡߏ߬ߛߏ ߘߏ߫ ߡߊ߬ ߞߵߊ߬ ߞߴߏ߬ ߘߋ߲ ߘߌ߫߸ ߒ߬ߜ߭ߏ߬ߟߏ߫ ߣߊ߬ ߘߊ߫ ߓߐ߫ ߝߊ߲߬ߞߊ ߡߵߏ߬ ߟߋ ߞߐ߫߸ ߊ߬ ߟߊ߫ ߡߊ߲߬ߛߦߊ߬ ߕߊ ߞߍ߫ ߘߊ߫ ߓߌߕߐ߲߬ ߞߎ߬ߟߌߓߊ߬ߟߌ߫ ߟߊ߫ ߛߊ߬ߦߊ ߟߋ߬ ߞߐ߫.

ߒ߬ߜ߭ߏ߬ߟߏ߫ ߖߊ߬ߙߊ߫ ߟߋ߬ ߞߍ߫ ߘߊ߫ ߖߙߊ߬ ߡߊ߲߬ߛߊ߬ߦߊ ߡߊ߲߬ߛߊ߬ ߝߟߐߝߟߐ ߘߌ߫߸ ߡߍ߲ ߠߎ߬ ߡߊߟߐ߲ߣߍ߲߫ ߦߋ߫ ߒ߬ߜ߭ߟߏ߬ߛߌ߬ ߕߐ߮ ߡߊ߬. 

ߦߊ߬ߣߴߊ߬ ߞߍ߫ ߕߐ߫ ߡߊ߲߬ߛߊ ߘߌ߫߸ ߒ߬ߜ߭ߏ߬ߟߏ߫ ߕߘߍ߬ ߦߋ߫ ߕߐ߲ߖߐ߲ ߠߎ߬ ߟߊ߫ ߞߟߍ߬ߞߎ߲ߕߌ߮ ߟߋ߬ ߘߌ߫߸ ߓߌߕߐ߲߬ ߞߎ߬ߟߌߓߊ߬ߟߌ߫ ߟߊ߫ ߞߟߍ߬ߘߋ߲ ߠߎ߬ ߟߊ߫ ߞߋߟߊߘߋ߲ ߞߊ߬ߣߌ߲߬. ߊ߬ ߞߵߊ߬ ߘߋ߲ߡߛߏ ߘߏ߫ ߘߴߊ߬ ߡߊ߬ ߘߵߏ߬ ߞߴߊ߬ ߝߘߎߡߊ ߘߌ߫.

ߊ߬ ߞߊ߬ ߖߊ߬ߡߊߙߌ ߟߊߛߓߊ߬ߕߌ߫ ߡߊ߲߬ߛߊ߬ߟߊ ߞߣߐ߫ ߞߊ߬ ߕߌ߲߬ߞߎ߬ߘߎ߲߬ ߓߐߣߍ߲ߢߐ߲߰ߡߊ ߟߎ߫ ߡߊ߬ߡߙߊ߬ߟߌ ߞߊ߬ߙߌ߬ߝߴߊ߬ ߘߋ߲ ߠߋ߲ ߠߎ߬ ߟߊ߫. ߊ߬ ߞߵߊ߬ ߘߋ߲߫ ߠߊߘߏ߲߬ߣߍ߲ ߓߊ߲߬ߓߜ߭ߎ߫ ߒ߬ߗߌ߫ ߕߐ߯ߦߊ߫ ߞߵߏ߬ ߞߍ߫ ߡߙߊ߬ߓߊ߮ ߘߴߊ߬ ߟߊ߫ ߞߟߍ߬ߘߋ߲ ߠߎ߬ ߞߎ߲߬ߠߊ߫߸ ߏ߬ ߡߊ߫ ߛߋ߫ ߞߍ߫ ߟߊ߫ ߡߊ߲߬ߛߦߊ߬ ߟߊ߫ ߓߊߏ߬ ߞߍ߬ߟߍ ߘߏ߫ ߕߘߍ߬ ߦߴߌ ߘߐ߫ ߥߊ߯ߕߌ ߏ߬ ߟߊ߫. ߏ߬ ߞߊ߬ ߞߏ߫ ߛߌߦߊߡߊ߲߫ ߠߋ߬ ߟߊ߫ ߏ߬ ߞߊ߲߬.

ߒ߬ߜ߭ߏ߬ߟߏ߫ ߖߙߊ߬ ߛߊ߬ ߘߊ߫ ߙߌߖ߭ߌߦߊߡ (ߓߌ߲߭ ߓߙߎߞߌߣߊ߫ ߝߊ߬ߛߏ߫) ߁߇߉߀ ߥߟߊ߫ ߁߇߉߂ ߟߊ߫߸ ߞߵߊ߬ ߕߘߍ߬ ߦߋ߫ ߘߏ߲߭ ߞߊ߲߬ ߞߊ߬ ߓߐ߫ ߓߙߊߡߊߖߊ߲ߓߊ߲ ߦߌߟߊ ߡߐ߰ߛߌ ߟߎ߬ ߞߊ߲ߡߊ߬. ߘߏ߫ ߟߎ߫ ߦߴߊ߬ ߝߐ߫ ߟߊ߫ ߞߴߊ߬ ߛߊ߬ ߘߊ߫ ߞߣߐߞߍߟߌ ߟߋ߬ ߓߟߏ߫. ߊ߬ ߘߋ߲ߞߍ߫ ߡߐ߲߬ߛߐ߲߫ ߖߊ߬ߙߊ߫ ߟߋ߬ ߛߌ߰ ߘߴߊ߬ ߣߐ߭ ߘߐ߫. ߏ߬ ߟߋ ߞߊ߬ ߝߐߢߐ߲߯ߞߐ ߟߊߘߏ߲߬ ߊ߬ ߘߋ߲ ߠߎ߬ ߕߍ߫ ߡߊ߲߬ߛߊ߬ߦߊ ߟߊߛߐ߬ߘߐ߲߬ ߞߏ ߘߐ߫.

ߡߍ߲ ߥߊ߫ ߕߐ߫ ߦߋ߫ ߓߍ߲߬ ߠߊ߫ ߞߐ߯ߟߊ߫ ߕߌߙߌ߲ߠߌ߲ ߠߎ߬ ߡߊ߬ ߞߊ߬ ߓߍ߲߬ ߛߓߍߛߎ߲ߞߏ ߡߊ߬ ߁߇߉߁ ߠߊ߫ ߕߊ߬ߡߍߙߑߟߊ߲߫ ߓߟߏ߫߸ ߏ߬ ߕߘߍ߬ ߦߋ߫ ߓߟߏߡߐ߮ ߛߓߍߛߎ߲ߧߊߣߍ߲ ߠߋ߬ ߘߌ߫ ߛߍ߲ߕ ߘߏߡߌ߲ߜ߭ߏ߫ (ߓߌ߲߭ ߤߊߦߕߌ߫) ߏ߬ ߞߊ߬ ߒ߬ߜ߭ߏ߬ߟߏ߫ ߟߊߞߏ ߢߡߊߞߊ߬߸ ߏ߬ ߞߊ߬ ߞߊ߬ߙߊ߲ ߞߍ߫ ߕߎ߲ߓߎߞߑߕߎ߫ ߟߋ߬ ߊ߬ ߟߊ߬ ߘߋߣߍ߲ߦߊ ߘߐ߫߸ ߞߴߊ߬ߟߋ ߟߋ߬ ߞߊ߬ ߒߞߏ ߛߓߍߛߎ߲ ߛߌ߲ߘߌ߫߸ ߛߓߍߛߎ߲ ߡߍ߲ ߦߋ߫ ߒߞߏߝߐߟߊ ߟߎ߬ ߟߊ߫ ߞߊ߲ ߛߓߍ߫ ߟߊ߫. ߕߡߍߙߑߟߍ߲߫ ߕߘߍ߬ ߦߋ߫ ߞߏ߬ߡߊ߬ߕߌ߮ ߟߋ߬ ߘߌ߫߸ ߊ߬ ߣߴߊ߬ ߕߘߍ߬ ߦߋ߫ ߒ߬ߜ߭ߏ߬ߟߏ߫ ߘߋ߲ߞߍ߫ ߝߟߐ ߓߊ߲߬ߓߜ߭ߎ߫ ߒ߬ߗߌ߫ ߞߊ߬ߙߊ߲߬ ߠߊ߫. ߊ߬ ߕߘߍ߬ ߦߋ߫ ߥߊ߫ ߟߊ߫ ߡߊ߲߬ߛߊ߬ߘߋ߲ ߝߍ߬ ߦߙߐ ߟߎ߬ ߘߐ߫ ߛߐ߲߬߸ ߏ߬ ߛߊ߬ߣߍ߲߸ ߕߊ߬ߡߍߙߑߟߊ߲߫ ߡߌ߬ߣߊ߬ ߘߊ߫ ߞߵߊ߬ ߞߍ߫ ߖߐ߲߭ ߘߌ߫. 

ߞߏ߬ߣߌ߲߬ ߤߊߟߵߌ ߓߊ߯ ߞߎߡߊ ߣߌ߲߬ ߝߐ߫ ߞߊ߲ ߡߍ߲߫߸ ߌ ߘߴߊ߬ ߟߐ߲߫ ߞߏ߫ ߞߎߡߊ ߏ߬ ߦߋ߫ ߥߎߦߊ߫ ߘߐߓߍ߲߬ߣߍ߲ ߠߋ߬ ߘߌ߫. ߊ߬ߟߋ߬ ߝߊ߬ߙߊ߲߬ߛߌ߬ߞߊ ߟߎ߬ ߘߏ߲߬ ߕߎߡߊ ߟߊ߫ ߡߊ߲߬ߘߋ߲߫߸ ߊ߬ ߝߐ߫ ߊ߬ߟߎ߫ ߞߊ߬ ߛߓߍߛߎ߲߫ ߜߘߍ߫ ߛߐ߬ߘߐ߲߫ ߒ߬ ߓߘߊ ߦߊ߲߬ ߣߌ߫ ߊ߬ߙߊ߬ߓߎ ߕߍ߫؟  

ߒߞߏ ߡߊ߫ ߛߌ߲ߘߌ߫ ߡߐ߰ ߜߘߍ߬ ߛߌ߫ ߓߟߏ߫ ߝߏ߫ ߡߊ߲߬ߘߋ߲߫ ߣߊ߲߬ߒߞߡߊ ߛߟߏ߬ߡߊ߯ߣߊ߫ ߞߊ߲ߕߍ߫߸ ߏ߬ ߘߐ߫ ߞߎߡߊ ߏ߬ ߝߊ߲߭ ߓߍ߯ ߦߋ߫ ߝߎߦߊ߫ ߡߊߘߓߊ߬ߙߌ߬ߣߍ߲ ߠߋ߬ ߘߌ߫ ߝߊ߬ߙߊ߲߬ߛߌ ߟߎ߬ ߓߟߏ߫.
ߦߌߟߡߊ:ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ
ߦߌߟߡߊ:ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߊ
ߦߌߟߡߊ:ߓߊ߲ߓߊߙߊ߲߫ ߡߊ߲ߛߊ
ߦߌߟߡߊ:ߒ߬ߜ߭ߏ߬ߟߏ߫ ߖߊ߬ߙߊ߫
ߘߋ߲ߣߍ߲ߧߊ ߣߌ߫ ߗߍ߬ߡߐ߰ߓߊ

**ߘߋ߲ߣߍ߲ߧߊ ߣߌ߫ ߗߍ߬ߡߐ߰ߓߊ**   

/ߡߐ߰ߦߊ ߕߎ߬ߜߍ߬ߕߎ߬ߜߍ߬ ߢߊ ߘߋ߲ߣߍ߲ߦߊ ߣߴߊ߬ ߡߐ߰ߓߊ߬ߦߊ ߕߍ߫߸ߡߊ߲߬ߘߋ߲߬  ߡߌ߬ߙߌ߲߬ߘߌ ߞߍߣߍ߲߫ ߡߐ߱ ߞߎߣߎ߲ߣߍ߲߲߫ ߘߌ߫߸ߥߛߎ߫ ߝߟߐ ߞߎ߲߬ߝߟߐ ߘߐ߸ߡߐ߰ߦߊ ߕߊ߯߯ ߞߏ ߟߎ߫ ߘߐ߫ 

ߝߟߐߝߟߐ߫߸ ߡߊ߬ߘߋ߲߬ߞߊ߬ ߘߋ߲ ߕߎ߲߬ ߦߋ߫ ߕߘߍ߬ ߟߊ߫ ߡߐ߰ߦߊ ߞߏ ߟߎ߬ ߘߐ߫ ߊ߬ ߛߊ߲߬ ߕߊ߲ ߠߋ߬ ߡߊ߬ ، ߊ߬ ߘߌ߫ ߛߊ߲߬ ߄߀ ߖߊ߬ߣߍ߲ ߞߍ߫ ߝߎߣߎ߲ߞߋߦߊ ߖߡߊ߬ߣߊ߬ߞߍ ߟߊ߫ ߸ ߊ߬ ߛߊ߲߬ ߕߊ߲ ߣߌ߫ ߛߊ߲߬ ߅߀ ߕߍߟߊ ߘߐ߫ ߸ ߞߣߊ߬ߕߏ߫ ߘߏ߲߬ ߠߊ߫ ߗߍ߬ߡߐ߰ ߜߙߊ ߘߐ߫، ߏ߬ ߞߍߢߊ ߝߟߍ߫

## ߛߊ߲߬ ߕߊ߲

* **ߊ߬ ߛߊ߲߬ ߕߊ߲ ߞߵߊ߬ ߛߌ߰ ߁߅ ߟߊ߫** ߸ ߊ߬ ߦߋ߫߂߀ ߓߌ߬ߟߊ߬ߞߙߏ߬ ߡߌߛߍ߲ ߘߌ߫ ، ߡߐ߬ߟߐ߲ ߡߍ߲ ߦߴߊ߬ ߟߊ߫ ߏ߬ ߕߎ߬ߡߊ ߸ ߏ߬ ߟߋ ߞߏ߲߬ߘߋ߲߬ ߞߊߙߊ߲ߘߋ߲ ߘߌ߫ 

## ߛߊ߲߬ ߕߊ߬ ߟߏߟߎ ߤߊ߯ ߛߊ߲߬ ߡߎ߬ߥߊ

* **ߛߊ߲߬ ߅߁ ߞߵߊ߬ ߛߌ߰ ߂߀ ߠߊ߫** ߸ ߊ߬ ߦߋ߫ ߗߍ߬ߓߦߊ߬ ߓߌߟߊߞߙߏ ߘߌ߫ ، ߊ߬ ߡߐ߬ߟߐ߲ ߦߋ߫ ߞߏ߲߬ߘߋ߲߬ߓߊ ߘߌ߫ ، ߊ߬ ߓߙߊߕߌ߯ ߡߊ߬ߡߊ߬ߙߋ߲ .

*
*
*

## ߛߊ߲߬ ߂߀ ߤߊ߲߯ ߂߅
*ߊ߬ **ߛߊ߲߬ ߂߀ ߞߵߊ߬ ߛߌ߰ ߂߅ ߟߊ߫** ߸ ߊ߬ ߦߋ߫ ߗߍ߬ߓߊ߬ߟߋ߲ ߘߌ߫ ، ߊ߬ ߡߐ߬ߟߐ߲ ߦߋ߫ ߓߙߊߡߊߞߐߣߐ߲ ߘߌ߫ ، ߕߍߜߟߍߦߊ߫ ߓߟߋߓߟߋ ߦߴߊ߬ ߓߙߊߕߌ߮ ߟߎ߬ ߕߍ߫ ߛߊ߫ .ߒ
*

## ߛߊ߲߬ ߂߅ ߤߊ߲߯ ߛߊ߲߬ ߃߀

* ߊ߬ ߛߊ߲߬ ߂߅ ߞߵߊ߬ ߛߌ߰ ߃߀ ߟߊ߫ ߸ ߊ߬ ߦߋ߫ ߞߊߡߋߙߋ߲ ߘߌ߫ ، ߊ߬ ߡߐ߬ߟߐ߲ ߦߋ߫ ߓߙߊߕߌ߮ ߘߌ߫ ߸ ߊ߬ ߦߋ߫ ߖߡߊ߬ߣߊ߬ߞߍ ߕߊ߫ ߥߛߎ ߘߐ߫، ߛߏ ߝߎߣߎ߲ߞߋ߫ ߞߏ ߓߍ߯ ߊߊ߬ߟߎ ߟߋ߬ ߓߟߏ߫ .

## ߛߊ߲߬ ߃߀
ߎ) ߊ߬ ߛߊ߲߬ ߃߀ ߞߵߊ߬ ߛߌ߰ ߃߄ ߟߊ߫ ߸ ߊ߬ ߦߋ߫ ߞߊߡߋߙߋ߲ ߞߘߐ ߘߌ߫ ، ߊ߬ ߡߐ߬ߟߐ߲ ߦߋ߫ ߓߙߊߕߌ߯ ߞߐ߬ߘߐ ߣߌ߫ ߞߊ߲ߜߍ ߡߊ߬ߡߊ߬ߙߋ߲ ߘߌ߫ .

## ߃߅
ߏ) ߊ߬ ߛߊ߲߬ ߃߅ ߞߵߊ߬ ߄߀ ߠߊ߫ ߸ ߊ߬ ߦߋ߫ ߜߌߛߌ߲ ߘߌ߫ ، ߊ߬ ߡߐ߬ߟߐ߲ ߦߋ߫ ߓߙߊߕߌ߮ ߓߋ߲ߓߊ ߘߌ߫ .

## ߛߊ߲߬ ߄߀
ߐ) ߊ߬ ߛߊ߲߬ ߄߀ ߞߵߊ߬ ߛߌ߰ ߅

߄߅ ߟߊ߫ ߸ ߊ߬ ߦߋ߫ ߛߌ߲ߓߊ߲ ߘߌ߫ ، ߊ߬ ߡߐ߬ߟߐ߲ ߦߋ߫ ߞߊ߲ߜߍ߬ߡߊ߬ߞߐߣߐ߲ ߘߌ߫ .

ߒ) ߊ߬ ߛߊ߲߬ ߄߅ ߞߵߊ߬ ߛߌ߰ ߅߀ ߟߊ߫ ߸ ߊ߬ ߦߋ߫ ߟߊ߬ߡߎ߯ߛߊ ߘߌ߫ ، ߊ߬ ߡߐ߬ߟߐ߲ ߦߋ߫ ߞߊ߲ߜߍ ߘߌ߫ ، ߏ߬ ߟߋ ߝߎߣߎ߲ߞߋߦߊ ߖߡߊ߬ߣߊ߬ߞߍ ߞߐߘߊ߲ ߘ ߞߐ߯ߛߌ߬

## ߗߍ߬ߡߐ߰ߦߊ ߞߎ߲߬ߕߊ߮ ߟߎ߬
ߓ) ߡߊ߬ߣߋ߲߬ߞߊ߬ ߘߋ߲ ߛߊ߲߬ ߅߀ ߞߴߊ߬ ߛߌ߰ ߆߀ ߟߊ߫ ߸ ߊ߬ ߦߋ߫ ߗߍ߬ߡߐ߰ ߜߌߛߌ߲ ߘߌ߫ .

ߔ) ߊ߬ ߛߊ߲߬ ߆߀ ߞߵߊ߬ ߛߌ߰ ߇߀ ߟߊ߫ ߸ ߊ߬ ߦߋ߫ ߗߍ߬ߡߐ߰ ߛߌ߲ߓߊ߲ ߘߌ߫ .

ߕ) ߊ߬ ߛߊ߲߬ ߇߀ ߞߵߊ߬ ߛߌ߰ ߈߀ ߠߊ߫ ߸ ߊ߬ ߦߋ߫ ߗߍ߬ߡߐ߰ߓߊ ߘߌ߫ .

ߖ) ߊ߬ ߛߊ߲߬ ߈߀ ߞߵߊ߬ ߛߌ߰ ߁߀߀  ߟߊ߫ ߸ ߊ߬ ߦߋ߫ ߞߓߐߞߓߐ ߘߌ߫ .

ߗ) ߊ߬ ߛߊ߲߬ ߁߀߀ ߣߌ߫ ߞߐ߫ ߸ ߊ߬ ߦߌ߫ ߘߎ߰ߘߊ ߟߋ߬ ߘߌ߫ ߏ߬ ߘߐ߫ ߸ ߞߊ߬ ߓߐ߬ߟߐ ߜߊ߲ߜߊ߲ ߊ߬ ߣߌ߫ ߕߊ ߕߍ߫ ، ߤߊߞߍߕߏ߫ ߊ߬ ߞߊߣߊ߬ ߓߋ߬ ߕߊ ߘߐ߫ ߡߐ߱ ߟߎ߫ ߢߌ߬ߣߊߡߊ߬. ߒ߬ߞߊ߬ ߞߓߐߞߓߐߦߊ ߛߐ߬ߘߐ߲߬ ߡߊ߲ ߘߌ߫ ߘߋ߬ ، ߏ߬ ߟߋ ߞߏߛߐ߲߬ ߸ ߞߓߐߞߓߐ ߛߌߦߊߡߊ߲ ߕߍ߫ ߞߐߟߊ߫ ߥ߯ߕߌ ߢߌ߲߬ ߠߊ߫ .

ߟߊߓߊ߲
ߓߎ߰ߛߎ߫

thumb|right|ߓߏ߰ߛߎ߬ ߛߎ߯ߝߍ
**ߓߏ߰ߛߎ߫**/ߦߋ߫ ߞߏ߲ߞߣߐ ߟߊ߫ ߞߊ߬ߝߏ߬ߙߋ߲ ߘߏ߫ ߘߌ߫߸ߊ߬ߟߋ߫ ߦߵߊ߬ ߛߌ߰ߘߟߊ߬ߞߊ ߞߏߓߌߘߊ߫ ߟߋ߬ ߘߌ߫߫߸ߊ߬ ߛߌ߰ߦߙߐ ߓߙߎߞߌߣߊ߫ ߝߊ߬ߛߏ߬ ߞߐ߰ߘߎ߯߯ ߕߌ߲߬ߞߎߘߎ߲ ߘߏ߫ ߘߐ߫.

## ߘߎ߰ߡߊ߬ߛߓߍ
ߓߏ߰ߛߎ߫ ߦߋ߫ ߞߎߘߍ߫ ߃߀ ߟߋ߬ ߘߐ߫ ߦߊߞߏ߫ ߕߊ߲߲ߓߊ ߕߋ߬ߟߋߓߋ߬ ߝߊ߲߭ ߝߍ߬߸ߖߡߊ߬ߣߊ߫ ߞߣߐ߫ ߝߏ߲߲߬߬ߘߏ ߝߙߍߕߍ߫ ߂ ߘߐ߫ ߸ߖߡߊ߬߬ߣߊ߫ ߞߐ߰߰߰ߘߎ߯߯ߕߟߋ߬ߓߋ ߊ߬ ߣߌ߫ ߝߣߵߊ߬ ߞߎߘߍ߫ ߉߀ 

## ߘߐ߬ߝߐ

## ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߊ߬ ߞߎߓߋߘߊ ߟߊ߫ ߞߎ߲߲߲߬߬߬ߘߊ ߟߊ߫߸ߟߐ߭߭ߘߎ߮ ߦߵߊ߬ ߘߎ߱ ߞߣߐ߸ߊ߬ ߛߌ߰ߢߊ ߘߌ߲߬ߞߌߙߊ ߘߐ߫߸ߊ߬ ߖߊ߬ߥߏ ߞߍ߫ ߦߙߐߓߊ ߟߋ߬ ߘߌ߫߸

## ߖߏ߯ߦߊߟߌ ߣߌ߫ ߜߋߙߋ߲ߜߋߙߋ߲ߧߊ
ߘߊ߲ߘߊߛߏ ߦߋ߫ 

ߦߌߟߡߊ:Category:ߘߎ߰ߡߊ߬ߛߓߍ
ߦߌߟߡߊ:Category:ߓߙߎߞߌߣߊ߫ ߝߊ߬ߛߏ߬
ߦߌߟߡߊ:Category:ߊߝߙߌߞߌ߬
ߥߊߙߑߛ

**ߥߙߑߛ ߊߣߊߝߌ߫** ( ߊߙߊߓߎ߫ ߘߐ߫ :ورش عن نافع)ߦߋ߫ ߘߐ߬ߛߊߙߌ ߘߝߐ ߓߊߛߎ߲ ߘߏ߫ ߟߋ߬ ߘߌ߫. 

ߘߐ߬ߛߊߙߌ ߘߝߐߢߊ ߡߍ߲ ߡߊߟߐ߲ߣߍ߲߫ ߊߙߊߓߎ߫ ߘߐ߫ ߣߴߊ߬ ߦߋ߫ ߞߌߙߊߑߊߕ ߘߌ߫ ߏ߬ ߟߎ߬ ߦߋ߫ ߞߍ߫ ߟߊ߫ ߞߎ߬ߙߎ߲߬ߘߎ ߡߊߟߐ߲ߣߍ߲߫ ߘߏ߫ ߟߋ߬ ߟߊ߫ ߣߴߊ߬ ߕߊߖߑߥߌߘ ߞߎ߬ߙߎ߲߬ߘߎ ߘߌ߫. ߏ߬ ߞߍߞߌߦߊ ߏ߬ ߘߍ߬ߡߍ߲߬ߘߌ߬ߣߍ߲ ߢߍߓߊ߮ ߥߊߙߑߛ ߟߋ߬ ߟߊ߫߸ߏ߬ ߝߣߴߊ߬ ߛߐ߬ߘߐ߲߬ ߊ߬ ߞߙߊ߬ߡߐ߮ ߣߊߝߌ߫ ߊߟߑߘߊߣߌ߫ ߟߋ߬ ߟߊ߫ ،ߏ߬ ߡߍ߲ ߦߋ߫ ߘߐ߬ߛߊߙߌ ߘߝߐߢߊ ߇ ߟߊߛߋߓߊ߮ ߟߎ߬ ߘߐ߫ ߘߌ߫. ߥߊߙߑߛ ߊߣߊߝߌ߫ ߟߊ߫ ߘߝߐߟߌߢߊ ߟߋ߬ ߦߋ߫ ߘߝߐߟߌߢߊ ߡߊߟߐ߲ߣߍ߲߫ ߝߌ߬ߟߊ ߟߎ߬ ߘߏ߫ ߘߌ߫߸ ߘߝߐߢߊ ߕߐ߬ ߞߋߟߋ߲ ߦߋ߫ ߤߊߝߑߖߎ߫ ߊߣ ߊߛߌߡ

## ߘߐ߬ߝߐ
ߢߍߓߊ߮ ߥߊߙߑߛ ( ߁߁߀-߁߉߇) ߊ߬ ߘߍ߰ߜߍ߬ߕߐ߮ ߟߋ߬ *ߎߛߑߡߊߣ  ߌߓߑߣ ߛߊߦߌߘߐ ߊߟ ߞߎߕߑߓߌ߫* ،ߊ߬ ߛߐ߬ߘߐ߲߬ ߘߊ߫ ߟߋ߬ ߡߌߛߌ߬ߙߊ߲߬ ߟߋ߬. ߊ߬ ߞߊ߲߬ߕߐ߮ ߟߋ߬ ߥߊߙߑߛ ߘߌ߫ ،ߏ߬ ߦߋ߫ ߣߐߣߐ ߝߊ߲߭ ߘߏ߫ ߟߋ߬ ߘߌ߫ ،ߊ߬ ߞߙߊ߬ߡߐ߰ߞߍ߫ ߣߊ߬ߝߌ߫  ߟߋ߬ ߞߴߊ߬ ߞߟߌ ߕߐ߯ ߏ߬ ߟߊ߫  ߞߴߏ߬ ߞߍ߫ ߝߊ߬ߘߌ߫ ߞߐ߬ߟߐ ߜߍߢߊ ߘߌ߫. ߣߊ߬ߝߌ߫ ߕߊ ߝߐߟߌ ߘߐ߫ ߞߴߊ߬ ߟߊ߫ ߞߊ߬ߙߊ߬ߢߊ ߏ߬ ߘߞߋ߬ ߡߊ߬ߘߌ߬ߣߊ߫ ߟߋ߬. ߊ߬ ߓߊ߲ ߞߐ߫ ߘߐ߫ ߞߊ߬ߙߊ߲ ߠߊ߫ ،ߊ߬ ߞߴߊ߬ ߞߐߛߊ߬ߦߌ ߡߌߛߌ߬ߙߊ߲߬ ،ߊ߬ ߣߊ߬ ߘߊ߫ ߞߍ߫ ߘߐ߬ߛߊߙߌ ߞߊ߬ߙߊ߲߬ߓߊ߮ ߤߏߞߌ ߘߌ߫. 

ߝߊ߯ߘߐߞߍ߫ ߁߀߲ ،ߟߐ߲ߞߏߕߌ߮ ߡߎ߬ߖߊ߬ߤߌߘ ߞߊ߬ ߘߐ߬ߛߊߙߌ ߞߊ߬ߙߊ߲߬ߢߊ ߥߐߙߐ߲ߥߌ߬ߟߊ߫ ߓߍ߯ ߟߊߘߏ߲߬ ߥߙߏ߬ߝߋ߬ ߜߟߊ߬ ߞߋߟߋ߲߫ ߝߍ߬،ߥߊߙߑߛ ߊߣ ߣߊߝߌ߫ ߝߣߊ߫ ߞߊ߬ߙߊ߲߬ߛߋ߲ ߕߘߍ߬ ߘߴߏ߬ ߘߐ߫ ،ߏ߬ ߕߎ߬ߡߊ ߝߍ߬ ߥߊߙߑߛ ߣߌ߫ ߊߛߌߡ ߠߎ߬ ߟߊ߫ ߞߊ߲߬ߙߊ߲߫ߢߊ ߟߋ߬ ߞߊ߬ ߝߊ߲߬ߞߊ ߛߐ߬ߘߐ߲߬. ߥߊߙߑߛ ߟߊ߫ ߞߊ߬ߙߊ߲߬ߢߊ ߓߊ߲ ߞߐ߫ ߡߌߛߌ߬ߙߊ߲߬ ߠߊߝߏ߬ ߟߊ߫ ߊ߬ ߖߍ߲ߛߍ߲ ߘߊߡߌ߬ߣߊ߬ ߘߊ߫ ߝߘߊ߬ߝߌ߲߬ߠߊ߫ ߞߐ߰ߘߎ߮ ߘߐ߫. ߕߍߡߊ ߥߛߎ ߝߊ߲߭ ߝߍ߬، ߊ߬ ߟߋ߫ ߟߋ߬ ߕߘߍ߬ ߞߎ߬ߙߣߊ ߞߊ߬ߙߊ߲߬ߢߊ ߢߣߊߡߊ ߘߌ߫ ߊߟ ߊ߲ߘߊߟߎߛ ߘߐ߫. 

ߥߊߙߑߛ ߊ߲ߣ ߣߊߝߌ߫ ߟߊ߫ ߞߊ߬ߙߊ߲߬ߢߊ ߏ߬ ߟߋ߬ ߓߌ߬ߟߊ߬ߒߢߐ߰ߘߐ ߣߊ߬ߣߍ߲ ߞߍ߫ ߟߊ߫ ߦߋߢߐ߲߯ߠߊ ߘߌ߫ ߡߊ߬ߘߌ߬ߣߊ߫ ߸ߞߊ߬ ߤߊߝߑߖ߭ ߊߣ ߊߛߌߡ ߕߊ ߞߍ߫ ߦߋߢߐ߲߯ߠߊ ߘߌ߫ ߞߙߎߝߊ߫، ߞߊ߬ߙߊ߲߬ߢߊ ߝߌ߬ߟߊ ߣߌ߲߬ ߠߋ߬ ߓߎ߯ߣߍ߲߫ ߖߘߍ߬ߞߟߏ߬ߓߊ߰ߦߊ ߖߡߊߣߊ ߟߎ߬ ߘߐ߫. 

ߞߎ߬ߙߊ߬ߣߊ ߞߊ߬ߙߊ߲߬ߢߊ ߟߊߖߐ߲ߖߐ߲ߦߊߣߍ߲ ߡߍ߲ ߠߊߖߍ߲ߛߍ߲߫ ߘߊ߫ ߡߌߛߌ߬ߙߊ߲߬ ߁߉߂߄ ߠߊ߫ ߏ߬ ߜߟߌߡߊ߲߫ ߤߊߝߑߖ߭ ߊߣ ߊߛߌߡ ߠߊ߫ ߞߊ߬ߙߊ߲߬ߢߊ ߟߋ߬ ߞߊ߲߬. 

ߘߊ߲߬ߕߍ߰ߓߐ ߡߍ߲ ߦߋ߫ ߥߊߙߑߛ ߣߌ߫ ߤߊߝߑߖ ߟߎ߬ ߟߊ߫ ߞߊ߬ߙߊ߲߬ߢߊ ߕߍ߫ 

ߥߊߙߑߛ ߟߊ߫ ߘߐ߬ߛߊߙߌ ߞߊ߬ߙߊ߲߬ ߗߏ߮ ߣߌ߫ ߤߊߝߑߖ ߕߊ߫ ߓߐߣߍ߲߫ ߢߐ߲߯ ߡߊ߬ ߛߓߍߟߌ߫ ߞߎ߬ߙߎ߲߬ߘߎ ߘߐ߫. ߊ߬ ߘߊ߲߬ߕߍ߰ߓߐ ߝߊ߲߬ߓߊ ߕߍ߫ ߛߋ߫ ߟߴߊ߬ ߞߘߐ߫ ߡߊ߬ ،ߦߙߐ߫ ߘߏ߫ ߟߎ߫ ߞߏ߬ߣߌ߲ ߘߐ߫ ،ߊ߬ߟߎ߬ ߟߊ߫ ߘߊ߲߬ߕߍ߰ߓߐ ߦߋ߫ ߟߊߝߊߙߌ ߟߊ߬ߢߌߣߌ߲ ߓߐ߫ ߟߊ߫ ߢߐ߲߮ ߡߊ߬. ߣߴߌ ߞߊ߬ ߝ ߂ ߟ ߁߈߄ ߝߟߍ߫ ߤߊߝߑߖ ߦߋ߫ ߟߝߊߙߌ ߏ߬ ߞߊ߬ߙߊ߲߬ ߠߊ߫ ߟߋ߬ ߞߏ߫(..... ߞߴߏ߬ ߞߍ߫ ߘߐ߰ߕߐ ߘߏ߫ ߓߊߟߏ ߘߌ߫….. ) ߥߊߙߑߛ ߘߏ߲߬ ߕߊ ߞߊ߬ߙߊ߲߬ ߗߏ߮ ߘߐ߫ ߞߏ߫(.... ߞߴߏ߬ ߞߍ߫ ߘߐ߰ߕߐ ߟߎ߬ ߓߊߟߏ ߘߌ߫…… )

## ߛߓߍߗߏ߮ ߓߐߣߍ߲ߢߐ߲߰ߡߊ ߜߘߍ߫ ߟߎ߫
ߘߊ߲߬ߕߍ߰ߓߐ ߓߟߋߓߟߋ߫ ߡߍ߲ ߘߏ߫ ߟߎ߫ ߦߋ߫ ߥߊߙߑߛ ߣߌ߫ ߤߊߝߑߖ ߟߊ߫ ߞߊ߬ߙߊ߲߬ߢߊ ߕߍ߫. 

ߞߊ߲ߡߊߛߙߋ ߡߍ߲ ߞߟߌ߫ ߟߊ߫ ߞߏ߫( ߕߊߛߞߌߟ) ߏ߬ ߦߋ߫ ߘߐ߬ߛߊߙߌ ߞߊ߬ߞߎ߬ߘߊ߬ߡߊ ߟߎ߬ ߟߊ߫. ߦߙߐ߫ ߘߏ߫ ߟߎ߫ ߝߣߊ߫ ߘߐ߫ ߞߎߡߊߘߋ߲ ߝߐߢߊ ߓߊ ߓߐ߫ ߢߐ߲߮ ߡߊ߬ ߌߞߘߐ߫ ߏ߬ ߘߴߊ߬ߟߎ߬ ߞߍ߫ ߓߐߣߍ߲ߢߐ߲߰ߡߊ ߟߎ߬ ߘߌ߫ .ߏ߬ ߟߊߒߡߊ ߘߏ߫ ߟߎ߫ ߝߟߍ߫: 

## ߦߟߌߡߊߛߙߋ ߟߎ߬

ߦߌߟߡߊ:ߘߐ߬ߛߊ߬ߙߌ߬ߟߊ
ߕߍߓߊ߯ߦߊ

ߕߍߓߊ߯ߦߊ
(ߙߊߔߐߙ=ߙߋߟߊߛߌߦߐ߲ ߝߊ߬ߙߊ߲߬ߛߌ ߘߐ߫): ߏ߬ ߦߋ߫ ߓߌ߬ߟߊ߬ߒ߬ߢߐ߲߰ߡߊ߫ ߟߋ߬ ߘߌ߫ ߸ ߡߍ߲ ߦߋ߫ ߡߐ߱ ߟߎ߬ ߣߌ߫ ߢߐ߲߯ ߕߍ߫ ߓߊ߯ߙߘߊ ߣߌ߫ ߥߊߟߌߘߊ ߟߎ߬ ߟߊ߫.
ߡߊߣߊ߲ߞߎ߲ߕߌ߯ߦߊ ߘߍ߲߰ߦߊ߬ߟߌ

**ߡߊߣߊ߲ߞߎ߲ߕߌ߯ߦߊ ߘߍ߲߰ߦߊ߬ߟߌ**
(ߝߊ߬ߙߊ߲߬ߛߌ ߘߐ߫ ߸ ߞߊߔߌߟߌߛߑߡ ߍ߲ߘߎߛߑߕߙߌߍߟ): ߏ߬ ߦߋ߫ ߡߊߣߊ߲ߞߎ߲ߕߌ߯ߦߊ ߛߎ߯ߦߊ ߘߏ߫ ߟߋ߬ ߘߌ߫ ߸ ߡߍ߲ ߣߌ߫ ߝߊ߲ߓߏ߲ ߠߊߛߌߦߊߦߊ ߝߏ߲߬ߝߏ߲߬ߣߊ ߞߐߝߟߌ ߥߙߊ߬ߣߍ߲߫ ߘߍ߭ ߞߊ߲߬.
ߢߍߓߌߟߊߓߊ߮

**ߢߍߓߌߟߊߓߊ߮**
(ߝߊ߬ߙߊ߲߬ߛߌ ߘߐ߫ ߸ ߔߙߋߞߎ߳ߙߑߛߍߙ): ߡߐ߱ ߡߍ߲ ߦߋ߫ ߘߏ߫ ߝߐ߫ ߟߊ߫ ߟߐ߲ߞߏ ߞߊ߲߬ ߥߟߊ߫ ߥߘߋ߬ߥߘߋ߬ߦߊ ߘߏ߫ ߞߊ߲߬ ߤߊߡߊ߲߫ ߡߙߌߦߊ ߘߏ߫ ߞߊ߲߬ ߊ߬ ߛߌ߲ߘߌ ߖߍ߬ߘߍ-ߖߍ߬ߘߍ߫ ߢߍ߫ ߸ ߏ߬ ߦߋ߫ ߞߏ ߏ߬ ߢߍߓߌߟߊߓߊ߮ ߟߋ߬ ߘߌ߫. ߣߌ߫ ߡߐ߰ ߘߴߊ߬ ߟߊߓߐ߫ ߞߎߡߊ߫ ߝߍ߬ ߸ ߡߐ߱ ߡߍ߲ ߠߎ߬ ߞߵߊ߬ߟߎ߬ ߛߎߡߊ߲߫ ߒߞߏ ߛߓߍ ߘߐ߫ ߦߊ߬ߣߌ߲߬ ߒߞߏ ߖߍ߬ߘߍ ߛߌ߲ߘߌ ߕߍ߫ ߞߊ߬ߙߊ߲߬ߡߐ߰ ߓߟߏ߫߸ ߏ߬ ߟߎ߬ ߦߋ߫ ߞߊ߲ߕߍ߫ ߛߎ߬ߟߋ߬ߡߊ߯ߣߊ߫ ߢߍߓߌߟߊߓߊ߮ ߟߋ߬ ߘߌ߫ ߦߏ߫ (ߖߊ߰ߞߊ߬ߜߍ߬ ߕߊߟߓߌ ߞߓߊ߬ ߕߊ߫ ߛߘߍ ߟߎ߬ ߞߊ߬ߣߌ߲߫).
ߦߌߟߡߊ:ߢߍߓߌߟߊߓߊ߮
ߦߌߟߡߊ:ߞߐ߲߬ߞߐ߲߬ߢߍ߬ߓߊ߮
ߦߌߟߡߊ:ߟߊ߬ߕߎ߲߰ߠߊ
ߞߟߊ߬ߖߊ߲߫ ߞߎ߬ߟߌߓߊ߬ߟߌ߫

**ߞߟߊ߬ߖߊ߲߫ ߞߎ߬ߟߌߓߊ߬ߟߌ߫** ߦߋ߫ ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߜߙߋ߬ߡߊߕߍ߰ߓߊ߮ ߘߏ߫߸ ߡߍ߲ ߘߐ߫ ߣߴߊ߬ ߡߊ߲߬ߛߦߊ߬ ߘߊ߫ ߁߆߅߂ ߣߌ߫ ߁߆߈߂ ߕߍ߫. ߊ߬ ߕߘߍ߬ ߦߋ߫ ߓߊ߲ߓߊߙߊ߲ ߠߋ߬ ߕߘߍ߬ ߦߴߊ߬ ߘߌ߫ ߊ߬ ߣߌ߫ ߛߏߡߊ߸ ߊ߬ ߣߊ߬ ߘߊ߫ ߞߊ߬ ߓߐ߫ ߞߐ߲߫ ߠߋ߬ (ߓߌ߲߭ ߜߋ߲ߞߐ߰ߖߌ߬ߘߊ ߟߊ߫)߸ ߊ߬ ߕߘߍ߬ ߦߋ߫ ߛߙߊ߬ߟߊ߬ߞߟߍ߬ߟߊ߬ ߞߎ߲ߕߌ߮ ߟߋ߬ ߘߌ߫ ߡߍ߲ ߞߊ߬ ߞߏ߬ߦߌ߬ߕߊ߬ ߡߙߊ߬ߞߊ߬ ߡߊ߲߬ߛߊ߬ߦߊ ߘߊߘߐߓߍ߲߬ ߛߋߜ߭ߎ߫.

ߊ߬ ߞߊ߬ ߛߊ߲߬ ߃߀ ߟߋ߬ ߞߍ߫ ߡߊ߲߬ߛߊ߬ߦߊ ߟߊ߫߸ ߞߵߊ߬ ߕߊ߬ ߁߆߅߂ ߡߊ߬ ߞߵߊ߬ ߛߌ߰ ߁߆߈߂ ߟߊ߫߸ ߞߏ߬ߣߵߊ߬ ߡߊ߫ ߛߋ߫ ߞߊ߬ߝߏ߬ ߓߊߛߌ߰ߣߍ߲߫ ߜߙߋ߬ߡߊߕߍ߰ ߟߊ߫. ߝߏ߫ ߓߌߕߐ߲߬ ߞߎ߬ߟߌߓߊ߬ߟߌ߫ ߟߊ߫ ߣߊ߬ߟߌ ߞߐ ߟߋ߬ ߘߐ߫ ߣߌ߫ ߛߋߜ߭ߎ߫ ߡߊ߲߬ߛߊ߬ߟߊ ߛߐ߲߬ ߘߴߊ߬ ߟߊ߫ ߡߊ߲߬ߛߊ߬ߦߊ ߡߊ߬.

## ߞߊ߲߬ߛߓߍߟߌ
ߕߍߕߍ߮ ߣߌ߲߬ ߘߐߞߏߟߏ߲ ߠߋ߬ ߦߋ߫߸ ߥߟߴߊ߬ ߘߐߥߛߊ߬ߣߍ߲߬ ߕߍ߫߸ ߏ߬ ߘߐ߫ ߌ ߟߊ߫ ߘߍ߬ߡߍ߲߬ߠߌ߲ ߢߊ߬ߕߣߐ ߦߴߊ߬ ߟߊ߫. 

߁߆߅߀ ߝߊ߲߭ߝߍ߬߸ ߞߎ߬ߟߌ߬ߓߊ߬ߟߌ߬ ߡߊ߲ߛߟߊ ߕߘߍ߬ ߦߋ߫ ߕߌ߲߬ߞߎߘߎ߲ ߝߊ߲߬ߞߊ߬ߡߊ ߣߌ߬ߣߌ߬ߣߍ߲ ߠߎ߬ ߘߏ߫ ߟߋ߬ ߘߌ߫. ߡߊ߬ߞߟߐ߫ ߞߟߊ߬ߟߊ߬ߡߊ߫ ߕߎ߲߬ ߕߍ߫ ߦߋ߲߬ ߥߊ߯ߕߌ ߏ߬ ߟߊ߫ ߕߋ߲߬ ߝߛߊߦߌ߫߸ ߊ߬ ߣߴߊ߬ ߡߊ߫ ߛߋ߫ ߘߎ߲ߡߊ߫ ߟߴߊ߬ ߟߊ߫ ߛߊ߬ߦߊ ߞߐ߫ ߁߆߈߀ ߝߊ߲߭ ߝߍ߬߸ ߊ߬ ߕߟߏߡߌߘߊ߫ ߓߌߕߐ߲߬ ߞߎ߬ߟߌߓߊ߬ߟߌ߫ ߛߌ߰ ߘߴߊ߬ ߣߐ߭ ߘߐ߫ ߞߊ߬ ߛߋ߫ ߓߊ߲ߓߊߙߊ߲߫ ߝߊ߯ߡߟߊ ߟߐ߬ߘߎ߮ ߛߐ߬ߘߐ߲߬ ߠߊ߫߸ ߡߍ߲ ߓߊߛߌ߰ߣߍ߲߫ ߖߙߌ߫ ߊ߬ߟߋ߬ ߘߌ߲߬ߞߌ߬ߙߊ߬ ߞߋߟߋ߲ ߘߐ߫. 

## ߞߐߞߊ߲߫ ߛߘߌߜߋ߲

ߦߌߟߡߊ:ߊߝߙߌߞߌ߬ ߡߊ߲߬ߛߊ
ߦߌߟߡߊ:ߓߊ߲ߓߊߙߊ߲߫ ߡߊ߲ߛߊ
ߦߌߟߡߊ:ߊߝߙߌߞߌ߬ ߕߟߋ߬ߓߋ
ߞߊ߬ߞߘߐߞߘߐ

**ߞߊ߬ߞߘߐ߬ߞߘߐ**
(ߝߊ߬ߙߊ߲߬ߛߌ ߘߐ߫ ߊ߲ߕߞߌߕߋ): ߘߐ߬ߝߐ ߥߎ߬ߛߎ ߡߍ߲ ߘߊߡߌ߬ߣߊ߬ ߘߊ߫ ߊߘߡߊߘߋ߲ ߠߊ߫ ߛߏߡߐ߯ߦߊ ߡߊ߬߸ ߞߵߊ߬ ߛߌ߰ ߝߊ߯ߘߐߞߍ ߟߏ߯ߟߎ ߟߊ߫ ߌߛߊ߫ ߡߏߦߌ ߞߐ߫، ߏ߬ ߞߎ߲߬ߕߊ߮ ߓߍ߲߬ ߘߊ߫ ߥߊ߲߬ߞߙߊ߬ ߞߏ ߣߌ߫ ߞߙߏ߬ߜߊ߬ ߞߟߍ ߣߌ߫ ߛߊ߲ߞߊߙߊ߲߫ ߞߏ ߟߋ߬ ߡߊ߬ ߡߊ߲߬ߘߋ߲߫ ߘߐ߬ߝߐ ߘߐ߫ ߸ ߤߊ߲߯ ߞߵߊ߬ ߛߋ߫ ߡߊ߲߬ߘߋ߲߫ ߘߏ߲߬ ߕߎߡߊ ߟߊ߫ ߥߊ߰ߘߎ߯ ߟߊ߫ ߡߊ߬ߙߊ ߘߐ߫.
ߦߌߟߡߊ:ߘߐ߬ߝߐ
ߦߌߟߡߊ:ߞߊ߬ߞߘߐߞߘߐ ߥߎ߬ߛߎ
ߊ߲ߘߙߋ߫ ߙߋߓߎߛߊߛ

**ߊ߲ߘߙߋ߫ ߔߍ߲ߕߏ߫ ߙߋߓߎߛߊߛ** (߁߈߃߈-߁߈߉߈) ߕߘߍ߬ ߦߋ߫ ߓߘߍ߬ߓߘߍ߬ߟߌ߬ߟߊ ߣߌ߫ ߓߟߏߡߐ߯ߦߊ ߘߊߓߌ߬ߟߊ ߟߊߘߌߦߊߢߍߓߊ߮ ߟߋ߬ ߘߌ߫߸ ߣߊ߲߬ߕߌ߰ ߞߋߥߎߣߍ߲ߞߋߥߎ ߟߋ߬ ߘߌ߫߸ ߊ߬ ߣߌ߫ ߓߙߋߖ߭ߌߟ ߛߌ߲ߘߟߌߟߊ. ߖߊ߰ߕߙߊ ߟߋ߬ ߕߘߍ߬ ߦߴߊ߬ ߘߌ߫ ߊ߬ ߣߌ߫ ߖߐ߲߬ ߓߐ߲ߛߐ߲߸ ߊ߬ ߣߊ߬ ߘߊ߫ ߞߍ߫ ߓߊߤߌߦߊ߫ ߞߊ߬ߝߏ ߞߎߡߊߓߏ߲ ߥߛߊ߬ߘߋ߲ ߘߌ߫߸ ߊ߬ ߣߌ߫ ߞߊ߬ ߞߍ߫ ߝߊ߰ߡߊ߬ ߔߌߦߍߙ ߂߲ ߟߊߟߌߓߊ߮ ߘߌ߫ ߓߙߋߖ߭ߌߟ.

## ߞߊ߲߬ߛߓߍߟߌ
ߞߋ߬ߥߎ߬ߣߍ߲߬ߞߋߥߎ ߊ߲ߘߙߋ߫ ߙߋߓߎߛߊߛ ߣߊ߬ ߙߌ߬ߦߏ߫ ߘߋ߬ ߗ߭ߣߊߙߌߦߏ߫ ߖߌߞߏ߫ ߝߙߋߞߋ ߢߊߓߐ߫ ߟߊ߸ ߊ߬ ߞߍ߫ ߘߊ߫ ߡߐ߰ ߡߊߟߐ߲ߣߍ߲ ߘߌ߫߸ ߞߵߊ߬ ߕߘߍ߬ ߦߋ߲߬ ߦߋ߫ ߓߙߋߖ߭ߌߟ ߞߎߓߋߘߦߊ ߟߊ߫. ߢߌ߲߬ߢߐ߲߰ߦߊ߫ ߛߓߊ߬ߣߍ߲ ߞߍ߬ߟߍ ߕߎ߬ߡߊ ߟߊ߫߸ ߡߍ߲ ߘߐ߫ ߣߌ߫ ߞߍ߬ߟߍ ߘߏ߲߬ ߘߊ߫ ߓߙߋߖ߭ߌߟ ߣߴߊߙߑߗ߭ߊ߲ߕߌߣ ߣߌ߫ ߔߙߊߜ߭ߎߥߋ߫ ߟߎ߫ ߘߟߊߘߍ߬ߣߍ߲ ߠߎ߬ ߕߍ߫߸ ߊ߬ ߛߋ߫ ߘߊ߫ ߞߊ߬ ߖߌߞߘߐߡߎ߮ (torpille) ߛߎ߯ߦߊ ߘߏ߫ ߟߊߘߊ߲߫. 

ߊ߬ ߣߌ߫ ߡߛ߭ߊߘߏ߫ ߘߋ߬ ߊߛߌߛ ߣߌ߫ ߏߟߊߝ߭ߏ߫ ߓߌߟߊߞ ߟߎ߫߸ ߊ߲ߘߙߋ߫ ߙߋߓߎߛߊߛ ߦߋ߫ ߓߙߋߖ߭ߌߟ ߛߊ߯ߘߊ߫ ߕߟߊߒߕߍ ߞߙߎ߫ ߡߊߟߐ߲ߣߍ߲ߓߊ ߟߎ߬ ߘߏ߫ ߟߋ߬ ߘߌ߫ ߡߍ߲ ߠߎ߬ ߓߐߛߎ߲ ߠߎ߬ ߦߋ߫ ߓߟߏߡߐ߮ ߟߎ߬ ߘߌ߫. ߊ߬ ߦߋ߫ ߓߙߋߖ߭ߌߟ ߖߐ߲߬ߧߊ߬ ߘߊߓߌߟߊ ߝߏ߲߬ߘߏ ߘߏ߫ ߟߋ߬ ߘߌ߫. ߁߈߈߀ ߠߊ߫߸ ߊ߬ ߕߘߍ߬ ߘߊ߫ ߓߙߋߖ߭ߌߟ ߖߐ߲߬ߧߊ ߛߌ߬ߣߊ ߞߏߟߊߘߍ ߛߌ߲ߘߌ ߘߐ߫߸ ߊ߬ ߣߌ߫ ߗ߭ߏߊߞߎߌ߲ߡ ߣߊߓߎߞߏ߫ ߣߌ߫ ߖߏߛߋ ߘߏ ߔߊߕߙߏߛߌߣߌߏ߫ ߟߎ߫.ߊ߬ߟߋ ߣߌ߫ ߡߛ߭ߊߘߏ߫ ߘߋ߬ ߊߛߌߛ ߣߌ߫ ߏߟߊߝ߭ߏ ߓߌߟߊߞ ߟߎ߫߸ ߊ߲ߘߙߋ߫ ߙߋߓߎߛߊߛ ߕߘߍ߬ ߦߋ߫ ߞߙߎ߫ ߓߟߋߓߟߋ߫ ߟߋ߬ ߘߌ߫. 

ߓߙߋߖ߭ߌߟ ߞߊ߲ߓߍ߲ ߟߊߥߊ߲߬ߞߊ ߞߐ ߘߐ߫߸ ߊ߲ߘߙߋ߫ ߙߋߓߎߛߊߛ ߞߊ߬ ߔߌߦߍߙ ߂߲ ߣߌ߫ ߝߊ߰ߡߊ߬ߟߊ ߘߋ߲ߓߦߊ߫ ߟߎ߬ ߟߊߓߊ߬ߕߏ߬ ߡߍ߲ ߕߘߍ߬ ߦߋ߫ ߢߊߣߌ߲ߡߊߓߏߙߌ ߘߐ߫ ߔߐ߬ߙߑߕߐ߬ߜ߭ߊߟߌ߫. ߊ߬ ߞߵߊ߬ ߡߊߛߌ߰ ߟߌߛߑߓߐ߲ߣ ߛߊ߲߬ ߝߌ߬ߟߊ߫ ߞߎ߲߬ߕߊ߮ ߞߘߐ߫߸ ߊ߬ ߓߊ߯ߙߊ߫ ߘߊ߫ ߦߋ߲߬ ߦߏ߫ ߟߐ߲ߘߐ߲߬ ߕߊߌߡߛ ߖߋ߬ߕߌ߰ߘߊ ߟߋ߬.

ߣߊ߲߬ߝߟߏ߬ߦߊ߬ߟߌ߬ ߝߙߋߞߋ ߛߋ߫ ߘߴߊ߬ ߡߊ߬ ߦߋ߲߬߸ ߊ߬ ߓߐ߫ ߘߊ߫ ߔߐ߬ߙߑߕߐ߬ߜ߭ߊߟߌ߫ ߁߈߉߂ ߟߊ߫ ߞߊ߬ ߥߊ߫ ߟߎߥߊ߲ߘߊ߫߸ ߞߊ߬ ߓߊ߲߫ ߞߊ߬ ߥߊ߫ ߝߎ߳ߛ߭ߊߟ߸ ߡߊߘߙߋ߫ ߕߌ߲ ߘߐ߫. ߊ߬ ߛߎ߭ ߦߋ߫ ߘߊ߫ ߞߐ߰ߖߌ߬ߘߊ ߟߊ߫ ߦߋ߲߬߸ ߒ߬ ߧߴߊ߬ ߖߌ߰ ߟߊ߫ ߞߴߊ߬ ߞߵߊ߬ ߖߍ߬ߘߍ߫ ߝߊ߭ ߟߋ߬.
ߦߌߟߡߊ:ߊߡߋߙߌߞߌ߬ ߝߘߊ߬ߝߌ߲
ߦߌߟߡߊ:ߣߊ߲߬ߕߌ߰ ߞߋߥߎߣߍ߲ߞߋߥߎ
ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߡߐ߲߬ߛߐ߲߫ ߖߊ߬ߙߊ߫

**ߡߐ߲߬ߛߐ߲߫ ߖߊ߬ߙߊ߫** ߥߟߊ߫ ߡߊ߬ߞߙߐ߬-ߡߐ߲ߛߐ߲ ߖߊ߬ߙߊ߫ ߦߋ߫ ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߡߊ߲߬ߛߊ ߘߏ߫ ߟߋ߬ ߘߌ߫. ߒ߬ߜ߭ߏ߬ߟߏ߫ ߖߊ߬ߙߊ߫ ߘߋ߲߸ ߊ߬ ߡߊ߲߬ߛߦߊ߬ ߘߊ߫ ߁߇߉߀ ߣߌ߫ ߁߈߀߈ ߕߍ߫. 

## ߞߊ߲߬ߛߓߍߟߌ
ߞߣߐߘߐ ߣߌ߲߬ ߘߐߞߏߟߏ߲ ߠߋ߬߸ ߥߟߴߊ߬ ߘߐߥߛߊ߬ߣߍ߲߬ ߕߍ߫ ߤߊߡߊ߲߫ ߊ߬ ߘߝߊߣߍ߲߫ ߕߍ߫. ߌ ߟߊ߫ ߡߊ߬ߜߍ߲ ߣߌ߫ ߛߣߍ߫߹  

ߦߊ߬ߣߴߊ߬ ߦߟߍ߬ߕߐ߫ ߝߊ߲߬ߞߊ ߟߊ߫߸ ߊ߬ ߞߵߊ߬ ߡߊ߬ߞߍ ߢߊ߲߬ߜ߭ߟߏ߫ ߞߟߍ߬ ߞߊ߬ ߦߟߍ߬ ߝߊ߲߬ߞߊ ߟߴߊ߬ ߝߊ߬ ߟߊ߫ ߛߊ߬ߦߊ ߞߐ߫. ߡߐ߲߬ߛߐ߲߫ ߠߋ߬ ߞߵߏ߬ ߟߊ߬ߥߛߊ ߛߐ߬ߘߐ߲߬߸ ߞߵߊ߬ ߕߘߍ߬ ߞߙߊ߬ߕߊ߫ ߡߊ߲߬ߛߊ߫ ߘߛߋ߫ ߞߎ߬ߟߌߓߊ߬ߟߌ߫ ߓߘߴߊ߬ ߡߊ߬ߞߍ ߘߍ߬ߡߍ߲߫ ߊ߬ ߡߊ߬. ߡߐ߲߬ߛߐ߲߫ ߕߘߍ߬ ߦߋ߫ ߡߊ߲߬ߛߊ߬ ߓߊ߯ߙߟߊ߫ ߞߊ߯ߙߌߣߍ߲ ߠߋ߬ ߘߴߊ߬ ߟߊ߫ ߡߊ߲߬ߛߊ߬ߟߊ ߓߟߏߝߋ߲ ߠߎ߬ ߡߊ߬.

ߊ߬ ߞߵߊ߬ ߟߊ߫ ߡߊ߲߬ߛߊ߬ߟߊ ߟߊߥߙߊ߬ ߊ߬ ߛߌ߬ߢߐ߲߮ ߞߙߊ߬ߕߊ߫ ߕߋ߭ ߟߊ߫߸ ߊ߬ ߣߌ߫ ߞߊ߬ ߥߊ߫ ߜ߭ߋߡߎ߫ ߞߍ߬ߟߍ߫. ߊ߬ ߛߋ߫ ߘߊ߫ ߡߐ߰ߛߌ ߟߎ߬ ߟߊ߫߸ ߊ߬ ߣߌ߫ ߞߵߊ߬ ߟߊ߫ ߣߐ߭ ߟߊߓߏ߬ߙߌ߬ ߕߎ߲ߓߕߎ߫ ߞߊ߲߬.

ߦߊ߬ߣߴߊ߬ ߛߊ߬ ߕߍ߫߸ ߡߐ߲߬ߛߐ߲߫ ߞߊ߬ ߛߊߡߊ߲ߦߣߊ߫ ߡߊ߲߬ߛߊ߬ ߛߎߓߊ߯ ߓߊߛߌ߫ ߖߊ߬ߞߌ߬ߕߋ߫ ߞߍ߬ߟߍ߫߸ ߞߏ߬ߣߵߊ߬ ߡߊߛߴߊ߬ ߟߊ߫ ߡߊ߲߬ߛߊ߬ߟߊ ߡߌ߬ߘߊ߬ ߟߊ߫߸ ߞߏ߬ߣߵߊ߬ ߘߋ߲ߞߍ߫ ߘߊ߬ ߖߊ߬ߙߊ߫ ߞߊ߬ ߦߋ߲߬ ߞߐ߲ߛߐ߲ߧߴߊ߬ ߟߊ߫ ߛߊ߬ߦߊ ߞߐ߫. 

## ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߓߊ߲ߓߊߙߊ߲߫ ߡߊ߲ߛߊ
ߦߌߟߡߊ:ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ
ߦߌߟߡߊ:ߡߊ߲߬ߛߊ߬ߟߊ߫ ߞߘߐ
ߦߌߟߡߊ:ߊߝߙߌߞߌ߬ ߡߊ߲߬ߛߊ
ߤߊߝߑߖ߭ߎ߫

ߤߊߝߑߖ߭ߎ߫ 

**ߊ߬ߓߎ߫ ߎߡߊߙ ߤߊߝߑߖ** ߓߎߣ ߛߎߟߋߦߌߡߊ߯ߣ ߓߎߣ ߊߟ ߡߎ߬ߖߌߙߊ߫ ߓߎߣ ߊ߬ߓߌ߫ ߘߊߥߎߘ ߊߟ-ߊߛߊߘ ߊߟ ߞߎߝߌ߫ ،ߊ߬ ߡߊߟߐ߲ߕߐ߮ ߟߋ߬ ߤߊߝߑߖ ߘߌ߫ ߊ߬ ߛߐ߲߬ߘߐ ߘߊ߫ ߝߎ߲ߘߌ ߛߊ߲߬ ߉߀ / ߇߀߉ ߞߊ߬ ߛߊ߬ ߝߎ߲ߘߌ ߛߊ߲߬ ߁߈߀ / ߇߉߆ ߊ߬ ߦߋ߫ ߡߐ߬ߟߐ߲߬ߕߌ߯ߓߊ ߟߋ߬ ߘߌ߫ ߘߐ߬ߛߊߙߌ ߞߊ߬ߙߊ߲߬ ߘߐ߫. 

ߤߊߝߑߖ ߦߋ߫ ߘߐ߬ߛߊߙߌ ߞߊ߬ߙߊ߲߬ߢߊ ߛߐߞߍ߫ ߟߎ߬ ߟߊߛߋߓߊ߮ ߟߎ߬ ߘߏ߫ ߟߋ߬ ߸ߊ߬ߟߋ߫ ߞߴߊ߬ ߟߊ߫ ߞߊ߬ߙߊ߲߬ߢߊ ߡߍ߲ ߦߋ߫ ߊߊߛߌߡ ߌߓߑߣ ߊ߬ߓߌ߫ ߊߟ ߣߊߖ߭ߎߟ ߟߊ߫ ߏ߬ ߟߋ߬ ߞߍ߫ ߘߊ߫ ߞߊ߬ߙߊ߲߬ߢߊ ߡߊ߲߬ߘߌߡߊ߲ ߖߘߍ߬ߞߟߏ߬ߓߊ߰ߦߊ ߖߡߊߣߊ ߟߎ߬ ߘߐ߫ ߞߌߢߍ߫ ߝߊ߲߬ ߛߌߦߊߡߊ߲߫. 

ߊ߬ ߞߍ߫ ߘߊ߫ ߊߊߛߌߡ ߠߊ߫ ߘߞߋ߬ߘߋ߲ ߠߋ߬ ߘߌ߫ ،ߤߊߝߑߖ ߕߘߴߊ߬ ߓߌߘߊ߲ߞߍ߫ ߟߋ߬ ߘߌ߫. ߊ߬ ߛߐ߬ߘߐ߲߬ ߞߐ߫ ߓߊߜ߭ߑߘߊߘ ߤߊߝߑߖ ߦߟߍ߬ߡߊ߲߬ ߘߊ߫ ߡߞߊ߫ ߞߴߊ߬ ߓߌߘߊ߲ߞߍ߫ ߊߊߛߌߡ ߠߊ߫ ߞߊ߬ߙߊ߲߬ߢߊ ߟߊߥߊ߲߬ߞߊ߫ ߦߋ߲߬ ߸ߊߊߛߌߡ ߕߊ ߝߐߟߌ ߘߐ߫ ߞߏ߫ ߤߊߝߑߖ ߟߊ߫ ߞߊ߬ߙߊ߲߬ߢߊ ߏ߬ ߓߘߊ߫ ߝߊ߲߬ߞߊ߫ ߛߐ߬ߘߐ߲߫ ߘߎߢߊ߫ ߖߘߍ߬ߞߟߏ߬ߓߊ߰ߦߊ ߖߡߊߣߊ ߟߎ߬ ߘߐ߫. 

ߞߊ߬ߙߊ߲߬ߢߊ ߏ߬ ߟߋ߬ ߖߍ߬ߘߍ ߣߊ߬ ߘߊ߫ ߞߍ߫ ߡߌߛߌ߬ߙߊ߲߬ ߝߘߏ߬ߓߊ߬ ߞߊ߬ߙߊ߲߬ߢߊ ߘߌ߫،ߊ߬ ߟߊߘߌ߬ߢߍ߬ ߘߊ߫ ߡߌߛߌ߬ߙߊ߲߬ ߜߌ߬ߙߌ߲߬ߘߌ߬ߟߌ ߘߐ߫ ߝߎߥߊߙ ߟߊ߫ ߘߐߛߊߙߌ߫ ߜߌ߬ߙߌ߲߬ߘߌ߬ ߘߐ߫ ߁߉߂߃ ߡߊߛߊߦߌ߫( ߘߐ߬ߛߊߙߌ ߟߍߙߊ )ߝߊ߲߬ߓߊ ߦߋ߫ ߤߊߝߑߖߎ߫ ߟߊ߫ ߞߊ߬ߙߊ߲߬ߢߊ ߟߋ߬ ߞߊ߲߬ ߝߏ߫ ߡߍ߲߫ ߠߎ߬ ߦߋ߫ ߝߘߊ߬ߝߌ߲߬ߠߊ߫ ߞߐ߰ߘߎ߮ ߣߌ߫ ߕߟߋ߬ߓߋ߫ ߘߐ߫. 

ߊ߬ ߛߊ߬ ߘߊ߫ ߇߉߆
ߦߌߟߡߊ:ߞߎ߬ߙߊ߬ߣߊ
ߦߌߟߡߊ:ߖߘߍ߬ߞߟߏ߬ߦߊ
ߘߊ߬ ߡߐ߲߬ߛߐ߲߫ ߖߊ߬ߙߊ߫

**ߘߊ߬ ߖߊ߬ߙߊ߫**߸ ߥߟߊ߫ *ߘߊ߬ ߡߐ߲߬ߛߐ߲߫ ߖߊ߬ߙߊ߫* ߕߘߍ߬ ߦߋ߫ ߦߋ߫ ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߡߊ߲߬ߛߊ ߘߏ߫ ߟߋ߬ ߘߌ߫. ߡߐ߲߬ߛߐ߲߫ ߖߊ߬ߙߊ߫ ߘߋ߲߸ ߊ߬ ߡߊ߲߬ߛߦߊ߬ ߘߊ߫ ߁߈߀߈ ߣߌ߫ ߁߈߂߇ ߟߎ߫ ߕߍ߫. ߊ߬ ߞߵߊ߬ ߞߎ߲߬ߓߐ߫ ߛߋߜ߭ߎ߫ ߓߊ߲ߓߊߙߊ߲߫ ߠߎ߬ ߟߊ߫ ߖߊ߲߬ߖߏ߲ ߕߎ߬ߡߊ ߟߋ߬ ߟߊ߫߸ ߡߍ߲ ߞߊ߬ ߟߐ߬ߘߎ߯ ߞߟߊ߬ߟߊ߬ߡߊ߫ ߢߊ߬ ߥߊ߯ߕߌ ߏ߬ ߟߊ߫.

## ߞߊ߲߬ߛߓߍߟߌ
ߊ߬ ߡߊ߫ ߡߊ߲߬ߛߊ߬ߟߊ ߟߊߥߙߊ߬ ߦߴߊ߬ ߝߊ߬ ߞߵߊ߬ ߞߍ߫ ߢߊ ߡߍ߲߸ ߒ߬ߞߵߊ߬ ߞߊ߬ ߛߋߜ߭ߎ߫ ߡߊ߲߬ߛߊ߬ߟߊ ߟߊߥߙߊ߬ ߊ߬ ߣߌ߫ ߞߵߊ߬ ߝߊ߲߬ߞߊ ߟߊߥߙߊ߬ ߓߘߍߞߍ߭. ߊ߬ ߞߵߊ߬ ߞߟߏߜߟߍ߬ߦߊ߫ ߛߋߞߎ߫ ߊߡߊߘߎ߫ ߟߊ߫ ߡߊߛߌ߬ߣߊ߬ ߝߌߟߊ߫ ߝߊ߯ߡߟߊ ߞߘߐ߫߸ ߏ߬ ߡߍ߲ ߞߊ߬ ߞߟߍ߬ ߓߛߍ ߘߏ߫ ߟߊߥߟߌ߬ ߛߏߡߊ ߟߎ߬ ߞߊ߲ߡߊ߬. ߊ߬ ߡߊ߬ߞߍ ߗߍ߬ߝߟߐ ߖߊ߬ߙߊ߫ ߟߋ߬ ߞߵߊ߬ ߣߐ߬ߘߐߓߌ߬ߟߊ߬.

ߘߊ߲ߛߎߘߎ߲ 

ߖߊ߲߬ߖߏ߲ ߡߍ߲ ߕߊ߬ߡߌ߲߬ ߘߊ߫ ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߘߐ߬ߝߐ ߘߐ߫ ߞߊ߬ ߓߍ߲߬ ߊ߬ ߡߊ߲߬ߛߊ߬ߓߏ߲ ߠߎ߬ ߡߊ߬ ߡߍ߲ ߠߎ߬ ߡߊ߲߬ߛߦߊ߬ ߘߊ߫߸ ߖߙߊ߬ߛߌ ߟߎ߬߸ ߏ߬ ߜߘߌߛߌ߰ߓߊ߮ ߦߋ߫ ߒ߬ߜ߭ߏ߬ߟߏ߫ ߖߊ߬ߙߊ߫ ߟߋ߬ ߘߌ߫߸ ߏ߬ ߡߍ߲ ߘߋ߲ ߘߏ߫ ߦߋ߫ ߡߐ߲߬ߛߐ߲߫ ߖߊ߬ߙߊ߫ ߘߌ߫. ߘߊ߬ ߡߐ߲߬ߛߐ߲߫ ߖߊ߬ߙߊ߫ ߡߍ߲ ߡߊ߬ߡߊ߬ߙߋ߲ ߦߋ߫ ߒ߬ߜ߭ߏ߬ߟߏ߫ ߖߊ߬ߙߊ߫ ߘߌ߫߸ ߠߴߊ߬ ߣߐ߬ ߟߐ߬ߘߎ߯ ߞߟߊ߬ߟߊ߬ߡߊ߫ ߢߊ߬ ߟߊ߫ ߖߊ߲߬ߖߏ߲ ߘߐ߫߸ ߊ߬ ߜߋ߲ߜߋ߲߫ ߊ߬ ߞߊ߬ ߘߟߊߛߌ߯ߟߌ ߡߍ߲ ߠߊߥߟߌ߬ ߖߎ߮ ߟߎ߬ ߟߊ߫ ߛߏ߫ ߖߐ߲ߞߐߟߐ߲ߣߌ߲߫߸ ߛߴߏ߬ ߦߋ߫ ߞߙߊ߲߬ߕߊ߬ ߓߊ߲ߓߊߙߊ߲߫ ߡߊ߲ߛߟߊ ߟߋ߬ ߘߐ߫߸ ߡߊ߲߬ߛߊ߫ ߡߋ߬ߙߌ߬ߤߋߙߌ߫ ߕߘߍ߬ ߦߋ߫ ߡߍ߲ ߞߎ߲߬ߠߊ߫. ߊ߬ ߞߊ߬ ߛߊߡߊ߲ߦߣߊ߫ ߛߏ ߞߐ߲ߛߐ߲ߧߊ߫ ߞߵߊ߬ ߕߘߍ߬ ߝߌߟߊ߫ ߡߊ߲ߛߊ߫ ߛߎߓߊ߮ ߓߊߛߌ߫ ߖߊ߬ߞߌ߬ߕߋ߬ ߦߴߏ߬ ߞߎ߲߬ߠߊ߫.
 
ߘߊ߬ ߣߌ߫ ߖߋ߬ߟߌ߬ߞߍ߫ ߗߍ߲߬ߞߜ߭ߌ߬ߓߊ߫ ߘߊ߲߬ߕߋ߫ ߟߎ߫ ߟߋ߬ ߕߘߍ߬ ߦߋ߫ ߛߋߜ߭ߎ߫ ߡߐ߰ ߡߊߟߐ߲ߣߍ߲ߓߊ ߘߌ߫߸ ߏ߬ ߡߍ߲ ߕߘߍ߬ ߦߴߊ߬ ߟߊߟߌ߯ߟߊ ߘߌ߫.

ߊ߬ ߕߐ߮ ߓߐ߫ ߘߊ߫ ߓߞߊߙߌߖߊ߲߫ ߞߐ߲ߘߍ߫ ߟߊ߫ ߖߊ߲߬ߖߏ߲ ߘߐ߫߸ ߏ߬ ߡߍ߲ ߞߊ߬ ߓߙߌ߬ߛߌ߫ ߞߟߍ߬. ߓߙߌ߬ߛߌ߬ߞߏ ߞߍ߫ ߘߊ߫ ߛߋߜ߭ߎ߫ ߞߊ߲߬ ߓߊߓߐߒߡߊߞߏ ߟߋ߬ ߘߌ߫߸ߓߞߊߙߌߖߊ߲߫ ߠߋ߬ ߞߊ߬ ߡߊ߲߬ߛߊ߬ߟߊ ߟߊߞߛߌ߫ ߞߊ߬ ߓߐ߫ ߊ߬ ߡߊ߲߬ߕߙߐ ߡߊ߬.

## ߓߐ߲ߛߐ߲ߧߊ ߣߌ߫ ߖߊ߲߬ߓߌ߬ߟߊ߬ߟߌ ߞߎ߬ߛߊ߲߬ߧߊ߬ߞߏ ߟߎ߬ ߘߐ߫
ߘߊ߬ ߡߐ߲߬ߛߐ߲߫ ߖߊ߬ߙߊ߫ ߕߐ߮ ߦߋ߫ ߕߏ߫ ߟߊ߫ ߝߐ߫ ߟߊ߫ ߊߝߙߌߞߌ߬ ߕߟߋ߬ߓߋ ߖߊ߲߬ߖߏ߲ ߠߎ߬ ߘߐ߫߸ ߡߍ߲ߢߐ߲߯ߠߊ ߘߐ߫ ߛߐ߲߬. ߊ߬ ߦߋ߫ ߛߋߜ߭ߎ߫ ߓߊ߲ߓߊߙߊ߲߫ ߖߊ߲ߖߏ߲ ߗߍ߬ߝߊߘߌ߲ ߘߏ߫ ߟߋ߬ ߘߌ߫߸ ߡߍ߲ ߓߌ߬ߟߊ߬ߣߍ߲߬ ߦߋ߫ ߛߋߜ߭ߎ߫ ߡߊ߲߬ߛߊ߬ߟߊ ߘߐ߬ߝߐ ߡߊ߬ ߛߐ߲߬. ߛߋ߬ߧߊ ߣߌ߲߬ ߘߐ߫߸ ߞߊ߬ ߓߍ߲߬ ߞߏߢߐ߲߮ ߗߍ߬ߝߊ߬ߘߌ߲߬ߦߊ ߡߊ߬߸ ߊ߬ ߦߋ߫ ߞߏߝߐ߫ ߟߊ߫ ߛߌߟߡߊߞߊ߬ ߣߌ߫ ߔߎߟߐ߬ߙߌ߫ ߟߎ߫ ߟߊ߫ ߖߊ߲߬ߖߏ߲ ߠߎ߬ ߘߐ߫߸ ߏ߬ ߟߎ߬ ߦߋ߫ ߝߌߟߊ߫ ߞߟߍߡߊߛߎߧߟߊ߫ ߝߌ߬ߟߊ߬ ߟߎ߫ ߟߋ߬ ߘߌ߫ ߡߍ߲ ߠߎ߬ ߞߵߊ߬ߟߎ߬ ߞߟߏߜߟߍ߬ߦߊ߫ ߘߊ߬ ߡߐ߲߬ߛߐ߲߫ ߠߊ߫ ߖߊ߬ߡߊߙߌ ߡߊ߬ ߡߊߛߌ߬ߣߊ߫ ߕߌ߲߬ߞߎߘߎ߲ ߘߐ߫ (ߡߊ߬ߟߌ ߟߊ߫). 

ߘߊ߬ ߡߐ߲ߛߐ߲߫ ߖߙߊ߬ ߟߊ߫ ߝߊ߲߬ߞߊ߬ ߟߊ߬ߛߐ߬ߘߐ߲߬ߢߊ ߖߌ߬ߦߊ߬ߝߟߍ߬ ߘߊߞߎ߲ ߘߐ߫ ߂߀߁߀ ߠߊ߫: ߘߊ߬ ߡߐ߲ߛߐ߲߫߸ ߛߊߡߊ߲ߦߣߊ߫ ߞߐ߲ߛߐ߲ߧߊ߸ ߡߍ߲ ߓߟߏߦߊ߫ ߘߊ߫ ߛߘߌ߫ ߝߊ߬ߛߊߙߊ߬ ߖߊ߬ߓߊ߬ߕߍ߫ ߓߟߏ߫. ߖߌ߬ߦߊ߬ߖߟߎ ߞߊ߬ (UEMOA) ߡߊ߬ߢߍ߯ߙߍ ߣߌ߫ ߞߎ߬ߢߊ߬ߘߐ ߟߎ߬ ߛߐ߬ߘߐ߲߬ ߝߋߛߑߔߊߞߏ ߟߊ߫ ߂߀߁߁ ߢߐ߲߯ߓߍ߲ ߘߐ߫. 

ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߘߊ߬ ߡߐ߲߬ߛߐ߲߫ ߖߊ߬ߙߊ߫
ߦߌߟߡߊ:ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ
ߦߌߟߡߊ:ߊߝߙߌߞߌ߬ ߡߊ߲߬ߛߊ
ߞߎ߲߬ߠߊ߬ߝߏߣߌ߲

**ߖߊ߲߬ߕߏ߬ߒߘߐ** : ߞߎ߲߬ߠߊ߬ߝߎߟߋ߲ ߣߌ߫ ߞߎ߲߬ߠߊ߬ߝߏߣߌ߲ ߘߊ߲߬ߕߍ߬ߓߐ ߟߊߒߡߊ ߟߋ߬ ، ߦߏ߫ (ߞ߭ߎ߬ߛߎ߯ߝߎ ߣߌ߫ ߞߎ߬ߛߎ߯ߝߎ) ߦߋ߫ ߢߊ ߡߍ߲ ߊߙߊߓߎߞߊ߲ ߘߐ߫ ߊ߬ ߓߍ߯ ߟߐ߬ߣߍ߲߫ ߦߋߟߋ߲ ߓߎߘߎ߲ߛߊߟߌ ߟߋ߬ ߡߊ߬ ،ߒ߬ߞߊ߬ ߸ߞߊ߬ ߘߏ߫ ߞߍ߫ ߞߊߙߏ ߕߊ ߘߌ߫ ߞߊ߬ ߘߏ ߝߣߊ߫ ߞߍ߫ ߕߋ߬ߟߋ ߕߊ ߘߌ߫ ߝߏߦߌ߬ ߡߴߊ߬ߟߎ߬ ߓߐ߫ ߢߐ߲߯ ߡߊ߬ ߝߐߟߌ ߘߐ߫ ߝߏ߫ (ߞ߭ ߣߌ߫ ߞ) ߏ߬ ߟߋ ߞߋߟߋ߲ ߟߊߒߡߊ ߦߋ߫ ߞߎ߲߬ߠߊ߬ߝߎߟߋ߲ ߣߌ߫ ߞߎ߲߬ߠߊ߬ߝߏߣߌ߲ ߘߌ߫ ߡߍ߲ ߝߌ߬ߟߊ ߓߍ߯ ߞߎ߲߬ߠߊ߬ߛߘߌ ߛߌ߬ߣߊ ߘߌ߫ ߖߐ߫، ߞߊ߬ ߞߎ߲߬ߠߊ߬ߝߏߣߌ߲ ߞߍ߫ ߕߟߏ ߛߐ߱ ߘߌ߫ ߞߏ ߘߐ߫ ߝߐߟߌ ߟߊ߫ ߞߵߊ߬ ߓߐ߫ ߞߏߢߊ ߘߏ߫ ߞߎ߲߬ߠߊ߬ߛߘߌ ߘߐ߫،ߞߊ߬ ߞߎ߲߬ߠߊ߬ߝߎߟߋ߲ ߞߍ߫ ߝߊ߬ߘߌ ߛߐ ߟߋ߬ ߘߌ߫ ߓߊߛߌ߮ ߟߊ߫ ߞߊ߬ ߓߐ߫ ߦߟߌߟߊߕߍ߯ߓߊߟߌߦߊ ߞߎ߲߬ߠߊ߬ߛߘߌ ߘߐ߫.. ߣߌ߲߬ ߧߋ߫ ߡߊ߲߬ߘߋ߲߬ߞߊ߲ ߘߐ߲߬ߛߋ߲ߞߟߏ߬ߡߊ߲ ߘߏ߫ ߟߋ߬ ߘߌ߫ ߞߏߛߓߍ߫ ߞߎߡߊߘߋ߲ߧߊ ߛߌߟߊߝߍ߬.. ߊ߬ ߘߴߊ߬ ߘߏ ߟߎ߬ ߞߍ߫ ߛߌ߰ߙߊ߬ߕߊ ߟߎ߬ ߣߌ߫ ߛߌ߰ߙߊ߬ߟߊ߲ ߠߎ߬ ߓߐߢߐ߲߯ߡߊ ߘߌ߫ ߌߣߊߝߐ߬ ߛߌ߰ߟߊ߬ߟߊ߲ ߣߌ߫ ߛߌ߰ߙߊ߬ߟߊ߲... ،ߊ߬ ߘߴߊ߬ ߘߏ߫ ߟߎ߫ ߝߣߊ߫ ߕߊ ߞߍ߫ ߛߊ߲ߡߊߞߎߡߊ ߣߌ߫ ߘߎ߰ߡߊ߬ߞߎߡߊ ߘߌ߫ ߌߣߊߝߐ߬: ߓߏ߲ߘߊ ߣߌ߫ ߓߏ߲߬ߘߊ، ߛߌߣߌ߲߫ ߟߏ߲، ߛߌ߬ߣߌ߲߬-ߟߏ߲ ߊ߬ ߣߌ߫...
ߞߊ߲ߞߊ߲߫ ߖߊ߯ߓߘߊ߫ ߗ߭ߎ߳ߟߌߦߎ߳ߛ ߢߙߋߙߋ߫

thumb|ߞߊ߲ߞߊ߲߫ ߖߊ߯ߓߘߊ
ߖߌ߬ߣߍ߫ ߘߏ߲߬ߘߊ

**ߞߊ߲ߞߊ߲߫ ߖߊ߯ߓߘߊ ߗ߭ߎ߳ߟߌߦߎߛ ߢߙߋߙߋ** (ߞ.ߖ.ߗ߭.ߢ) ߦߋ߫ ߝߘߏ߬ߓߊ߬ ߖߊ߯ߓߘߊ ߟߋ߬ ߘߌ߫ ߸ ߡߍ߲ ߦߋ߫ ߞߊ߲ߞߊ߲߫ ߸ ߖߌ߬ߣߍ߫ ߘߎ߰ߓߊ ߝߌߟߊߣߊ߲ ߠߊ߫.

## ߘߐ߬ߝߐ
ߊ߬ ߛߌ߲ߘߌ߫ ߘߊ߫ ߁߉߆߄ ߠߋ߬ ߟߊ߫ ߴߴߟߞߊ߬ߙߊ߲߬ߠߌ߲ ߞߊ߬ߙߊ߲߬ߕߊߵߵ ߕߐ߮ ߞߘߐ߫. ߊ߬ ߣߊ߬ ߘߊ߫ ߞߍ߫ ߞߊ߲ߞߊ߲߫ ߛߋߒߞߏߟߦߊ߫ ߥߙߍ ߘߋ߬ߙߌ߬ߘߊ ߘߌ߫. ߁߉߈߉ ߟߊ߫ ߸ ߟߊ߬ߕߍ߰ߦߊ ߝߙߍߕߍ ߁߇߅/ߞ.ߞ/ߞ.ߝ.ߞ/߈߉ ߡߍ߲ ߞߟߊ߬ߣߐ߬ߦߊ߬ ߘߊ߫߁߉߈߉ ߕߎߟߊߝߌ߲ ߂߇ ߟߊ߫ ߸ ߊ߬ ߞߍ߫ ߘߊ߫ ߞߊ߲ߞߊ߲߫ ߖߊ߯ߓߘߊ ߗ߭ߎ߳ߟߌߦߎߛ ߢߙߋߙߋ ߘߌ߫. ߊ߬ ߕߐ߯ߟߊߣߍ߲߫ ߕߊ߲ߖ߭ߊߣߌ߫ ߓߘߍ߬ߓߘߍ߬ߟߌ߬ߟߊ ߗ߭ߎߟߌߦߎ߳߳ߛ ߢߙߋߙߋ ߟߋ߬ ߟߊ߫.

ߊ߬ߟߋ ߟߋ߬ ߖߌ߬ߣߍ߫ ߖߊ߯ߓߘߊ ߞߏߟߊߛߌ߯ߘߊ ߓߍ߯ ߘߐ߫ ߓߏ߲߬ߓߊ ߝߌߟߊߣߊ߲ ߘߌ߫.

## ߛߌ߲߬ߝߏ߲߬ߧߊ߬ߟߌ
ߖߊ߯ߓߘߊ ߛߏ߯ߙߏߣߍ߲߫ ߟߐ߲ߘߊ ߣߊ߯ߣߌ߲߫ ߣߌ߫ ߞߊ߬ߙߊ߲߬ߕߊ ߛߊ߲ߘߐߕߊ ߣߌ߫ ߛߟߊߕߌ߯ߓߦߊ ߢߍߥߟߊ ߟߎ߬ ߟߊ߫:

* ߛߎ߲ߞߎ߲ ߟߐ߲ߞߏ ߟߎ߬ ߟߐ߲ߘߊ
* ߘߍ߭ ߟߐ߲ߞߏ ߟߎ߬ ߟߐ߲ߘߊ
* ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߘߍ߭ ߟߐ߲ߞߏ ߟߎ߬ ߟߐ߲ߘߊ
* ߡߟߋߞߎߦߊ ߣߌ߫ ߞߊ߲ ߠߎ߬ ߟߐ߲ߘߊ
* ߞߎ߲߬ߠߊ߬ߝߏ߬ߣߌ߲ ߟߐ߲ߞߏ ߟߎ߬ ߞߊ߬ߙߊ߲߬ߕߊ߬ ߛߊ߲ߘߐ
* ߞߍ߲ߘߍߥߙߍߦߊ ߣߌ߫ ߓߐ߰ߝߍ ߛߟߊߕߌ߯ߓߦߊ
* ߓߎ߲ߓߎ߲ ߠߎ߬ ߣߌ߫ ߘߐ߬ߞߏ߬ߦߊ ߣߌ߫ ߖߎ߲߯ߛߊ ߛߟߊߕߌ߯ߓߦߊ
* ߘߍ߭ ߟߐ߲ߞߏߥߙߍ ߛߟߊߕߌ߯ߓߦߊ

## ߞߐߞߊ߲߫ ߛߌߜߋ߲ ߠߎ߬

## ߦߟߌߡߊߛߙߋ ߣߌ߫ ߦߟߌߣߐ ߟߎ߬

## ߛߎ߲

## ߢߌ߲߬ ߠߎ߬ ߝߣߊ߫ ߡߊߝߟߍ߫

* ߞߌ߲ߘߌߦߊ߫ ߖߊ߯ߓߘߊ
* ߛߏ߲߬ߝߏ߬ߣߌ߬ߦߊ߬ ߖߊ߯ߓߘߊ ߞߟߍ߬ߕߌ߯ ߟߊ߲߭ߛߣߊ߬ ߞߐ߲ߕߍ߬
* ߞߐߣߊߞߙߌ߫ ߖߊ߯ߓߘߊ ߜ߭ߊ߬ߡߊߟ ߊߓߑߘߍߟ ߣߊߛߍߦ

ߖߊ߯ߓߘߊ ߟߎ߫ ߘߏ߲߬ߘߊ

ߖߌ߬ߣߍ߫ ߘߏ߲߬ߘߊ
ߦߌߟߡߊ:ߟߐ߲ߞߏ
ߦߌߟߡߊ:ߟߐ߲ߞߏߘߐߦߊ
ߦߌߟߡߊ:ߟߊ߬ߞߟߏ߬ߞߟߏ߬ߟߌ
ߦߌߟߡߊ:ߖߊ߯ߓߘߊ ߟߎ߬
ߦߌߟߡߊ:ߞߊ߲ߞߊ߲߫
ߦߌߟߡߊ:ߖߌ߬ߣߍ߫ ߘߏ߲߬ߘߊ
ߞߌ߲ߘߌߦߊ߫ ߖߊ߯ߓߘߊ

alt=ߟߐ߲ߞߏ ߟߎ߬ ߟߐ߲ߘߊ|thumb|ߞߌ߲ߘߌߦߊ߫ ߖߊ߯ߓߘߊ ߟߐ߲ߞߏ ߟߎ߬ ߟߐ߲ߘߊ ߘߡߊ߬ߞߊ߬ߣߌ߬ߦߊ߫ ߡߙߊ߬ߘߊ߬ߙߋ߲ ߘߐ߫
ߞߌ߲ߘߌߦߊ߫ߖߊ߯ߓߘߊ

**ߞߌ߲ߘߌߦߊ߫ ߖߊ߯ߓߘߊ** ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߝߘߏ߬ߓߊ߬ ߖߊ߯ߓߘߊ ߘߏ߲߫ ߟߋ߬ ߘߌ߫ ߸ ߡߍ߲ ߦߋ߫ ߘߡߊ߬ߞߊ߬ߣߌ߬ߦߊ߫ ߡߙߊ߬ߘߊ߬ߙߋ߲ ߘߐ߫ ߞߌ߲ߘߌߦߊ߫ ߸ ߖߌ߬ߣߍ߫ ߞߐ߰ߖߌ߬ߘߊ ߕߌ߲߬ߞߎߘߎ߲ ߞߎߓߋߛߏ ߟߊ߫.

## ߘߐ߬ߝߐ
߁߉߂߉ ߟߊ߫ ߸ ߦߙߌߕߘߎߟߊ ߝߊ߬ߙߊ߲߬ߛߌ߬ߞߊ߬ߗߍ ߞߟߍ߬ߕߌ߮ ߘߊߟߏߖ߭ ߞߵߌ ߛߌ߰ ߝߎߟߦߊ߫ ߦߙߌߘߋ߲ ߥߟߏߒߘߐߟߌ ߞߊ߲ߡߊ߬. ߁߉߄߆ ߟߊ߫ ߸ ߦߋ߲߬ ߞߍ߫ ߘߊ߫ ߦߙߌߘߋ߲ ߠߎ߬ ߕߌߙߌ߲ߘߊ ߘߌ߫ ߸ ߡߍ߲ ߦߋ߫ ߝߊ߬ߙߊ߲߬ߛߌ߬ ߟߊ߫ ߥߙߎߣߍ ߟߎ߬ ߦߙߌߘߋ߲ ߣߌ߫ ߘߏ߲ߓߏ ߟߎ߬ ߘߋ߬ߙߌ߬ߘߊ ߖߌ߲ߓߊ߲ ߞߘߐ߫.(ߝ.ߥ.ߦ.ߘ.ߘ)
alt=ߞߌ߲ߘߌߦߊ߫ ߖߊ߯ߓߘߊ ߗߋߕߌ߯ߓߊߘߊ|thumb|<blockquote>ߞߌ߲ߘߌߦߊ߫ ߖߊ߯ߓߘߊ ߗߋߕߌ߯ߓߊߘߊ</blockquote>

ߘߍ߲ߖߘߍߟߦߊ ߕߊ߭ ߞߐ߫ ߸ ߁߉߆߁ ߠߊ߫ ߸ (ߝ.ߥ.ߦ.ߘ.ߘ) ߣߐ߬ߘߐߓߌ߬ߟߊ߬ ߟߊ߫ ߦߙߌߘߋ߲ ߠߎ߬ ߕߌߙߌ߲ߠߌ߲ ߘߋ߬ߙߌ߬ߘߊ ߟߊ߫ (ߦ.ߕ.ߘ) ߸ ߞߵߏ߬ ߓߌ߬ߟߊ߫ ߞߎ߬ߛߊ߲߬ߕߊ߰ߘߌ߬ߦߊ ߣߌ߫ ߞߏ߲ߞߏߘߐߟߊ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߏߕߌ߯ߘߊ ߖߌ߲ߓߊ߲ ߞߘߐ߫.

ߝߊ߬ߛߏ߫ ߛߍ߬ߣߍ ߞߊ߬ߙߊ߲߬ߕߊ (ߝ.ߛ.ߞ) ߟߊߦߟߍ߬ߡߊ߲ ߞߐ߫ ߝߙߊߣߊ߫ ߸ ߊ߬ ߞߍ߫ ߘߊ߫ ߛߍ߬ߣߍ ߟߐ߲ߘߊ ߘߌ߫.

߁߉߈߃ ߟߊ߫ ߸ ߊ߬ ߕߐ߮ ߡߊߝߊ߬ߟߋ߲߬ ߘߊ߫ ߞߵߊ߬ ߝߐ߫ ߊ߬ ߡߊ߬ ߞߏ߫ ߝߎߟߦߊ߫ ߛߍ߬ߣߍ ߕߌߙߌ߲ߠߌ߲ ߕߊ߲ߓߊ߲. ߊ߬ ߓߌ߬ߟߊ߬ ߘߊ߫ ߛߍ߬ߣߍ ߞߏߕߌ߯ߘߊ ߣߌ߫ ߝߊ߬ߛߏ ߟߊ߬ߞߟߏ߬ߞߟߏ߬ߟߌ ߞߏߕߌ߯ߘߊ ߖߌ߲ߓߊ߲ ߞߘߐ߫ ߸ ߊ߬ ߞߊ߬ ߕߐ߯ ߛߌߦߊߡߊ߲߫ ߕߊ߬.

߁߉߉߃ ߣߌ߫ ߁߉߉߆ ߕߍߟߊ ߘߐ߫ ߸ߕߊ߲ߓߊ߲ ߞߍ߫ ߘߊ߫ ߞߍ߲ߘߍߘߐߦߊ ߣߌ߫ ߖߎ߲߯ߛߊ ߓߏߟߏ߲ߝߘߊ ߘߌ߫ ߸ ߞߊ߬ ߓߊ߲߫ ߞߵߊ߬ ߞߍ߫ ߤߊߞߍߦߊ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߐ߲ߞߏ ߟߎ߬ ߟߐ߲ߘߊ.
alt=ߞߌ߲ߘߌߦߊ߫ ߖߊ߯ߓߘߊ ߝߏ߯ߞߣߍ|thumb|ߞߌ߲ߘߌߦߊ߫ ߖߊ߯ߓߘߊ ߝߏ߯ߞߣߍ<blockquote></blockquote>
߂߀߀߄ ߠߊ߫ ߸ ߞߋ߬ߥߎ߬ߣߍ߲߬ߞߋߥߎ ߟߎ߬ ߢߍߘߐߓߍ߲߫ ߞߊߙߊ߲ߕߊ ߛߌ߲ߘߌ߫ ߘߊ߫ ߝߎߟߦߊ߫.

߂߀߀߆ ߟߊ߫ ߸ ߊ߬ ߞߍ߫ ߘߊ߫ ߞߌ߲ߘߌߦߊ߫ ߖߊ߯ߓߘߊ߫ ߕߊ߲ߓߊ߲ ߘߌ߫ (ߞ.ߖ.ߕ) ߸ ߞߣߊ߬ߕߏ߫ ߞߍ߫ ߟߊ߫ ߞߌ߲ߘߌߦߊ߫ ߖߊ߯ߓߘߊ ߘߌ߫ (ߞ.ߖ).

## ߛߌ߲߬ߝߏ߲߬ߧߊ߬ߟߌ
**ߞߌ߲ߘߌߦߊ߫ ߖߊ߯ߓߘߊ** (ߞ.ߖ) ߦߋ߫ ߝߘߏ߬ߓߊ߬ ߟߞߊߙߊ߲ߠߌ߲ ߟߐ߲ߞߏߟߊߞߊ ߘߌ߲߬ߞߌ߬ߙߊ ߟߋ߬ ߘߌ߫ ߸ ߞߎߘߍߞߎߘߍߦߊ ߣߌ߫ ߛߋߒߞߏߟߦߊ ߣߌ߫ ߢߊߟߐ߲ ߘߊߞߎ߲ ߠߎ߬ ߘߐ߫ ߸ ߡߍ߲ ߦߋ߫ ߟߞߊ߬ߙߊ߲߬ߠߌ߲ ߛߊ߲ߘߐߕߊ ߣߌ߫ ߟߐ߲ߞߏ߫ ߕߌߙߌ߲ߠߌ߲ ߖߌ߲ߓߊ߲ ߞߘߐ߫. ߊ߬ ߛߌ߲ߘߌ߫ ߘߊ߫ ߞߏߕߌ߯ ߝߊ߲ߞߊ߲ ߝߙߍߕߍ ߆߃߀߃/ߟ.ߛ.ߟ.ߕ/ߞߓߘ/ ߂߀߁߆/߁߀/߂߁ ߸ ߏ߬ ߡߍ߲ ߦߋ߫ ߁߉߉߀ ߞߏ߲ߞߏߘߓߌ ߟߊ߬ߕߍ߰ߦߊ ߝߙߍߕߍ ߀߈߈߈/ߟ.ߛ.ߟ.ߕ/ߞ.ߞ/ߞ.ߝ.ߞ/߉߀ ߓߟߏߦߊߟߌ ߘߌ߫.

## ߟߐ߲ߘߊ ߟߎ߬
ߟߐ߲ߘߊ ߣߊ߯ߣߌ߲߫ (߄) ߠߋ߬ ߞߌ߲ߘߌߦߊ߫ ߖߊ߯ߓߘߊ ߟߊ߫ ߸ ߏ߬ ߟߎ߬ ߝߟߍ߫ ߣߌ߲߬:

߁. ߞߊ߲ ߠߎ߬ ߣߌߡߟߋߞߎߦߊ ߟߎ߬ ߟߐ߲ߘߊ

߂. ߘߍ߭ ߟߐ߲ߞߏ ߟߎ߬ ߟߐ߲ߘߊ

߃. ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߟߘߊ߬ߙߏ߬ߟߌ ߟߎ߬ ߟߐ߲ߘߊ

߄. ߟߐ߲ߞߏ ߟߎ߬ ߟߐ߲ߘߊ

## ߦߟߌߣߐ ߣߌ߫ ߦߟߌߡߊߛߙߋ ߟߎ߬

## ߘߏ߫ ߜߘߍ߫ ߡߊߝߟߍ߫

ߦߌߟߡߊ:ߖߊ߯ߓߘߊ ߟߎ߬
ߦߌߟߡߊ:ߖߌ߬ߣߍ߫ ߘߏ߲߬ߘߊ
ߦߌߟߡߊ:ߖߌ߬ߣߍ߬ ߖߊ߯ߓߘߊ ߟߎ߬
ߦߌߟߡߊ:ߟߊ߬ߞߟߏ߬ߞߟߏ߬ߟߌ ߘߏ߲߬ߘߊ
ߦߌߟߡߊ:ߞߌ߲ߘߌߦߊ߫
ߦߌߟߡߊ:ߞߌ߲ߘߌߦߊ߫ ߕߌ߲߬ߞߎߘߎ߲
ߦߌߟߡߊ:ߝߘߊ߬ߝߌ߲߬ߠߊ߫
ߦߌߟߡߊ:ߝߘߊ߬ߝߌ߲߬ߠߊ߫ ߕߟߋ߬ߓߋ
ߦߌߟߡߊ:ߖߊ߯ߓߘߊ ߝߊ߬ߙߊ߲߬ߛߌ߬ߞߊ߲߬ߝߐ߬ߟߊ ߟߎ߬
ߕߏߟߏ߲ ߣߌ߫ ߡߣߊ߬ߡߣߊ ߝߊߙߊ߲ߝߊ߯ߛߌ

**ߕߏߟߏ߲ ߣߌ߫ ߡߣߊ߬ߺߡߣߊ ߝߊߙߊ߲ߝߊ߯ߛߌ.** 
ߓߊߘߋ߲ ߘߏ߫ ߟߋ߬ ߓߘߊ߫ ߒ ߛߍ߰ ߒߞߏ ߘߞߋߘߋ߲ ߠߎ߬ ߟߊ߫ ߕߏߟߏ߲ߞߏ߫ ߞߎߡߊ ߟߊ߫ ߞߴߏ߬ ߕߍ߫ ߓߍ߲߬.
ߒ߬ߓߊ߬ ߌ ߟߊߺߡߌ߬ߘߊ ߝߟߍ߫:
ߝߏ߫ ߞߊ߬ ߘߊ߲߬ߕߍ߰ߓߐ ߟߐ߲߫ ߕߏߟߏ߲ ߣߌ߫ ߡߣߊ߬ߡߣߊ ߕߍ߫ ߟߋ߬. 
ߕߏߟߏ߲ ߞߎߡߊߘߋ߲ ߞߘߐ:ߘߊ߲ߓߊ߮ ߞߊ߬ ߣߌߡߊ ߟߎ߬ ߘߊ߲߫ ߞߏ߫ ߝߌ߬ߟߊ ߟߋ߬ ߕߍ߫،ߣߴߏ߬ ߦߋ߫ ߛߍ߱ ߣߌ߫ ߛߍߥߊ ߘߌ߫ ߥߟߊ߫ ߛߎ߬ߣߎ߲ ߣߌ߫ ߣߌߘߐߘߌߦߊ ߤߊߡߊ߲ߕߍ߫ ߢߜߊ ߣߌ߫ ߢߊߛߎߡߊ،ߏ߬ ߟߎ߬ ߝߘߏ߬ߓߊ߬ߕߐ߮ ߟߋ߬ ߕߙߐ ߣߌ߫ ߝߙߍ ߘߌ߫. 
ߛߍ߱ ߦߋ߫ ߝߊ߬ߘߌ ߥߟߊ߫ ߣߌ ߘߐߞߎ߬ߡߎ߲߬ߞߏ ߣߴߊ߬ ߜߏߦߊߣߊ߲ߞߏ ߟߎ߬ ߟߋ߬ ߘߌ߫،ߏ߬ ߓߊ߯ ߞߍ߫ ߛߣߐ߬ߡߍ ߘߌ߫ ߛߎ߬ߣߎ߲߬. 
ߛߎ߬ߣߎ߲ ߏ߬ ߦߋ߫ ߞߎߡߊߘߋ߲ ߝߌ߬ߟߊ߫ ߟߋ߬ ߘߌ߫ ߕߊ߲߬ :
ߊ-ߛߎ߭:ߏ߬ ߦߋ߫ ߝߊ߬ߘߌ ߟߊ߫ ߘߛߍ ߟߋ߬ ߘߌ߫ ߞߏ ߓߍ߯ ߟߊ߫ ߞߊ߬ ߕߏ߫ ߝߙߌ߬ߝߙߊ߬ߦߊ ߤߊߓߎߕߊߦߌ ߘߐ߫ ߞߵߏ߬ ߟߊߓߊ߲߫ ߕߏ߬ߟߌ ߡߊ߬ ߘߛߍ ߕߏߟߌ ߘߐ߫،
ߋ-ߏ߬ ߘߐ߫߸ߣߊ߫ ߣߌ ߞߊ߬ ߘߛߍ߫ ߘߐߞߏ ߏ߬ ߘߏ߫ ߣߊ߬ߕߐ ߦߋ߫،ߏ߬ ߦߋ߫ ߞߏ ߘߏ߫(ߣߎ߲)ߞߎ߲߬ߠߊ߬ߓߐ ߟߋ߬ ߘߌ߫ ߞߏ߫ ߛߎ߬- ߣߎ߲=ߛߎ߬ߣߎ߲ ߞߊ߬ߣߌ߲߬،ߏ߬ ߓߊ߯ ߞߍ߫ ߝߊ߬ߘߌ ߦߋߟߌߟߊ߲ ߘߌ߫ ߜߊ߬ ߦߏ߫ ߕߊ ߊ߬ ߦߋ߫ ߝߐ߫ ߟߵߏ߬ ߕߎ߬ߡߊ ߟߋ߬ ߛߊ߫ ߞߏ߫(ߢߜߊ)،ߒ߬ߓߊ߬ ߏ߬ ߟߋ ߣߌ ߟߊ߫ ߕߙߐߦߊ ߘߌ߫ ߜߏߦߊߓߟߏߡߊ߬ ߛߊ߫،ߒ߬ߞߊ߬߸ߣߌ߫ ߣߌ ߞߊ߬ ߕߙߐ ߏ߬ ߓߊ߬ߟߌ߬ߞߏ ߘߏ߫ ߦߋ߫ ߡߍ߲ ߝߊ߬ߟߋ߲߬ߕߐ߬ ߤߙߍ ߟߊ߫،ߏ߬ ߓߊ߯ ߞߍ߫ ߣߌ ߘߌ߫ ߝߙߍ߫ ߘߌߦߊߓߟߏߡߊ߬ ،ߒ߬ߓߊ߬߸ ߏ߬ ߕߎ߬ߺߡߊ ߟߋ߬ ߝߊ߬ߘߌ ߦߋߟߌߟߊ߲ ߡߝߊ߫ ߕߎߡߊ ߘߌ߫ ߛߎߡߊߓߟߏߡߊ߬ ߛߊ߫ ߞߏ߫(ߢߊߛߎߡߊ)،ߌ ߘߴߊ߬ ߦߋ߫ ߕߋ߲߬ ߌߞߘߐ߫ ߛߍ߱ ߝߋ߲߫-ߋ߲-ߝߋ߲߫ ߕߘߍ߬ ߣߌ ߘߐ߫ ߏ߬ ߟߎ߬ ߓߘߊ߫ ߥߊ ߘߊߡߌ߬ߣߊ߬ ߞߏ߫(ߛߍߥߊ)،ߒ߬ߓߊ߬ ߸ߣߌ ߕߙߐߞߏ ߏ߬ ߕߏ߫ ߟߏ߲ ߣߌ߫ ߣߌ ߟߊߝߙߍ ߦߟߌߕߏߒߘߐ߫ ߟߏ߲ ߏ߬ ߟߋ ߕߐ߯ ߞߏ߫ ߕߏ߫-ߟߏ߲ (ߕߏߟߏ߲)ߞߊ߬ߣߌ߲߬،ߌߞߏߡߌ߬ ߛߍ߱ ߟߋ߬ ߢߍߕߊ߮ ߕߎ߬ߙߎ ߘߌ߫ ߝߏ߬ߣߌ߲߫ ߛߍ߬ ߓߍ߫ ߢߍߕߊ߯ ߓߍ߫ ߊ߬ ߝߐߣߍ߲߫ ߏ߬ ߟߋ ߘߐ߫ ߞߏ߫ ߛߍ߬ߓߍ،ߏ߬ ߟߋ ߞߏߛߐ߲߬ ߒ߬ ߓߋ߲ߓߊ ߟߎ߬ ߞߵߊ߬ ߝߐ߫ ߞߏ߫ ߕߏߟߏ߲ ߕߍ߫ ߛߍ߬ߓߍ ߛߊ߬،ߒ߬ߓߊ߬ ߣߌ߫ ߛߍ߱ ߟߥߊ ߏ߬ ߦߟߌߕߏߒߘߐ ߟߏ߲ ߏ߬ ߞߊ߬ ߡߍ߲ ߠߊ߫ ߛߍ߬ߓߍ ߛߊ߬ ߏ߬ ߟߋ ߡߣߊ߬ ߕߍ߫ ߛߍ߬ߓߍ ߘߐ߫،ߒ߬ߓߊ߬ ߏ߬ ߟߋ ߡߣߊ߬ߡߣߊ ߘߌ߫ ߛߊ߫.
ߒ ߧߋ߫ ߘߊ߲߬ ߠߊ߫ ߦߊ߲߬ ߕߋ߲߬ ߞߵߊ߬ ߕߐ߭ ߕߏ߫ ߞߎߡߊߘߋ߲ߟߐ߲ߘߐߦߟߊ ߟߎ߬ ߝߊ߬ ߡߟߊߓߌߘߌ߲߫ ߛߎ߬ߞߊ߬ߣߍ߫ ߛߎ߬ߞߊ߬ߣߍ߬ߟߊ߫ ߓߟߏ߫ ߕߊߦߌߘߎ߯.
ߓߊߥߙߎߞߌ߫ ߛߘߌ߬ߓߋ߬ ߟߊ߫ ߘߐ߬ߞߣߍ߬ߟߌ ߟߋ߬ (ߓߊߛߓߊ߬ߕߌ߫ ߞߊ߬ߺߣߌ߲߬)
ߡߎߤߡߊߘߎ߫ ߓߎߤߊߙߌ߫

**ߡߎ߬ߤߊߡߡߊߘߎ߫ ߓߎߤߊߙߌ߫**
ߖߋ߬ߟߌ߬ߓߊ߬ߟߊ߫ ߞߊ߬ߝߏ ߞߎ߲߬ߕߌ߮ ߞߴߊ߬ ߕߊ߬ ߁߉߈߃ ߞߴߊ߬ ߓߌ߬ߟߊ߬ ߁߉߈߅ ߟߊ߫ ߸ ߊ߬ ߞߍ߫ ߘߊ߫ ߞߊ߲ߓߍ߲ ߞߊ߲ߕߌ߮ ߘߌ߫ ߂߀߁߅
ߡߎ߬ߤߊߡߡߊߘߎ߫ ߓߎߤߊߙߌ߫ ߛߐ߬ߘߐ߲߬ ߘߊ߫ ߞߏߟߌߞߏߟߌ߫ ߕߟߋ߬ ߁߇, ߁߉߄߂ ߘߏߙߊ߫ ߞߊߕߑߛߌߣߊ߫ ߞߊ߬ߝߏ ߘߐ߫. ߞߟߍ߬ߕߌ߮ ߣߌ߫ ߞߊ߬ߝߏ ߗߍ߬ ߝߊߘߌ߲ ߠߋ߬. ߊ߬ ߟߋ߫ ߦߋ߫ ߖߋ߬ߟߌ߬ߓߊ߬ߟߊ߫ ߞߙߎߝߊ ߞߊ߲ߓߍ߲ ߞߊ߲ߕߌ߮ ߘߌ߫ ߞߊ߬ߦߌ߯ ߘߓߊ߬ߕߊ ߂߉ / ߂߀߁߅.  

## ߞߌ߬ߓߊ߬ߙߏ߬ߦߊߟߌ ߜߘߍ߫ ߟߎ߫
ߖߋ߬ߟߌ߬ߓߊ߬ߟߊ߫ ߞߊ߲ߓߍ߲ ߞߙߎߝߊ ߞߊ߲ߕߌ߮ ߟߋ߬߬
ߖߘߍ߬ߞߟߏ߬ߓߊ߰ߦߊ ߟߋ߬ ߛߎߣߊ ߘߏ߲߬ߞߏ ߟߋ߬ ߊ߬ ߦߋ߫ ߖߋ߬ߟߌ߬ߓߊ߬ߟߊ߫ ߞߎ߲߬ߠߊ ߞߊ߬ߦߌ߯ ߞߏߟߌߞߏߟߌ߫ ߕߟߋ߬ ߃߁ /߁߉߈߅ ߞߊ߬ߝߏ߬ ߖߊ߯ߛߏ߲ ߘߏ߫ ߞߐ߫. ߘߓߊ߬ߕߊ ߕߟߋ߬ ߂߇ /߁߉߈߅. ߂߀߀߃،߂߀߀߇ ߣߌ߫ ߂߀߁߁ ߢߣߊߕߊߟߌ ߡߊ߫ ߘߌߦߴߊ߬ ߟߊ߫. 
ߊ߬ ߞߍ߫ ߘߊ߫ ߢߍߕߊ߯ߟߊ ߟߎ߬ ߟߊ߫ ߜߎ߲߬ߜߙߊ ߞߊ߲ߘߌߟߊ ߘߌ߫( ߊ ߔߋ ߛߋ߫ ) ߂߀߁߅ ߞߊ߲ߕߌ߮ ߢߣߊߕߊߟߌ ߘߐ߫. ߊ߬ ߘߴߏ߬ ߟߋ߬ ߛߏ߬ߘߊ߲߬ߛߏ߬ߦߊ ߛߐ߬ߘߐ߲߬ ߞߊ߲ߕߌ߮ ߜ߭ߎߘߑߟߎߞ ߖߏߣߊߕߊ߲߫ ߣߊ߰ ߟߊ߫. ߊ߬ ߟߊߛߌ߰ ߡߊ߬ߛߊ߬ߦߌ߬ ߘߊ߫ ߂߀߁߉ ߟߊ߫.  

## ߞߐߙߍ
**ߡߎ߬ߤߊߡߡߊߘߎ߫ ߓߎߤߊߙߌ߫**  ߦߴߊ߬ߟߎ߬ ߟߊ߫ ߟߎ߫ ߘߋ߲ ߡߐ߰ ߂߃ ߟߎ߬ ߘߐ߫ ߛߌ߲ߠߊߓߊ߲ ߠߋ߬ ߘߌ߫ ߸ ߝߎߟߊ ߟߋ߬ ߦߴߊ߬ߟߎ߬ ߘߌ߫. ߊ߬ߟߎ߬ ߦߋ߫ ߘߏߙߊߞߊ ߟߎ߬ ߟߋ߬ ߘߌ߫. ߊ߬ߟߋ߫ ߡߐ߬ ߘߴߊ߬ ߣߊ߭ ߟߋ߬ ߓߟߏ߫ ߓߊߏ߬ ߊ߬ ߝߊ߭ ߛߊ߬ ߘߊ߫ ߞߊ߬ ߡߎ߬ߤߊߡߡߊߘߎ߫ ߓߎߤߊߙߌ߫ ߛߊ߲߭ ߃ ߣߌ߫ ߄ ߕߍ߫ ߟߋ߬ ߘߐ߫. 
߁߉߇߁،ߊ߬ ߞߊ߬ ߛߊߝߌߣߊߕߎ߫ ߦߛߎߝߎ߫ ߝߘߎ߫ ߏ߬ ߓߘߊ߫ ߘߋ߲ ߡߐ߰ ߟߏ߯ߟߎ߫ ߡߏߦߌ߫ ߊ߬ ߦߋ߫ ߸ߊ߬ ߣߴߏ߬ ߟߊ߫ ߝߘߎ߫ ߓߙߐߕߐ߫ ߘߊ߫ ߁߉߈߈.ߞߏߟߌ߲ߞߏߟߌ߲ ߠߊ߫ ߁߉߈߉،ߓߎߤߊߙߌ߫ ߞߊ߬ ߊߦߌߛߊ߫ ߤߊߟߌߟߎ߫ ߝߘߎ߫، ߏ߬ ߝߣߊ߫ ߞߊ߬ ߘߋ߲ ߡߐ߰ ߟߏ߯ߟߎ߫ ߜߘߍ߫ ߓߊ߲ߞߌ ߊ߬ ߝߍ߬. 
 ߣߊ߲߬ߕߌ߰ߦߊ ߞߎ߲߬ߕߊ߮
**ߡߎߤߊߡߊߘߎ߫ ߓߎߤߊߙߌ߫** ߘߏ߲߬ ߘߊ߫ ߖߋ߬ߟߌ߬ߓߊ߬ߟߊ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߘߐ߫ ߁߉߆߁ ߊ߬ ߓߊ߲ ߞߐ߫ ߘߐ߫ ߞߊߘߎߣߊ߫ ߞߊ߬ߙߊ߲߬ ߠߊ߫ ߣߊ߲߬ߕߌ߮ ߘߞߋߘߊ (ߞߊ߬߬ߙߊ߲߬ߘߊ) ߟߊ߫ ߞߴߊ߬ ߓߐ߫ ߁߉߆߃ ߡߊ߬ ߞߴߊ߬ ߛߌ߰ ߁߉߆߃ ߟߊ߫ ،ߊ߬ ߞߊ߬ ߛߏ߬ߝߊ ߞߊ߬ߙߊ߲߬ߘߋ߲ ߟߊ߬ߞߐ߰ߟߌ ߘߏ߫ ߞߍ߫ ߊ߲߬ߜ߭ߌ߬ߟߋ߬ߘߎ߯ ߞߊ߬ ߞߐ߲߬ ߊ߬ ߕߐ߯ߦߊ߫ ߡߊ߬ ߞߴߊ߬ ߞߍ߫ ߘߊ߯ߕߌ߮ ߘߎ߯ߟߊ ߘߌ߫ ߓߌ߲ߠߊߥߎߟߋ߲ ߠߊ߫ ߁߉߆߃ ߏ߬ ߞߐ߫
ߦߌߟߡߊ:ߣߌߗ߭ߋߙߌߦߊ߫ ߞߊ߲ߕߌ߮
ߦߌߟߡߊ:ߣߌߗ߭ߋߙߌߦߊ߫
ߞߌ߬ߢߍ߬ߓߊ߬ߞߘߐ߫

**ߞߌ߬ߢߍ߬ߓߊ߬ߞߘߐ߫**/ ߦߋ߫ ߛߌ߯߯ߙߌ߲߫ ߡߙߊ߬ߓߊ߰ߘߊ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ߞߊ߲ߞߊ߲߫ ߕߌ߲߬ߞߎߘߎ߲߫ ߘߐ߫߸ߊ߬߬߬ ߘߎ߱ ߦߋ߫ ߖߋ߬ߟߌߓߊ߬ ߓߊ ߟߋ߬ ߝߍ߬߸ߝߏߦߌߘߊ߫،ߊ߬ ߓߏ߲ ߠߎ߬ ߦߋ߫ ߖߋ߬ߟߌߓߊ߬ ߓߊ ߞߊ߲ ߠߋ߬ ߞߊ߲߬߸ߖߋ߬ߟߌߓߊ߬ ߦߴߊ߬ ߕߟߋ߬ߓߐ ߝߊ߲߭ ߝߍ߬߸ߕߙߊߥߟߋ߫ ߘߎ߮ ߕߎ߯ߣߌ߲߬. 

ߊ߬ߟߋ߫߫ ߣߌ߫ ߜߎ߰ߣߍ߲߫ ߛߌ߯ߙߌ߲߫ ߘߎ߱ ߟߊ߫߸ߞߕߊ߬ߡߌ߲߫ ߛߌ߯ߙߌ߲߫ ߡߙߊ߬ߘߊ߬ߘߎ߯ߟߊ ߕߐ߭ ߓߍ߯ ߞߊ߲߬߸ߓߊߏ߬،ߊ߬ ߣߌ߫ ߛߌ߯߯ߙߌ߲߫ ߛߏ ߕߍ߫ ߦߋ߫ ߞߎߘߍ߫ ߇ ߤߊߞߍ߫߫ ߟߋ߬ ߘߌ߫߸ߡߊ߲߬ߘߋ߲ ߞߘߐ߬ߡߊ߲ ߕߌ߲߬ߞߎߘߎ߲ ߞߘߐ ߟߎ߬߬ ߘߐ߫߸ߊ߬ ߦߋ߫ ߖߏ߬ߡߊ ߕߌ߲߬ߞߎߘߎ߲ ߘߎ߱ ߘߏ߫ ߟߋ߬߬ ߘߌ߫߸
ߥߙߏ߬ߘߎ߯

**ߥߙߏ߬ߘߎ߯** ߦߋ߫ ߡߊ߲߬ߘߋ߲߫ ߕߎߞߘߐ߫ ߖߡߊߣߊ ߣߴߊ߬ ߕߎ߫ ߘߊߜߟߏߟߊ ߘߌ߲߬ߞߌߙߊ ߟߋ߬ ߘߌ߫ ߛߏ߭ ߞߊ߲߬ ߞߘߏߥߊߙߌ߫ ߣߌ߫ ߖߌ߬ߣߍ߬ ߓߐߕߏ߲ ߠߊߡߌߣߌ߲ ߘߐ߫.ߊ߬ ߖߌ߬ߣߍ߬ ߞߊ߲ߓߍ߲ ߛߏߞߎ߲ߓߊ ߘߏ߫ ߟߎ߫ ߟߋ߬ ߛߎ߬ߡߊ߲߬ߛߏ߫ ߣߌ߫ ߕߏ߯ߓߟߊ߫ ߣߌ߫ ߛߏߞߎߙߟߊ߫ ߣߌ߫ ߞߎ߬ߡߊ߲߬ߘߎ߯ ߣߌ߫ ߗߍ߬ߡߐ߰ߛߏ߫ ߣߌ߫ ߕߙߊߥߟߋߟߊ߫ ߣߌ߫ ߓߛߊߘߎ߯ ߣߌ߫ ߓߌߙߡߊߘߎ߯ ߣߌ߫ ߞߐߣߍߟߊ߫. ߊ߬ ߞߘߏߥߊߙߌ߫ ߞߊ߲ߓߍ߲ ߘߎ߱ ߟߎ߫ ߟߋ߬ ߡߊ߲߯ߘߎ߯ ߣߌ߫ ߘߎ߰ߜߍ߫ ߣߌ߫ ߓߐ߯ߞߐ߫ ߣߌ߫ ߛߍ߯ߟߊ߫ ߣߌ߫ ߡߊߞߐߣߐ߲߫ ߣߌ߫ ߢߐ߯ߞߐߛߏ߫ ߣߌ߫ ߓߊ߲߬ߓߊ߬ߘߎ߯... ߞߘߏߥߊߙߌ߫ ߥߙߏ߬ߘߎ߮ ߦߋ߫ ߞߟߌ߫ ߟߊ߫ ߕߎ߲߯ߣߌ߲߫ ߞߏ߫ ߓߙߊ߬ߟߊ߫.
ߦߌߟߡߊ:ߡߊ߲߬ߘߋ߲߫ ߞߊ߬ߝߏ߬ߓߏߟߏ߲
ߦߌߟߡߊ:ߊߝߙߌߞߌ߬ ߞߊ߬ߝߏ߬ߓߏߟߏ߲
ߊߡߊ߬ߘߎ߫-ߟߊ߬ߡߌߣ ߜ߭ߋߦ

**ߊߡߊ߬ߘߎ߫ ߟߊ߬ߡߌߣߌ߲ ߜ߭ߋߦ** (߁߈߉߁ ߕߎߟߊߝߌ߲ ߂߀ ߡߊ߬ߘߌ߬ߣߊ߫߸ ߝߊ߬ߙߊ߲߬ߛߌ߫ ߛߎ߬ߘߊ߲߬ - ߁߉߆߈ ߥߊ߬ߛߌ߬ߥߙߊ ߕߟߋ߬ ߁߀ ߘߊ߬ߞߊ߯ߙ) ߕߘߍ߬ ߦߋ߫ ߛߣߍ߬ߜ߭ߊߟߌ߫ ߓߘߍ߬ߓߘߍ߬ߟߌ߬ߟߊ ߟߋ߬ ߡߍ߲ ߞߍ߫ ߘߊ߫ ߛߣߍ߬ߜ߭ߊߟߌ߫ ߘߍ߬ߟߐ߲߬ߘߐ߬ߦߊ߬ ߞߙߎߞߊ ߞߎ߲߬ߕߌ߮ ߘߌ߫. ߁߉߄߅ ߟߊ߫߸ ߊ߬ߟߋ ߣߴߊ߬ ߞߊ߬ߝߏ߬ߢߐ߲߯ ߟߋߏߔߏߟߘ ߛߋߘߊߙ ߛߍ߲ߜ߭ߐߙ ߟߎ߫ ߛߎߘߊ߲߫ ߘߊ߫ ߞߊ߬ ߥߊ߫ ߛߣߍ߬ߜ߭ߊ߬ߟߌ߫ ߞߐߦߌ߬ߘߊ߬ ߝߊ߬ߙߊ߲߬ߛߌ߫ ߝߊ߬ߛߏ߬ߟߊ߬ߞߊ ߝߊ߬ߛߏ߬ ߜߙߊ ߘߐ߫. ߜ߭ߋߦ ߛߎߘߊ߲߫ ߘߊ߫ ߝߊ߬ߙߊ߲߬ߛߌ߫ ߞߊ߲߬ߜߍ߬ߦߊ ߟߊ߫ ߁߉߅߈ ߠߊ߫. ߊ߬ ߞߵߊ߬ ߕߐ߮ ߟߊ߫ ߟߊ߬ߡߌ߬ߣߌ߲߬ ߜ߭ߋ߬ߦ ߛߊߙߌߦߊ ߞߊ߲߬ ߁߉߄߆ ߟߊ߫ (ߟߊ߬ߡߌ߬ߣߌ߲߬ ߜ߭ߋ߬ߦ ߛߊߙߌߦߊ) ߡߍ߲ ߞߵߊ߬ ߕߏ߫ ߝߊ߬ߙߊ߲߬ߛߌ߬ߞߊ߬ߦߊ ߘߌ߫ ߘߊ߫ ߝߊ߬ߙߊ߲߬ߛߌ߬ ߥߙߎߣߍ ߓߍ߯ ߛߌ߰ߓߊ߮ ߟߎ߬ ߡߊ߬.

## ߊ߬ ߖߘߍ߬ߞߊ߬ߣߌ߲߬ ߞߏ ߟߎ߬
ߊߡߊ߬ߘߎ߫-ߟߊ߬ߡߌߣ ߜ߭ߋߦ ߡߏߦߌ߫ ߘߊ߫ ߡߊ߬ߘߌ߬ߣߊ߫ ߟߋ߬߸ ߝߊ߬ߙߊ߲߬ߛߌ߫ ߛߎ߬ߘߊ߲߬ (ߡߍ߲ ߦߋ߫ ߓߌ߲߭ ߡߊ߬ߟߌ ߘߐ߫ ߕߊ߲߬)߸ ߁߈߉߁ ߕߎߟߊߝߌ߲ ߂߀ ߡߊ߬. ߊ߬ ߞߵߊ߬ ߟߊ߫ ߞߊ߬ߙߊ߲ ߞߍ߫ ߝߊ߬ߙߊ߲߬ߛߌ߫ ߟߋ߬߸ ߊ߬ ߞߵߊ߬ ߟߊ߫ ߡߊ߬ߞߊ߲߬ߞߊ߲߬ߠߌ߲ ߖߐ߲ߓߐ߲ ߛߐ߬ߘߐ߲߬ ߁߉߂߁ ߠߋ߬ ߟߊ߫. 

## ߓߘߍ߬ߓߘߍ߬ߟߌ߬ ߘߊߞߎ߲
ߊߡߊ߬ߘߎ߫-ߟߊ߬ߡߌߣ ߜ߭ߋߦ ߦߋ߫ ߘߊ߬ߞߊ߯ߙ߸ ߛߣߍ߬ߜ߭ߊߟߌ߫ ߊ߬ ߞߐߛߊߦߌ ߝߍ߬ ߝߘߊ߬ߝߌ߲߬ߠߊ߫߸ ߟߊ߬ߡߌ߬ߣߌ߲߬ ߜ߭ߋ߬ߦ ߞߊ߬ ߓߘߍ߬ߓߘߍ߬ߟߌ߬ ߞߙߎߞߊ ߘߏ߫ ߜߘߌ ߛߌ߰ [ߏ߬ ߘߐߞߣߍ ߞߊ߬ߣߌ߲߬ߣߍ߲߫]  ߊ߬ ߣߊ߬ ߘߊ߫ ߞߍ߫ ߛߍ߲ߕ ߟߎߥߌ߫ ߛߏߕߌ߮ ߘߌ߫߸ ߛߣߍ߬ߜ߭ߊ߬ߟߌ߫߸ ߁߉߂߄ ߠߊ߫. 

ߊ߬ ߞߍ߫ ߘߊ߫ ߝߊ߬ߙߊ߲߬ߛߌ߬ ߘߍ߬ߟߐ߲߬ߘߐ߬ߦߊ߬ ߞߙߎߞߊ ߞߎ߲߬ߕߌ߮ ߘߌ߫ ߛߣߍ߬ߜ߭ߊߟߌ߫ ߁߉߃߇ ߟߊ߫߸ ߊ߬ ߣߴߊ߬ ߛߎߘߊ߲߫ ߘߊ߫ ߞߊ߬ ߞߍ߫ ߛߣߍ߬ߜ߭ߊߟߌ߫ ߞߐߦߌߘߊߓߊ߯ ߥߛߊߘߋ߲ ߘߏ߫ ߘߌ߫ ߝߊ߬ߙߊ߲߬ߛߌ߫ ߝߊ߬ߛߏ߬ ߜߙߊ ߟߊ߫ ߟߋߏߔߏߟߘ ߛߋߘߊߙ ߛߍ߲ߜ߭ߐߙ ߘߊߝߍ߬ ߁߉߄߄ ߠߊ߫. ߊ߬ ߣߴߊ߬ ߛߎߘߊ߲߫ ߘߴߏ߬ ߛߊ߲߬ߠߊ߬ߞߊ ߟߊ߫ ߞߊ߬ ߞߍ߫ ߘߊ߬ߞߊ߰ߙߎ߬ ߛߏߕߌ߮ ߘߌ߫. ߜ߭ߋߦ ߞߵߊ߬ ߞߊߘߊ߲߫ ߞߙߊߕߊߕߊ߫ ߤߊ߲߯ ߟߊ߬ߡߌ߬ߣߌ߲߬ ߜ߭ߋ߬ߦ ߛߊߙߌߦߊ ߟߊߘߊ߲߫ ߘߊ߫ (ߟߊ߬ߡߌ߬ߣߌ߲߬ ߜ߭ߋ߬ߦ ߛߊߙߌߦߊ) ߏ߬ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߫ ߝߊ߬ߛߏ߬ߦߊ ߤߊߞߍ ߟߊߘߤߊ߬ ߟߊ߫ ߝߊ߬ߙߊ߲߬ߛߌ߬ ߟߊ߫ ߥߙߎߣߍ ߟߎ߬ ߛߌ߰ߓߊ߮ ߟߎ߬ ߢߍ߫. ߏ߬ ߟߊߘߤߊ߬ ߘߊ߫ ߁߉߄߆ ߘߓߊ߬ߕߊ ߇ ߟߋ߬ ߟߊ߫. 

ߜ߭ߋߦ ߓߣߐ߬ ߘߴߊ߬ ߟߐ߬ߘߎ߮ ߟߊ߫ ߝߊ߬ߛߏ߬ ߜߙߊ ߟߊ߫ ߁߉߅߁ ߛߎߥߊ߲ߘߟߌ ߟߋ߬ ߝߍ߬ ߛߍ߲ߜ߭ߐߙ ߓߐ ߞߐ ߘߐ߫ ߦߋ߲߬ ߞߊ߬ ߥߴߊ߬ ߖߘߍ߬ߞߊ߬ߣߌ߲߬ ߞߙߎߞߊ ߛߏ߯ߙߏ߫ ߞߊ߲ߡߊ߬. ߜ߭ߋߦ ߞߵߊ߬ ߜߋ߲߭ߞߘߎ߬ ߛߍ߲ߜ߭ߐߙ ߟߊ߫ ߏ߬ ߞߴߊ߬ ߛߎߘߊ߲߫ ߘߊ߫ ߞߎߘߊ߫ ߘߌ߫ ߁߉߅߈ ߠߊ߫. ߏ߬ ߞߐߝߍ߬ ߛߊ߲߬ ߞߋߟߋ߲߫ ߠߊ߫߸ ߊ߬ ߛߎߘߊ߲߫ ߘߊ߫ ߛߣߍ߬ߜ߭ߊߟߌ߫ ߝߊ߬ߛߏ ߝߊ߬ߛߏ߬ ߜߙߊ߬ ߘߍ߲ߖߘߍߟߊߣߍ߲ ߞߊ߲ߕߌ߯ ߝߟߐ ߘߌ߫.

## ߛߊ߬ߦߊ
ߊ߬ ߛߊ߬ ߘߊ߫ ߘߊ߬ߞߊ߯ߙߎ߫ ߁߉߆߈ ߥߊ߬ߛߌ߬ߥߙߊ ߁߀ ߠߋ߬ ߟߊ߫. ߏ߬ ߟߏ߲ ߞߊ߬ߣߊ߸ ߊ߬ ߦߋ߫ ߝߊ߬ߛߏ߬ ߜߙߊ ߞߊ߲ߕߌ߮ ߘߌ߫.

## ߘߋ߲ߓߦߊ
ߊ߬ߟߋ ߟߋ߬ ߕߘߍ߬ ߦߋ߫ ߛߑߞߌߍߙ ߊߟߑߔߍ߲߫ ߛߣߍ߬ߜ߭ߊ߰ߟߌ߫ ߟߊ߬ߡߌ߬ߣߌ߲߫ ߜ߭ߋߦ ߓߋ߲ߓߊ߫ ߘߌ߫. 

## ߣߌ߲߬ ߝߣߊ߫ ߘߐߜߍ߫

## ߛߣߍ߬ߜ߭ߊߟߌ߫ ߛߏߕߌ߮ ߟߎ߬ ߛߙߍߘߍ
ߘߊ߬ߞߊ߯ߙߎ߫ ߕߎ߬ߡߊ߬ߘߊ߬ߟߐ߲ 

## ߦߟߌߡߊߛߙߋ
ߦߌߟߡߊ:ߛߣߍ߬ߜ߭ߊߟߌ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߟߊ߬ߝߛߊ߬ߟߌ߬ߟߊ
ߦߌߟߡߊ:ߥߛߊ߬ߘߋ߲
ߖߊ߯ߓߘߊ߫ ߣߐ߲ߜ߭ߐ߫ ߞߐߣߊߞߙߌ߫

thumb|ߖߊ߯ߓߘߊ ߟߊ߲߬ߛߣߊ߬ ߞߐ߲ߕߋ߬ ߡߍ߲ ߦߋ߫ ߛߐ߲߬ߝߐ߬ߣߌ߬ߦߊ߫߸ ߞߐߣߊߞߙߌ߫
**ߖߊ߯ߓߘߊ߫ ߣߐ߲ߜ߭ߐ߫ ߞߐߣߊߞߙߌ߫** ߦߋ߫ ߜߋ߲߬ߘߐ߬ ߖߊ߯ߓߘߊ߫ ߟߋ߬ ߘߌ߫ ߸ ߝߘߊ߬ߝߌ߲߬ߠߊ߫ ߕߟߋ߬ߓߋ ߘߐ߫ ߸ ߖߌ߬ߣߍ߬ ߞߊ߲ߓߍ߲ ߞߎߓߋߘߊ ߟߊ߫ ߞߐߣߊߞߙߌ߫.

## ߘߐ߬ߝߐ ߣߌ߫ ߗߋߦߊߟߌ
ߛߌ߲߬ߝߏ߲߬ߘߊ ߝߊ߬ߘߌ߬ߡߊ ߣߌ߫ ߣߊ߲߬ߝߟߏ߬ߦߊ ߖߘߍ߬ߛߊ߬ߙߌ߬ߦߊ߬ߕߌ߰ߦߊ ߦߴߊ߬ ߓߟߏ߫. ߖߊ߯ߓߘߊ߫ ߞߐߣߊߞߙߌ߫ ߣߐ߲ߜ߭ߐ߫ ߛߌ߲ߘߌ߫ ߘߊ߫ ߂߀߀߆ ߟߋ߬ ߟߊ߫ ߸ ߞߊ߬ ߗߋߦߊߟߌ ߢߌ߲߬ ߠߎ߫ ߘߏ߲߬ ߊ߬ ߓߟߏ:

* ߞߊ߬ ߟߞߊ߬ߙߊ߲߬ߠߌ߲ ߛߊ߲ߘߐߕߊ ߘߌ߫
* ߝߘߏ߬ߓߊ߬ ߟߊߞߐ߯ߟߌ ߣߌ߫ ߢߊߟߐ߲߫ ߓߊ߯ߙߊ؛ 
* ߞߊ߬ ߟߐ߲ߞߏ߫ ߕߌߙߌ߲ߠߌ߲ ߛߘߊߟߊ߫؛ 
* ߞߊ߬ ߞߎ߲߬ߠߊ߬ߝߏ߬ߣߌ߲ ߣߌ߫ ߓߌ߬ߟߊ߬ߢߐ߲߰ߡߊ߬ ߛߋߒߞߏߦߊ߫ ߞߎߘߊ ߟߎ߬ ߛߘߊߟߊ߫ 

## ߞߊ߲ߕߌ߮ ߟߎ߬
ߡߊߡߊߘߎ߫ ߛߋߟߎ߬ ߛߎ߬ߥߊ߬ߙߋ߫

## ߟߍߙߊߓߏ߲ ߣߌ߫ ߟߐ߲ߣߌ߲ߦߊ߫ ߡߊߖߐ߯ߙߊ߲ ߠߎ߬
ߟߍߙߊߓߏ߲ ߦߋ߫ ߘߎ߰ߡߊ߬ߓߏ߲ ߠߊ߫.ߟߍߙߊߓߏ߲ ߜߍߘߐߕߊ ߦߴߊ߬ ߟߊ߫ ߸ ߟߍߙߊ ߇߁߆ ߦߴߏ߬ ߞߣߐ߫߸ ߊ߬ ߣߌ߫ ߢߎߡߍߙߋ߲߫ ߟߍߙߊߓߏ߲ ߸ ߟߍߙߊ߫ ߃߀߀߀ ߦߴߏ߬ ߟߊ߫.

ߖߌ߬ߦߊ߬ߛߊ߬ߙߌ߬ ߝߏ߮ ߦߋ߫ ߖߊ߯ߓߘߊ߫ ߞߐߣߊߞߙߌ߫ ߣߐ߲ߜ߭ߐ ߓߟߌߕߍ߫ ߟߏ߯ߟߎߣߊ߲ ߠߊ߫ ߸ ߘߍ߰ߡߎ߲ ߣߌ߫ ߘߛߊߓߐߟߌ ߣߌ߫ ߜߊ߬ߙߊ ߟߎ߫ ߦߋ߫ ߞߍ߫ ߟߊ߫ ߦߋ߲߬ ߠߋ߬ ߛߐ߲߬ ߞߘߊߎ߫.

## ߡߊ߬ߡߙߊ߬ߟߌ ߣߌ߫ ߛߌ߲߬ߝߏ߲߬ߧߊ߬ߟߌ

### ߟߊ߬ߛߐ߬ߘߐ߲߬ߠߌ߲ ߣߌ߫ ߢߍߥߟߊ
ߞߊ߬ߙߊ߲߬ߠߊ߬ߘߋ߲߬ ߛߌߦߊߡߊ߲߫ ߦߋ߫ ߖߐ߲ߓߐ߲ ߠߊߕߊ߬ߡߌ߲߬ ߠߊ߫ ߦߋ߲߬. ߊ߬ ߦߙߌߞߊ ߦߴߊ߬ ߣߐ߭ ߘߐ߫ ߸ ߤߊߟߌ߬ ߣߌ߫ ߞߊ߬ߝߏ ߞߊ߬ ߞߊ߬ߙߊ߲߬ߊ߬ߘߋ߲߬ ߠߊߕߊ߮ ߟߊߕߐ߲߫ ߘߎ߲߬ߘߎ߬ߡߊ߬ ߖߊ߯ߓߘߊ ߟߎ߬ ߟߊ߫ ߂߀߁߆ ߟߊ߫.

### ߞߊ߬ߙߊ߲߬ ߛߙߊ

### ߓߟߐߟߐ߫ ߞߊ߲߫ ߥߟߊߘߊ ߟߎ߬

### ߡߐ߰ߓߊ߬ ߞߏߝߐߣߍ߲ ߠߎ߬

### ߞߊ߬ߙߊ߲߬ߠߊ߬ߘߋ߲߬ ߞߘߐ ߟߎ߬
ߖߊ߯ߓߘߊ߫ ߞߐߣߊߞߙߌ߫ ߣߐ߲ߜ߭ߐ ߞߊ߬ߙߊ߲߬ߠߊ߬ߘߋ߲߫ ߡߐ߬ߟߐ߲߬ߡߊ ߟߎ߬

### ߞߊ߲ߕߌ߮ ߟߎ߬
ߖߊ߯ߓߘߊ߫ ߞߐߣߊߞߙߌ߫ ߣߐ߲߭ߜߐ߫ ߞߊ߲ߕߌ߯ ߛߙߍߞߍ ߟߎ߬

## ߛߌ߲߬ߝߏ߲߬ߧߊ߬ߟߌ
ߖߊ߯ߓߘߊ߫ ߞߐߣߊߞߙߌ߫ ߣߐ߲ߜ߭ߐ߫ ߛߏ߯ߙߏߣߍ߲߫ ߟߐ߲ߘߊ ߢߌ߲߬ ߠߎ߫ ߟߋ߬ ߟߊ߫:

* ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߐ߲ߞߏ ߣߌ߫ ߟߘߊ߬ߙߏ߬ߟߌ ߟߐ߲ߘߊ
* ߤߊߞߍߦߊ ߣߌ߫ ߓߘߍ߬ߓߘߍ߬ߟߌ ߣߌ߫ ߘߍ߭ ߟߐ߲ߞߏ ߟߎ߬ ߟߐ߲ߘߊ
* ߞߎ߲߬ߠߊ߬ߝߏ߬ߣߌ߲ ߛߋߒߞߏߟߊߘߐߦߊ߫ ߞߎߘߊ ߟߎ߬ ߟߐ߲ߞߏ
* ߛߌߛߑߞߏ

## ߥߎߟߎ߲ߞߘߐߟߊ

## ߦߟߌߡߊߛߙߋ ߟߎ߬

## ߞߐߞߊ߲߫ ߛߘߌߜߋ߲ ߠߎ߬

* ߖߊ߯ߓߘߊ ߟߎ߫ ߘߏ߲߬ߘߊ
* ߞߐߣߊߞߙߌ߫ ߘߏ߲߬ߘߊ

ߦߌߟߡߊ:Category:ߖߊ߯ߓߘߊ ߟߎ߬
ߦߌߟߡߊ:Category:ߖߊ߯ߓߘߊ ߝߊ߬ߙߊ߲߬ߛߌ߬ߞߊ߲߬ߝߐ߬ߟߊ ߟߎ߬
ߦߌߟߡߊ:Category:ߖߊ߯ߓߘߊ
ߦߌߟߡߊ:Category:ߟߊ߬ߞߟߏ߬ߞߟߏ߬ߟߌ ߘߏ߲߬ߘߊ
ߦߌߟߡߊ:Category:ߞߐߣߊߞߙߌ߫
ߦߌߟߡߊ:Category:ߝߘߊ߬ߝߌ߲߬ߠߊ߫ ߕߟߋ߬ߓߋ
ߦߌߟߡߊ:Category:ߝߘߊ߬ߝߌ߲߬ߠߊ߫
ߟߊߓߋ߫ ߖߊ߯ߓߘߊ

**ߟߊߓߋ߫ ߖߊ߯ߓߘߊ** ߦߋ߫ ߖߌ߬ߣߍ߫ ߝߘߏ߬ߓߊ߬ ߟߞߊߙߊ߲ߠߌ߲ ߛߊ߲ߘߐߕߊ ߞߊ߬ߙߊ߲߬ ߦߙߐ ߟߋ߬ ߘߌ߫ ߸ ߡߍ߲ ߦߋ߫ ߤߊߝߌߦߊ߬ ߟߊߓߋ߫ ߡߙߊ߬ߓߊ߰ߘߊ ߘߐ߫. 

ߊ߬ ߦߋ߫ ߟߞߊ߬ߙߊ߲߬ߠߌ߲ ߛߊ߲ߘߐߕߊ ߣߌ߫ ߟߐ߲ߞߏߕߌߙߌ߲ߠߌ߲ ߞߏߕߌ߯ߘߊ ߟߋ߬ ߖߌ߲ߓߊ߲ ߞߘߐ߫.

## ߓߘߊߦߊߟߌ
ߟߊߓߋ߫ ߖߊ߯ߓߘߊ ߦߋ߫ ߟߊߓߋ߫ ߘߎ߱ ߞߊ߬ߝߏ߬ߙߋ߲ ߞߎߘߍ߫ ߂߀ ߠߋ߬ ߟߊ߫  ߸ߔߌߕߊ߬ ߡߙߊ߬ߓߊ߰ߘߊ ߞߎߘߍ߫ ߁߈ ߠߋ߬ ߟߊ߫߸ ߊ߬ ߣߌ߫ ߕߌ߲ߓߌ߫ ߡߊߘߌߣߊ߫ ߡߙߊ߬ߘߊ߬ ߘߎ߯ߟߊ ߞߎߘߍ߫ ߁߇ ߟߊ߫. ߟߊߓߋ߫ ߖߊ߯ߓߘߊ ߝߊ߲߬ߝߘߊ߬ߢߊ ߦߋ߫ ߓߋ߬ߝߘߍ߬ ߂߅߆ ߟߋ߬ ߘߌ߫ ߸ ߞߵߏ߬ ߛߙߊߛߌ߰ ߤߊߝߌߦߊ߬ ߣߌ߫ ߜ߭ߊߙߊ߲ߓߋ߬ ߣߌ߫ ߘߊ߯ߙߊ߫ ߟߊߓߋ߫ ߞߏ߲ߞߏߘߐߟߊ߫ ߞߊߝߏߙߋ߲ ߠߎ߬ ߘߐ߫.

## ߘߐ߬ߝߐ
ߟߊߓߋ߫ ߖߊ߯ߓߘߊ߫ ߕߊ߲ߓߊ߲ ߜߙߋ߬ߡߊߕߍ߰ ߘߊ߫ ߂߀߀߁ ߕߎߟߊߝߌ߲ ߕߟߋ߬ ߅ ߟߋ߬ ߟߊ߫ ߦߏ߫ ߒߛߙߍߜߘߍ߬ ߝߣߊ߫ ߕߊ ߞߍ߫ ߘߊ߫ ߢߊ ߡߍ߲. ߊ߬ ߞߊ߬ ߟߊߓߋ߫ ߖߊ߯ߓߘߊ ߕߐ߮ ߕߊ߬ ߂߀߁߆ ߞߏ߲ߓߌߕߌ߱ ߂߁ ߠߋ߬ ߟߊ߫.

ߗߋߕߌ߯ߓߊ߫ ߣߊ߯ߣߌ߲߫ ߠߋ߬ ߞߵߊ߬ ߡߊߡߙߊ߬ ߞߊ߬ߦߌ߯ ߊ߬ ߛߌ߲ߘߌ߫ ߕߎߡߊ.

ߏ߬ ߟߎ߬ ߝߟߍ߫.

ߟߊߓߋ߫ ߗߋߕߌ߯ߓߊ ߟߎ߬ ߛߙߍߘߍ

## ߢߍߥߟߊ ߟߎ߬
ߟߊ߬ߞߐ߰ߟߌ߬ ߢߍߥߟߊ ߁߁ ߠߋ߬ ߦߋ߫ ߟߊߓߋ߫ ߖߊ߯ߓߘߊ ߟߊ߫ ߕߋ߲߭ߕߋ߲߭:

- ߟߐ߲ߞߏ ߣߌ߫ ߛߋߒߞߏߟߦߊ ߟߎ߬ ߟߐ߲ߘߊ

* ߘߡߊ߬ߦߊ ߝߏߘߋߦߊ ߢߍߥߟߊ
* ߕߟߋ߬ߓߊ߰ߦߊ ߝߏߘߋߦߊ ߢߍߥߟߊ
* ߟߘߊ߬ߙߏ߬ߟߌ ߣߌ߫ ߘߡߊ߬ߦߊ ߓߟߏߦߊߟߌ ߕߟߋ߬ߓߊ߰ߦߊ ߝߏߘߋߦߊ ߢߍߥߟߊ
* ߞߍ߲ߘߍߘߐߦߊ ߓߟߏߦߊߣߍ߲ ߢߊߟߐ߲߫ ߝߏߘߋߦߊ ߢߍߥߟߊ

- ߡߟߋߞߎߦߊ ߣߌ߫ ߡߐ߰ߦߊ ߟߐ߲ߞߏ ߟߎ߬ ߟߐ߲ߘߊ 

* ߘߍ߬ߟߐ߲߬ߘߐ߬ߦߊ ߝߏߘߋߦߊ ߢߍߥߟߊ
* ߊ߲߬ߜ߭ߌߟߋ ߝߏߘߋߦߊ ߢߍߥߟߊ
* ߊߙߊߓߎ߫ ߞߊ߲ ߝߏߘߋߦߊ ߢߍߥߟߊ
* ߞߊ߬ߞߎ߬ߘߊ߬ ߡߟߋߞߎߦߊ ߝߏߘߋߦߊ ߢߍߥߟߊ

- ߡߊ߬ߡߙߊ߬ߟߌ ߟߐ߲ߞߏ ߣߌ߫ ߟߘߊ߬ߙߏ߬ߟߌ ߟߎ߬ ߟߐ߲ߘߊ

* ߝߘߏ߬ߓߊ߬ ߡߊߡߙߊߟߌ ߝߏߘߋߦߊ ߢߍߥߟߊ
* ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߝߏߘߋߦߊ ߢߍߥߟߊ
* ߟߘߊ߬ߙߏ߬ߟߌ ߝߏߘߋߦߊ ߢߍߥߟߊ

## ߦߟߌߡߊߛߙߋ ߟߎ߬

## ߣߌ߲߬ ߝߣߊ߫ ߝߟߍ߫

### ߥߟߊ߬ߟߋ߲ ߓߐߢߐ߲߯ߞߏ ߟߎ߬

* ߟߊߓߋ߫ ߋߣߌ
* ߞߐߣߊߞߙߌ߫ ߖߊ߯ߓߘߊ ߜ߭ߊ߬ߡߊߟ ߊߓߑߘߍߟ ߣߊߛߍߙ 
* ߞߊ߲ߞߊ߲߫ ߖߊ߯ߓߘߊ ߗ߭ߎ߳ߟߌߦߎ߳ߛ ߢߙߋߙߋ

### ߞߐߞߊ߲߫ ߛߘߌߜߋ߲ ߠߎ߬
ߖߊ߯ߓߘߊ ߟߎ߫ ߘߏ߲߬ߘߊ

ߖߌ߬ߣߍ߫ ߘߏ߲߬ߘߊ ߟߎ߬

ߟߊߓߋ߫ ߘߏ߲߬ߘߊ

ߟߐ߲ߞߏ ߘߏ߲߬ߘߊ
ߦߌߟߡߊ:ߟߊߓߋ߫ ߖߊ߯ߓߘߊ
ߦߌߟߡߊ:ߖߌ߬ߣߍ߬ ߖߊ߯ߓߘߊ ߟߎ߬
ߦߌߟߡߊ:ߊߝߙߌߞߌ߬ ߖߊ߯ߓߘߊ
ߓߊ߬ߙߌ ߕߙߏߥߊ

**ߌߓߑߙߊߤߌߡߊ߬ ߓߊߙߌ߫**߸ ߊ߬ ߡߊߟߐ߲ߣߍ߲߫ ߦߴߊ߬ **ߓߊߙߌ߫ ߕߙߏߥߊ߫** ߕߐ߮ ߟߋ߬ ߡߊ߬߸ ߊ߬ ߡߏߦߌ߫ ߘߊ߫ ߁߉߂߃ ߟߋ߬ ߟߊ߫ ߓߊ߲ߕߌߢߍߟ (ߔߌߕߊ߬) ߊ߬ ߣߴߊ߬ ߛߊ߬ ߘߊ߫ ߁߉߇߁ ߓߌ߲ߠߊߥߎߟߋ߲ ߂߅ ߡߊ߬ ߞߐߣߊߞߙߌ߫߸ ߊ߬ ߕߘߍ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫. ߊ߬ߟߋ ߟߋ߬ ߕߘߍ߬ ߦߋ߫ ߖߌ߬ߣߍ߫ ߓߍߦߊ ߘߍ߬ߟߐ߲߬ߘߐ߬ߦߊ߬ ߞߙߎߞߊ (DSG) ߞߎ߲߬ߕߌ߮ ߘߌ߫.

## ߞߊ߲߬ߛߓߍߟߌ
ߓߊ߬ߙߌ ߕߙߏߥߊ ߓߐߣߍ߲߫ ߦߋ߫ ߢߓߊ߫ ߘߋ߲ߓߦߊ ߘߏ߫ ߟߎ߫ ߟߋ߬ ߘߐ߫ ߞߊ߬ ߓߐ߫ *ߛߋߙߌߦߊ߯ߓߍ߬* ߟߎ߫ ߘߐ߫. 

ߊ߬ ߖߐ߲ߓߐ߲ߦߊ߫ ߘߊ߫ ߥߟߌߦߊߡ ߔߐ߲ߕߌ߫ ߞߙߊ߬ߡߐ߰ ߞߊ߬ߙߊ߲߬ ߞߊߙߊ߲ߕߊ ߟߋ߬ ߟߊ߫߸ ߊ߬ ߣߊ߬ ߘߊ߫ ߞߍ߫ ߟߊ߬ߝߛߊ߬ߟߌ߬ߟߊ ߘߌ߫ ߝߊ߬ߙߊ߲߬ߛߌ߫߸ ߞߊ߬ ߣߊ߬ ߕߏ߫ ߝߌߟߊ߫ ߡߐ߯ߘߐߜߍ߫ ߝߏߣߌ߲ߞߋ߫ ߥߟߌ߬ߕߐ߬ߟߊ߫ ߞߊ߬ߙߊ߲߬ߣߍ߲߬ ߠߎ߬ ߞߐߦߌ߬ߘߊ߬ ߟߊ߫.  

ߓߊߙߌ߫ ߕߘߍ߬ ߦߋ߫ ߡߐ߰ߟߊ߲߬ߘߌ ߟߋ߬ ߘߌ߫ 

## ߓߘߍ߬ߓߘߍ߬ߟߌ߬ ߘߊߞߎ߲
ߓߊߙߌ ߕߘߍ߬ ߓߍ߯ߦߊ ߘߍ߬ߟߐ߲߬ߘߐ߬ߦߊ ߞߙߎߞߊ ߡߊ߬ߡߌ߬ߘߊ߬ߟߌ߬ߟߊ ߟߋ߬ ߘߌ߫ ߁߉߅߄ ߥߛߊ߬ߘߋ߲߬ ߛߎߥߊ߲ߘߟߌ ߘߐ߫߸ ߊ߬ ߞߊ߬ ߞߊ߲߫ ߁߆ ߀߉߈ ߛߐ߬ߘߐ߲߬ (ߖߌ߬ߣߍ߬ߞߊ٪߆.߃ ߖߊ߬ߕߋ߬). 

ߓߊߙߌ ߕߙߏߥߊ ߞߊ߬ ߞߎ߲߬ߕߌ߰ߦߊ ߟߐ߬ߘߎ߮ ߕߊ߬ ߘߍ߬ߟߐ߲߬ߘߐ߬ߦߊ߬ ߕߏ߯ߝߏ ߞߎ߲߬ߠߊ߫ ߦߊߛߌߣ ߖߊߟߏ߫ ߞߐߝߍ߬. 

ߦߊ߬ߣߌ߫ ߁߉߅߆ ߛߎߥߊ߲ߘߟߌ ߞߍߕߐ߫߸ ߖߌ߬ߣߍ߬ ߓߍ߯ߦߊ߫ ߞߙߎߞߊ ߕߎ߲߬ ߞߵߊ߬ ߢߊߦߌ߬ߘߊ߬ ߓߊߙߌ߫ ߕߙߏߥߊ ߟߊ߫ ߞߴߊ߬ ߦߋ߫ ߞߴߊ߬ߟߎ߬ ߟߊ߫ ߡߊ߬ߡߌ߬ߘߊ߬ߟߌ߬ߟߊ߫ ߛߊ߬ߓߊ ߟߎ߬ ߘߏ߫ ߘߌ߫ ߥߛߊ߬ߘߋ߲߬ ߛߎߥߊ߲ߘߟߌ ߘߐ߫ ߛߋߞߎ߬ ߕߎ߬ߙߋ ߝߍ߬߸ ߞߏ߬ߣߌ߲߬ ߓߊ߬ߙߌ ߕߙߏߥߊ ߡߊ߫ ߛߐ߲߬ ߏ߬ ߡߊ߬. 

ߛߊ߲߬ ߞߋߟߋ߲ ߏ߬ ߡߎ߰ߡߍ ߟߊ߫߸ ߓߊ߬ߙߌ ߕߙߏߥߊ ߞߍ߫ ߘߊ߫ ߡߊ߬ߡߌ߬ߘߊ߬ߟߌ߬ߟߊ ߘߌ߫ ߞߐߣߊߞߙߌ߫ ߛߏߕߌ߯ ߛߎߥߊ߲ߘߟߌ ߘߐ߫߸ ߞߏ߬ߣߵߊ߬ ߘߊ߬ߘߌ߬ ߘߊ߫ ߛߋߞߎ߬ ߕߎ߬ߙߋ ߓߟߏ߫. 

߁߉߅߇ ߟߊ߫߸ ߓߊ߬ߙߌ ߞߍ߫ ߘߴߊߝߙߌߞߌ߬ ߘߍ߬ߟߐ߲߬ߘߐ߬ߦߊ߬ ߕߏ߯ߝߏ ߝߘߏ߬ߓߊ߬ ߞߟߊߕߌ߮ ߘߌ߫ (ߊ.ߘ.ߕ\MSA). 

ߓߊ߬ߙߌ ߕߙߏߥߊ ߕߐ߯ߦߊ߫ ߘߊ߫ ߞߵߊ߬ ߞߍ߫ ߞߏߕߌ߮ ߘߌ߫ ߖߌ߬ߣߍ߬ ߘߍ߲ߖߘߍߟߊߣߍ߲ ߞߎ߲߬ߠߊ߬ߛߌ߰ ߝߟߐ ߘߐ߫. 

ߊ.ߘ.ߕ ߦߋ߬ߟߋ߲ ߞߐߝߍ߬ ߊߝߙߌߞߌߞߊ ߟߎ߬ ߘߟߊߘߍ߯ߟߌ߫ ߞߙߎߞߊ ߢߣߊ߫߸ ߓߊ߬ߙߌ ߞߍ߫ ߘߊ߫ ߖߌ߬ߣߍ߬ ߕߊ߫ ߓߏߟߏ߲ߝߘߊ ߝߘߏ߬ߓߊ߬ ߞߟߊߕߌ߮ ߘߌ߫. ߁߉߅߈ ߣߍߣߍߓߊ ߟߊ߫߸ ߖߌ߬ߣߍ߬ ߕߊ߫ ߊ.ߘ.ߕ ߟߊߓߋ߬ ߘߊ߫߸ ߏ߬ ߞߍ ߓߊ߬ߙߌ߫ ߕߙߏߥߊ ߞߵߊ߬ ߝߐ߫ ߊ߫ ߛߋ߲߬ߘߏ߲߬ߢߐ߲߮ ߠߎ߬ ߢߍ߫ ߞߴߊ߬ߟߎ߬ ߦߋ߫ ߘߏ߲߬ ߖ.ߓ.ߟ ߘߐ߫

### ߓߍ߲߬ߓߍ߲߬ߓߍ߲ ߘߍ߬ߡߍ߲߬ߠߌ߲
ߓߊ߬ߙߌ ߕߙߏߥߊ ߕߘߍ߬ ߦߋ߫ ߞߐ߰ߖߌ߬ ߝߙߌߛߌ ߘߐ߬ߓߛߏ߬ߟߌ ߥߊ߬ߣߊ ߣߴߊ߬ ߞߎ߲߬ߕߌ߮ ߘߏ߫ ߟߋ߬ ߘߌ߫. 

ߣߍߣߍߓߊ ߂߂ ߛߎ ߘߐ߫ ߁߉߇߀ ߟߊ߫߸ ߓߊ߬ߙߌ ߕߙߏߥߊ ߞߊ߬ ߛߎ ߡߊߖߊ߲߬ߝߊ߬ߓߊ (߂߃:߀߀) ߟߋ߬ ߞߍ߫ ߛߋߞߎ߬ ߕߎ߬ߙߋ ߝߍ߬ ߞߊߛ ߓߍߟ ߝ߭ߎ߳ ߞߣߐ߫ (ߊ߬ ߦߋ߫ ߝߐߟߌ ߘߏ߫ ߟߎ߫ ߘߐ߫ ߞߏ߫ ߊ߬ ߣߌ߫ ߛߋߞߎ߬ ߕߎ߬ߙߋ ߕߘߍ߬ ߦߋ߫ ߡߛߏ߬ߞߊ߬ߡߊ߲߫ ߕߏߟߏ߲ ߠߋ߬ ߟߊ߫)߸ ߊ߬ߟߋ ߓߙߊ߬ ߘߊ߫ ߞߊ߲ߕߌ߮ ߡߊߢߌ߬ߣߌ߲߬ߞߊ߫ ߟߊ߫ ߞߏ߫: ߞߊ߲ߕߌ߮ ߸ ߌߟߋ ߛߌ߰ ߕߐ߫ ߡߌ߲߫ ߓߌ߬؟; ߏ߬ ߝߣߊ߫ ߞߵߊ߬ ߖߋ߬ߓߌ߬ ߞߊߟߌߦߊ߫ ߘߐ߫ ߞߏ߫: ߊ߫߸ ߦߊ߲߬ ߞߍ߬߹. 

ߏ߬ ߡߊ߫ ߡߍ߲߫ ߓߊߞߍ߫߸ ߖߊ߬ߡߊ ߖߍ߲ߛߍ߲߫ ߘߊ߫߸ ߛߋߞߎ߬ ߝߣߊ߫ ߓߐ߫ ߘߴߊ߬ ߞߣߐ߬ߜߍ߲߬ߓߊ߮ ߟߎ߬ ߢߌ߬ߣߊߡߊ߬ ߞߊ߬ ߥߊ߫ ߛߎ ߟߊߕߊ߬ߡߌ߲߫ ߛߏ ߝߊ߲߬ ߜߘߍ߫: ߛߎ߫ ߞߋߟߋ߲ ߏ߬ ߟߋ ߡߎ߰ߡߍ ߘߐ߫߸ ߓߋ߬ ߞߍ߫ ߘߊ߫ ߛߏ ߞߊ߲߬ ߖߎ߮ ߟߎ߬ ߓߟߏ߫. ߡߌ߬ߘߊ߬ߓߊ߰ߕߐ ߟߎ߬ ߞߵߊ߬ ߞߏߝߐ߫ ߸ ߊ߬ ߘߏ߲߬ ߠߊߟߐ߬ ߘߴߊ߬ ߘߐ߫ ߘߊߘߐߢߌߣߌ߲ߞߊߟߌ ߝߣߊ߫ ߝߍ߬.
#### ߊ߬ ߡߌ߬ߘߊ ߣߌ߫ ߝߊ߰ߟߌ
ߓߊ߬ߙߌ ߕߙߏߥߊ ߡߌ߬ߘߊ߬ ߘߊ߫ ߁߉߇߀ ߞߏߟߌ߲ߞߏߟߌ߲ ߠߊ߫߸ ߞߊ߬ ߓߊ߲߫ ߞߵߊ߬ ߟߊߘߊ߬ߙߏ߬ ߊߟߌߝߊ߫ ߦߊߦߊ߫ ߖߊߟߏ߫ ߘߊ߮ ߞߣߐ߫. ߁߉߇߁ ߓߌ߲ߠߊߥߎߟߋ߲ ߠߊ߫߸ ߞߐ߰ߖߌ߬ ߝߙߌߛߌ ߘߐ߬ߓߛߏ߬ߟߌ (*ߛߍ߲ߞߍߡߎ߲߫ ߞߐߟߐ߲*) ߞߎ߲߬ߞߏ߬ߕߐ ߟߎ߬ ߡߌ߬ߘߊ߬ߟߌ ߛߋ߲߬ߝߍ߬߸ ߊ߬ ߘߎ߲߫ ߘߊ߫ ߖߊ߬ߡߊ ߢߊߞߘߐ߫ ߕߏ߲ߓߏ߫ ߛߍ߲ ߠߊ߫ ߞߐߣߊߞߙߌ߫.

## ߞߊ߲߬ߕߐ߮
ߓߊ߬ߙߌ ߕߙߏߥߊ ߕߘߍ߬ ߦߋ߫ ߞߟߌ߫ ߟߊ߫ ߞߊ߲߬ߕߐ߮ «ߛߟߌߦߐߙߋ߬» («ߛߋ߲߬ߓߊ߬ ߘߋ߬ߣߍ߲» ߠߊ߫ ߛߏ߬ߛߏ ߘߐ߫)߸ ߞߵߏ߬ ߛߎߡߊ߲߫ ߛߋߞߎ߬ ߕߎ߬ߙߋ ߕߊ ߡߊ߬ (ߏ߬ ߡߍ߲ ߕߘߍ߬ ߦߋ߫ ߞߟߌ߫ ߟߊ߫ ߞߏ߫ «ߛߟߌ»߸ ߛߋ߲߬ߓߊ ߛߏ߬ߛߏ ߘߐ߫). 

## ߦߟߌߡߊߛߙߋ ߟߎ߬
ߦߌߟߡߊ:ߓߊ߬ߙߌ ߕߙߏߥߊ
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߞߊ߬ ߝߊ߰ ߓߍ߲߬ߓߍ߲߬ߓߍ߲ ߘߐ߫
ߛߊߌߝߎߟߊߤߌ߬ ߖߊߟߏ߫

**ߛߊ߬ߝߙߎ߬ߟߊߤߌ߫ ߖߊߟߏ߫** ߡߏߦߌ߫ ߘߊ߫ ߁߉߁߃ ߞߊ߬ߙߌ߬ߝߐ ߕߟߋ߬ ߁߭ ߟߋ߬ ߟߊ߫ ߖߊ߯ߙߌ߫-ߟߊߓߋ߫ ߞߊ߬ ߛߊ߬ ߕߎߟߊߝߌ߲ ߂߅\߁߉߈߁ ߠߊ߫ ߞߐߣߊߞߙߌ߫߸ ߊ߬ ߕߘߍ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫. 

## ߞߊ߲߬ߛߓߍߟߌ
ߊ߬ ߛߎߘߊ߲߫ ߘߊ߫ ߞߙߎߞߊ ߞߟߊ߬ߕߌ߮ ߘߌ߫ ߊ߬ ߣߌ߫ ߖߌ߬ߣߍ߬ ߓߍ߯ߦߊ߫ ߞߙߎߞߊ ߡߐ߰ ߞߎ߲ ߝߌߟߊߣߊ߲߸ ߏ߬ ߡߍ߲ ߡߙߊ߬ߣߍ߲߫ ߕߘߍ߬ ߦߋ߫ ߛߋߞߎ߬ ߕߎ߬ߙߋ ߓߟߏ߫ ߝߘߏ߬ߓߊ߬ ߞߟߊ߬ߕߌ߰ߦߊ ߟߊ߫߸ ߊ߬ ߞߍ߫ ߘߊ߫ ߖߡߊ߬ߣߊ ߥߛߊ߬ߘߋ߲ ߠߎ߬ ߟߊ߫ ߞߊ߲ߕߌ߮ ߘߌ߫ ߞߐߣߊߞߙߌ߫ ߞߐ߲ߛߐ߲ߧߊߟߌ ߥߎ߬ߛߎ ߟߊ߫߸ ߊ߬ ߣߌ߫ ߝߊ߬ߙߊ߲߬ߛߌ߫ ߝߊ߬ߛߏ߬ ߜߙߊ ߥߛߊ߬ߘߋ߲ ߘߌ߫ ߁߉߅߆ ߣߌ߫ ߁߉߅߈ ߕߍ߫. ߊ߬ ߦߋ߫ ߘߍ߲ߖߘߍߟߦߊ ߥߣߊ߬ ߓߊߖߎߡߊ ߟߎ߬ ߘߏ߫߸ ߊ߬ ߞߍ߫ ߘߊ߫ ߖߌ߬ߣߍ߬ ߘߍ߲ߖߘߍߟߊߣߍ߲ ߝߊ߬ߛߏ߬ ߜߙߊ߬ ߞߎߘߊ ߞߊ߲ߕߌ߮ ߘߌ߫ ߁߉߅߈ ߣߌ߫ ߁߉߆߃ ߕߍ߫. ߞߵߊ߬ ߘߊߡߌ߬ߣߊ߬ ߁߉߆߃ ߡߊ߬ ߛߊ߫߸ ߊ߬ ߘߏ߲߬ ߘߊ߫ ߞߎ߲߬ߠߊ߬ߛߌ߮ ߘߐ߫ ߞߊ߬ ߞߏߕߌ߯ߘߊ߫ ߓߐߣߍ߲ߢߐ߲߯ߡߊ ߟߎ߬ ߡߙߊ߬ ߣߊ߲߬ߝߟߏ߬ߦߊ߬ߟߌ ߦߴߊ߬ ߘߐ߫. ߊ߬ ߛߊ߬ߣߍ߲ ߛߋߞߎ߬ ߕߎ߬ߙߋ ߢߍ߫ ߛߊ߲߬ ߛߓߊ߬ ߟߊ߫߸ ߏ߬ ߞߊ߬ ߝߊ߬ߛߏ߬ߟߊ߬ߞߊ ߓߊߘߍ ߛߌ߲߬ߝߏ߲߬ߧߴߊ߬ ߦߋ߫.

## ߞߎߡߘߊ߫ ߜߋ߲߬ߞߘߎ߬ߣߍ߲
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߖߌ߬ߣߍ߫ ߥߛߊ߬ߘߋ߲
ߦߌߟߡߊ:ߝߊ߬ߙߊ߲߬ߛߌ߫ ߥߛߊ߬ߘߋ߲
ߡߏߘߌߓߐ߬ ߛߘߌ߬ߓߋ߬

**ߡߏߘߌߓߐ߬ ߛߘߌ߬ߓߋ߬** ߦߋ߫ ߡߊ߬ߟߌ ߞߊ߬ߝߏ ߡߐ߰ߓߊ ߘߏ߫ ߟߋ߬ ߘߌ߫߸ ߊ߬ ߡߏߦߌ߫ ߘߊ߫ ߓߡߊ߬ߞߐ߫ ߣߍߣߍߓߊ ߇\߁߉߅߂ ߟߋ߬ ߟߊ߫߸ ߊ߬ ߞߍ߫ ߘߊ߫ ߞߏߕߌ߯ ߝߟߐ ߘߌ߫ ߂߀߀߇ ߕߎߟߊߝߌ߲ ߂߈ ߣߌ߫ ߞߏ߲ߞߏߘߌ߬ߓߌ ߃\߂߀߁߁ ߕߍ߫߸ ߡߊߙߌߦߊߡ ߞߊߌߘߊߡߊ߬ ߛߘߌ߬ߓߋ߫ ߟߋ߬ ߞߵߊ߬ ߣߐ߬ߘߐߓߌ߬ߟߊ߫. 

ߞߌ߬ߓߊ߬ߦߊ߬ ߜߘߍ߬ ߞߏ ߘߐ߫߸ ߗߋߘߊ, ߡߊ߬ߟߌ ߞߏߕߌ߯ ߝߟߐ ߟߎ߬ … 

## ߞߊ߲߬ߛߓߍߟߌ
ߡߏߘߌߓߐ߬ ߛߘߌ߬ߓߋ߬ ߡߏߦߌ߫ ߘߊ߫ ߁߉߅߂ ߕߎߟߊߝߌ߲ ߇ ߟߋ߬ ߡߊ߬ ߓߡߊ߬ߞߐ߫߸ ߊ߬ ߞߵߊ߬ ߟߊ߫ ߞߊ߬ߙߊ߲ ߛߊ߲ߘߐߕߊ ߣߐ߬ߝߍ߬ߜߍ߲߫ ߤߊ߲߯ ߊ߬ ߥߊ߫ ߘߊ߫ ߖߎߙߊ߲ߞߊߡߊ߲ߦߊ ߖߡߊ߬ߙߌ߬ߦߊ ߛߐ߬ߘߐ߲߬ ߁߉߇߇ ߟߊ߫߸ ߁߉߇߈ ߣߊ߲߬ߕߌ߰ ߖߐ߲ߓߐ߲ (brevet)߸ ߡߌ߬ߙߌ߲߬ߘߌ ߤߊߞߍ ߡߊߣߐ߬ߟߌ (߁߉߇߆߸ ߔߍߙߑߔߌߢߊ߲߫߸ ߝߊ߬ߙߊ߲߬ߛߌ߫)߸ ߞߊ߬ߙߊ߲߬ ߘߐߘߎ߲߰ߧߊ߬ߣߍ߲ ߖߐ߲ߓߐ߲ (ߞ.ߘ.ߖ) ߘߏ߫ (DEA) ߞߏߟߊߕߐ߲ ߟߐ߲ߞߏ ߣߌ߫ ߞߎ߲߬ߞߏ߬ߕߐ߬ߟߐ߲߬ߘߐ߬ߦߊ ߞߊ߲߬ (߁߉߇߉ ߟߊ߫ Aix-en-Provence en France)߸ ߞߊ߬ߙߊ߲߬ ߘߐߘߎ߲߰ߧߊ߬ߣߍ߲ ߖߐ߲ߓߐ߲߫ ߘߏ߫ ߝߣߊ߫ ߓߘߍ߬ߓߘߍ߬ߟߌ ߓߟߏߦߊ ߘߐ߫ (߁߉߈߃ ߟߊ߫ ߙߍߡߛ ߝߊ߬ߙߊ߲߬ߛߌ߫)߸ ߞߊ߬ ߝߏߘߋߦߊ ߖߐ߲ߓߐ߲ ߘߏ߫ ߛߐ߬ߘߐ߲߬ ߞߏߟߊߕߐ߲ ߟߐ߲ߞߏ ߣߌ߫ ߞߎ߲߬ߞߏ߬ߕߐ߬ߟߐ߲߬ߘߐ߬ߦߊ ߘߐ߫ (߁߉߈߃ Aix-en-Provence), ߞߊ߬ ߖߐ߲ߓߐ߲ ߘߏ߫ ߛߐ߬ߘߐ߲߬ ߡߊ߬ߟߌ ߕߐ߲ߓߟߏߡߊ ߟߎ߬ ߝߊ߬ߛߏ߬ߟߊ߬ߞߊ ߞߊ߬ߟߊ߲߬ߛߏ ߟߊ߫ (߁߉߇߇), ߊ߬ ߣߌ߫ ߛߙߋߓߍ ߘߏ߫ ߣߊ߲ߕߌ߰ ߝߐߢߐ߲߯ߞߐ ߤߊߞߍ ߞߊ߲߬ (߁߉߈߅ ߛߊ߲߫ ߙߋߡߏ߫߸ ߌߕߊߟߌ߫).

ߕߐ߲ߓߟߏߡߘߊ ߗߋߘߊߕߌ߮߸ ߊ߬ ߓߊ߯ߙߊ߫ ߘߊ߫ ߡߊ߬ߞߊ߲߬ߞߊ߲߬ߠߌ߲ ߞߏߕߌ߯ߘߊ ߝߣߊ߫ ߢߍ߫. ߊ߬ ߕߐ߯ߦߊ߫ ߘߊ߫ ߊߡߊߘߎ߫ ߕߎߡߊߣߌ߲߫ ߕߎ߬ߙߋ߬ ߟߊ߫ ߛߓߍߘߊ ߟߊ߫߸ ߟߊ߬ߢߎ߲߬ߠߌ߲ ߡߌ߬ߙߌ߲߬ߘߌ ߞߐ߲߬ߘߐ߲߬ߠߌ߲߬ ߘߍߘߊ ߞߊ߲ߕߌ߮߸ ߡߎߛߊ߫ ߕߙߊߥߟߋ߫ ߟߊ߫ ߡߙߊ߬ߞߊ߲ ߠߊߓߋ߭ ߞߐ߫.

߁߉߉߃ ߞߏ߲ߞߏߘߌ߬ߓߌ ߟߊ߫߸ ߊ߬ ߘߏ߲߬ ߘߊ߫ ߞߎ߲߬ߠߊ߬ߛߌ߮ ߘߐ߫ ߞߍ߲ߘߍߦߊ ߞߏߕߌ߯ߦߊ ߟߐ߬ߘߎ߮ ߘߐ߫߸ ߢߐ߲߯ߘߍߡߍ߲ ߣߌ߫ ߡߐ߬ߓߊ߬ߞߘߐ ߟߎ߬ ߦߋ߫. ߊ߬ ߕߏ߫ ߘߊ߫ ߟߊߓߊ߯ߙߊ߫ ߟߊ߫ ߗߋߘߊ ߏ߬ ߘߐ߫ ߦߋ߲߬ ߕߎ߲߰ߢߐ߲߰ߠߊ߬ ߓߟߏߡߊ߬ ߤߊ߲߯ ߞߊ߬ ߥߴߊ߬ ߛߌ߰ ߕߎߟߊߝߌ߲ ߁߆ ߟߊ߫ ߁߉߉߇ ߟߊ߫߸ ߊ߬ ߞߍ߫ ߘߊ߫ ߛߋ߲߬ߧߊ ߏ߬ ߘߐ߫ ߞߐߞߊ߲ߞߏ ߟߎ߬ ߞߏߕߌ߮ ߣߌ߫ ߡߊ߲߬ߕߏ߲߬ߕߍ ߣߝߊ߬ߢߐ߲߰ߦߊ ߟߎ߬ ߟߊߘߍ߬ߣߍ߲ ߞߏߕߌ߮ ߘߌ߫.

ߥߊ߬ߛߌ߬ߥߙߊ ߉\߂߀߀߂ ߟߊ߫߸ ߞߊ߲ߓߍ߲ ߞߊ߲ߕߌ߮ ߊߡߊߘߎ߫ ߕߎߡߊߣߌ߲߫ ߕߎ߬ߙߋ߬ ߛߎߥߊ߲ߘߌ ߞߐ߫߸ ߡߏߘߌߓߐ߬ ߛߘߌ߬ߓߋ߬ ߕߐ߯ߦߊ߫ ߘߊ߫ ߞߊ߲ߓߍ߲ ߞߊ߲ߕߌ߯ߘߊ߮ ߝߘߏ߬ߓߊ߬ ߞߟߊߕߌ߮ ߘߌ߫. ߊ߬ ߞߊ߬ ߗߋߘߊ ߏ߬ ߡߙߊ߬ ߤߊ߲߯ ߞߊ߬ ߥߴߊ߬ ߛߌ߰ ߂߀߀߇ ߕߎߟߊߝߌ߲ ߉ ߟߊ߫. ߊ߬ ߕߐ߯ߦߊ߫ ߘߊ߫ ߞߵߊ߬ ߞߍ߫ ߞߏߕߌ߯ ߝߟߐ ߟߋ߬ ߘߌ߫.

## ߡߏߘߌߓߐ߬ ߛߘߌ߬ߓߋ߬ ߟߊ߫ ߡߊ߬ߡߌ߬ߘߊ߬ߟߌ߬ߟߊ߬ߦߊ ߂߀߁߈ ߞߊ߲ߕߌ߯ ߛߎߥߊ߲ߘߟߌ ߕߊ߬ߞߏ߬ߝߟߐ ߝߍ߬.
߂߀߁߂ ߞߊ߲ߕߌ߯ ߛߎߥߊ߲ߘߟߌ ߡߊ߬ߡߌ߬ߘߊ߬ߟߌ߬ߟߊ߸ ߊ߬ ߡߌ߬ߘߊ߬ ߘߊ߫ ߂߀߁߂ ߕߙߊߓߊ ߂߂ ߟߊ߫ ߢߍߡߌߘߊ ߊߡߊߘߎ߫ ߤߊߦߊ߬ ߛߊ߬ߣߜ߭ߏ߫ ߟߊ߫ ߞߊ߬ߝߏ߬ ߖߊߛߏ߲ ߛߋ߲߬ߝߍ߫ ߊߡߊߘߎ߫ ߕߎߡߊߣߌ߲߫ ߕߎ߬ߙߋ߬ ߞߊ߲ߡߊ߬߸ ߞߊ߬ ߓߊ߲߫ ߞߵߊ߬ ߟߊߓߌ߬ߟߊ߬ ߕߙߊߓߊ ߂߇ ߡߊ߬. ߊ߬ ߞߍ߫ ߘߊ߫ ߡߊ߬ߡߌ߬ߘߊ߬ߟߌ߬ߟߊ ߘߌ߫ ߡߊ߬ߟߌ߬ߞߊ ߟߎ߬ ߟߊ߫ ߂߀߁߈ ߞߊ߲ߕߌ߯ ߛߎߥߊ߲ߘߟߌ ߘߐ߫߸ ߊ߬ ߞߊ߬ ٪߁.߄߂ ߟߋ߬ ߛߐ߬ߘߐ߲߬.

ߊ߬ ߦߋ߫ ߡߊ߬ߟߌ ߞߏߕߌ߯ ߝߟߐ߫ ߞߘߐ ߡߊ߲߬ߘߋ߫ ߛߘߌ߬ߓߋ߬ ߣߌ߫ ߞߍ߲ߘߍߦߊ ߞߏߕߌ߯ ߞߘߐ߫ ߛߌ߫ ߎߡߎ߫ ߟߎ߬ߥߌߛ ߛߘߌ߬ߓߋ߬ ߘߐ߯ߣߍ߲ ߠߋ߬ ߘߌ߫.

## ߦߟߌߣߐ ߣߌ߫ ߦߟߌߡߊߛߙߋ ߟߎ߬

ߦߌߟߡߊ:ߡߊ߬ߟߌ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߞߏߕߌ߯ ߝߟߐ
ߦߌߟߡߊ:ߕߐ߲ߓߟߏߡߊ
ߦߊߛߌߣ ߖߊߟߏ߫

**ߦߊߛߌߣ ߖߊߟߏ߫** ߡߏߦߌ߫ ߘߊ߫ ߁߈߉߇ ߞߏ߲߲ߓߌߕߌ߮ ߁߈ ߠߋ߬ ߟߊ߫ ߕߎߙߍߟ ߣߎߡߊ߬ ߛߏ ߞߣߐ߫߸ ߟߊߓߋ߫ ߕߙߐߝߍ߬ (ߞߵߊ߬ ߕߘߍ߬ ߦߋ߲߬ ߦߋ߫ ߝߊ߬ߙߊ߲߬ߛߌ߬ ߟߊ߫ ߥߙߎߣߍߦߊ ߟߊ߫)߸ ߊ߬ ߛߊ߬ ߘߊ߫ ߞߏ߲ߞߏߘߌ߬ߓߌ ߁߄\߁߉߅߄ ߠߊ߫ ߞߐߣߊߞߙߌ߫߸ ߊ߬ ߕߘߍ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫. ߊ߬ ߟߋ ߟߋ߬ ߞߍ߫ ߘߊ߫ ߥߛߊ߬ߘߋ߲߬ ߝߟߐ ߘߌ߫ ߞߊ߬ ߥߊ߫ ߖߌ߬ߣߍ߬ ߞߐߦߌ߬ߘߊ߬ ߝߊ߬ߙߊ߲߬ߛߌ߫ ߝߊ߬ߛߏ߬ ߜߙߊ ߟߊ߫ ߞߎߡߘߊ ߣߌ߲߲߬ ߘߟߊߡߌ߬߬ߘߊ߬߬ߣߍ߲߲߫ ߦߋ߫ ߞߊ߬ ߓߐ߫ ߝߊ߬߬߬ߙߊ߲߬ߛߌ ߥߞߌߔߋߘߌߦߊ ߟߋ߬ ߘߐ߫߫.

## ߞߊ߲߬ߛߓߍߟߌ
ߊ߬ ߓߊ߲߫ ߣߍ߲ ߞߊ߬ߙߊ߲ ߛߊ߲ߘߐߕߊ ߞߍ߫ ߟߊ߫ ߘߊ߬ߞߊ߯ߙߎ߫߸ ߦߊߛߌߣ ߖߊߟߏ߫ ߞߍ߬ ߘߊ߫ ߟߞߊ߬ߙߊ߲߬ߠߌ߲߬ߠߊ ߘߌ߫߸ ߞߊ߬ ߓߊ߲߫ ߞߊ߬ ߞߍ߫ ߞߙߊ߬ߡߐ ߘߌ߫ ߞߊ߬ߙߊ߲߬ߕߊ ߟߊ߫. ߊ߬ ߕߘߍ߬ ߣߍ߲ ߞߊ߬ߙߊ߲߬ߕߊ ߟߎ߬ ߛߊߞߍߟߌ ߘߐ߫߸ ߊ߬ ߞߊ߬ ߖߌ߬ߣߍ߫ ߝߊ߲߭ ߓߍ߯ ߓߍ߬ߙߍ߲߬ߓߍ߬ߙߍ߲߬ ߊ߬ ߣߌ߫ ߞߵߊ߬ ߘߐ߭ߘߏ߲߬ ߘߊߡߌ߬ߣߊ߬ ߡߌ߬ߙߌ߲߬ߘߌ ߟߎ߬ ߟߊ߫ ߝߙߋߞߋ ߟߎ߬ ߟߊ߫. ߊ߬ ߞߊ߬ ߓߘߍ߬ߓߘߍ߬ߟߌ߬ ߞߙߎߞߊ ߘߏ߫ ߜߙߋ߬ߡߊߕߍ߰ ߡߍ߲ ߜߋ߲߭ߞߘߎ߬ߣߍ߲߫ ߕߘߍ߬ ߦߋ߫ (SFIO1) ߠߊ߫. ߖߊ߯ߓߊ߫ ߞߟߍ߫ ߝߌߟߊߣߊ߲ ߕߎ߬ߡߊ ߟߊ߫߸ ߦߊߛߌߣ ߖߊߟߏ߫ ߕߘߍ߬ ߘߊ߫ ߞߟߏߜߟߍߦߟߊ ߟߎ߬ ߞߐߡߊߓߌ߲ߓߌ߲߫ ߞߙߏߝߏ ߛߌ߲߬ߝߏ߲߬ߧߊ߬ߟߌ ߘߐ߫߸ ߞߊ߬ ߖߌ߬ߣߍ߫ ߦߋߢߐ߲߯ߠߊ߫ ߞߎ߲ߕߌ߮ ߟߎ߬ ߛߋ߲߭ߘߏ߲߬. ߊ߬ ߞߎ߲߬ߕߋߟߋ߲ ߞߍ߬ߟߍ ߥߎ߬ߛߎ ߏ߬ ߟߊ߫߸ ߏ߬ ߞߊ߬ ߞߟߏߜߟߍߦߊߟߌ ߞߐ߲ߘߐ߲ ߠߊߛߴߊ߬ ߡߊ߬.

߁߉߄߅ ߣߍߣߍߓߊ ߟߊ߫߸ ߝߊ߬ߛߏ߬ߜߙߊ ߖߎ߬ߓߐ߬ߕߊ ߘߏ߫ ߟߊߝߟߐ߫ ߘߊ߫ ߝߊ߬ߙߊ߲߬ߛߌ߫. ߖߌ߬ߣߍ߬ ߡߐ߰ ߛߎߥߊ߲ߘߌߕߊ ߟߎ߬ ߛߏ߯ߙߏ߫ ߘߊ߫ ߢߊ߫ ߝߌ߬ߟߊ߫ ߡߊ߬߸ ߊ߬ ߝߟߐߡߊ ߛߏ߯ߙߏ߫ ߘߊ߫ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫߸ ߝߌߟߊߣߊ߲ ߛߏ߯ߙߏ߫ ߘߊ߫ ߖߌ߬ߣߍ߬ߞߊ ߟߎ߬ ߟߊ߫ ߛߙߊߕߌ ߘߏ߫ ߟߎ߫ ߟߊ߫. ߊ߬ߟߎ߫ ߞߊ߬ ߡߏ߬ߙߌߛ ߛ߭ߋߝ߭ߊ߲ߛ ߟߊߛߎߘߊ߲߫ ߥߛߊ߬ߘߋ߲ ߘߌ߫ ߛߊ߯ߘߊ߫ ߝߟߐ ߘߐ߫߸ ߊ߬ ߣߌ߫ ߦߊߛߌߣ ߖߊߟߏ߫ ߝߣߊ߫ ߝߌߟߊߣߊ߲ ߘߐ߫. ߁߉߄߆ ߟߊ߫߸ ߦߊߛߌߣ ߖߊߟߏ߫ ߛߎߘߊ߲߫ ߘߊ߫ ߝߊ߬ߛߏ߬ ߜߙߊ ߞߎ߲߬ߠߊ߫ ߘߍ߬ߟߐ߲߬ߘߐ߬ߦߊ߬ ߞߙߎߞߊ ߟߎ߬ ߟߊ߫ ߛߙߍߘߍ ߛߟߊ ߟߊ߫߸ ߊ߬ ߟߊ߫ ߟߐ߲߬ߞߋ߬ߟߊ ߟߊߞߎߘߦߊ߫ ߕߐ߫ ߕߘߍ߬ ߦߴߊ߬ ߟߊ߫ ߛߊ߬ߦߊ ߕߎ߬ߡߊ ߟߋ߬ ߟߊ߫ ߁߉߅߄ ߞߏ߲ߞߏߘߌ߬ߓߌ ߁߄ ߠߋ߬ ߡߊ߬. 

## ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߝߊ߬ߙߊ߲߬ߛߌ߫ ߥߛߊ߬ߘߋ߲
ߞߛߌ߬ߡߊ ߘߎߞߊ߰ߙߊ߫

**ߞߛߌ߬ߡߊ ߘߎߞߊ߰ߙߊ߫** ߡߏߦߌ߫ ߘߊ߫ ߁߉߃߄ ߠߋ߬ ߟߊ߫ ߥߟߏߞߙߏ߫ (ߡߎߙߑߖߊ߫) ߕߙߐߝߍ߬߸ ߊ߬ ߛߊ߬ ߘߊ߫ ߁߉߈߃ ߕߎߟߊߝߌ߲ ߁߅ ߡߊ߬ ߕߊߥߎߘߋߣߌ߫ ߓߊߢߍ߫߸ ߊ߬ ߕߘߍ߬ ߦߋ߫ ߡߊ߬ߟߌ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫߸ ߡߊ߬ߞߊ߲߬ߞߊ߲߬ߠߌ߲ ߞߏߕߌ߮߸ ߣߌ߫ ߞߣߐߟߊ ߣߌ߫ ߟߊ߬ߞߊ߲߬ߘߊ߬ߟߌ߸ ߡߎߛߊ߫ ߕߙߊߥߟߋ߫ ߟߊ߫ ߡߙߊ߬ߞߊ߲ ߞߐ߬ߣߐߡߊ߬.

ߊ߬ߟߋ ߟߋ߬ ߦߋ߫ ߞߊ߬ߕߌ߬ ߘߊ߮ ߟߐ߬ߓߊ߮ ߘߌ߫߸ ߊ߬ ߕߘߍ߬ ߘߊ߫ ߁߉߆߈ ߞߊ߬ߝߏ߬ ߖߊߛߏ߲ ߘߐ߫ ߡߍ߲ ߞߊ߬ ߞߊ߲ߕߌ߯ ߡߏߘߌߓߐ߬ ߞߋߕߊ߬ ߟߊ߫ ߡߙߊ߬ߞߊ߲ ߠߊߓߋ߬. 

߁߉߇߈ ߞߏ߲ߞߏߜߍ ߂߈߸ ߡߎߛߊ߫ ߕߙߊߥߟߋ߫ ߞߊ߬ ߝߊ߬ߛߏ ߟߊߓߌ߬ߟߊ߬ߟߌ ߣߊ߲߬ߕߌ߰ ߘߍߘߊ ߛߌ߲߬ߝߏ߲߬ ߛߌߦߊߡߊ߲߫ ߠߎ߫ ߡߌ߬ߘߊ߬ ߞߛߌ߬ߡߊ ߘߎߞߊ߰ߙߊ߫ ߕߘߍ߬ ߦߴߏ߬ ߘߐ߫߸ ߞߊ߬ߙߌߡ ߝߍ߬.
ߦߌߟߡߊ:ߡߊ߬ߟߌ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߡߊ߬ߟߌ ߣߊ߲߬ߕߌ߮
ߦߌߟߡߊ:ߡߊ߬ߞߊ߲߬ߞߊ߲߬ߠߌ߲ ߞߏߕߌ߮
ߗߍ߬ߞߙߐ߫ ߓߜ߭ߊ߬ߦߞߏ߫

**ߗߍ߬ߞߙߐ߫ ߓߜ߭ߊ߬ߦߞߏ߫** ߕߘߍ߬ ߦߋ߫ ߡߊ߬ߟߌ ߣߊ߲߬ߕߌ߮ ߟߋ߬ ߘߌ߫߸ ߡߍ߲ ߛߐ߬ߘߐ߲߬ ߘߊ߫ ߁߉߃߇ ߞߊ߬ߙߌ߬ߝߐ ߕߟߋ߬ ߁߀ ߡߊ߬ ߜ߭ߎ߲߬ߘߊߡ߸ ߕߎ߲ߓߕߎ߫ ߕߌ߲߬ߞߎߘߎ߲ ߘߐ߫߸ ߊ߬ ߣߴߊ߬ ߛߊ߬ ߘߊ߫ ߥߛߎ ߟߊ߫ ߁߉߈߃ ߟߊ߫ ߕߊߥߎߘߋߣߌ߫. 

## ߞߊ߲߬ߛߓߍߟߌ
ߗߍ߬ߞߙߐ߫ ߓߊ߰ߦߐ߫ ߦߋ߫ ߜ߭ߎ߲߬ߘߊߡ ߘߋ߲߫ ߛߐ߬ߘߐ߲߬ߣߍ߲ ߠߋ߬ ߘߌ߫ (ߕߎ߲ߓߕߎ߫ ߕߌ߲߬ߞߎߘߎ߲ ߘߐ߫)߸ ߊ߬ ߦߋ߫ ߡߎߛߊ߫ ߓߜ߭ߊ߬ߦߞߏ߫ ߣߌ߫ ߡߕߊ߫ ߛߊߖߌ߬ ߞߏߛߊ߬ ߟߎ߫ ߘߋ߲ ߠߋ߬ ߘߌ߫. ߊ߬ ߞߵߊ߬ ߟߊ߫ ߘߋߣߍ߲ߦߊ ߞߍ߫ ߜ߭ߎ߲߬ߘߊߡ ߠߋ߫߸ ߊ߬ ߣߴߏ߬ ߞߐߝߍ߬ ߞߊ߬ߦߋ߫ ߊ߬ ߣߌ߫ ߞߊ߬ ߥߴߊ߬ ߝߊ߬ ߝߍ߬ ߓߡߊ߬ߞߐ߫ ߁߉߅߀ ߟߊ߫. ߊ߬ ߘߏ߲߬ ߘߊ߫ ߞߊ߬ߕߌ߫ ߞߟߍ߬ߘߋ߲߬ ߘߋߣߍ߲ ߠߎ߬ ߟߊ߫ ߞߊ߬ߙߊ߲߲߬ߕߊ ߟߊ߫. ߊ߬ ߕߘߍ߬ ߘߴߊߟߌߗ߭ߋߙߌ߫ ߞߟߍ ߘߐ߫ ߁߉߅߈ ߠߊ߫ ߝߊ߬߬ߙߊ߲ߛߌ߬ߞߊ ߟߎ߬ ߝߍ߬߸ ߝߊ߬ߙߊ߲߬ߛߌ߫ ߣߊ߲߬ߕߌ߮ ߟߎ߬ ߟߊߞߊ߲ߘߊ߫ ߓߊߙߊ߲ߕߏ߲ ߞߎ߬ߢߊ߬ߘߐ ߘߌ߫ ߘߴߊ߬ ߡߊ߬ ߏ߬ ߟߋ ߞߏߛߐ߲߬. ߊ߬ ߞߊ߬ ߓߊ߲߬ߘߊ߬ߡߌߘߊ ߛߐ߬ߘߐ߲߬ ߞߊ߬ ߥߊ߫ ߞߟߍ߬ߞߍ߬ ߛߊ߲ߡߊߞߎߟߎ߲߫ ߓߏߙߌ ߞߊ߬ߟߊ߲߬ߛߏ ߟߊ߫ ߛߏߝ߭ߌߦߋ ߘߍ߭ ߟߊ߫߸ ߊ߬ ߣߌ߫ ߞߊ߬ ߥߊ߫ ߞߊ߬ߝߏ߫ ߘߍ߬ߣߍ߲ ߠߴߏ߬ ߞߐ߫ ߁߉߆߅ ߟߊ߫.

## ߓߘߍ߬ߓߘߍ߬ߟߌ ߣߌ߫ ߛߊ߬ߦߊ
߁߉߆߈ ߣߍߣߍߓߊ ߁߉ ߟߊ߫߸ ߊ߬ ߕߘߍ߬ ߘߊ߫ ߞߊ߬ߝߏ߬ ߖߊ߬ߛߏ߲߬ ߘߐ߫ ߡߍ߲ ߞߊ߬ ߡߏߘߌߓߐ߬ ߞߋߕߊ߬ ߟߊ߫ ߡߙߊ߬ߞߊ߲ ߠߊߓߋ߬߸ ߊ߬ ߣߌ߫ ߣߊ߲߬ߕߌ߰ ߁߄ ߜߘߍ߫ ߟߎ߫ ߡߎߛߊ߫ ߕߙߊߥߟߋ߫ ߕߘߍ߬ ߦߋ߫ ߡߍ߲ ߠߎ߬ ߘߐ߫. ߊ߬ ߦߋ߫ ߝߊ߬ߛߏ ߟߊߕߟߊߟߌ ߣߊ߲߬ߕߌ߰ ߘߍߘߊ (CMNL) ߛߌ߲߬ߝߏ߲ ߘߏ߫ ߟߋ߬ ߘߌ߫߸ ߊ߬ ߣߌ߫ ߘߊ߯ߕߌ߫ ߝߊߙߌ߲ ߣߊ߲߬ߕߌ߰ ߖߟߊ ߝߣߊ߫. ߝߊ߬ߛߏ ߟߊߞߊ߲ߘߊ ߗߋߕߌ߮ ߣߌ߫ ߜߎ߲߬ߘߎ߬ߘߐ߬ ߗߋߘߊ߸ ߊ߬ ߞߊ߬ ߓߘߍ߬ߓߘߍ߬ߟߌ߬ ߕߐ߲ߓߟߏߡߊ ߘߏ߫ ߟߎ߫ ߓߌ߬ߟߊ߫ ߛߋ߲߬ߠߊ߫ ߡߍ߲ ߠߎ߬ ߦߋ߫ ߡߐ߱ ߟߎ߬ ߘߐߜߍ߬ߘߍ߲߬ ߠߊ߫߸ ߊ߬ ߜߋ߲ߜߋ߲߫ ߞߊ߬ߙߊ߲߬ߠߊ߬ߘߋ߲ ߠߎ߬ ߣߌ߫ ߞߊ߬ߙߊ߲߬ߘߋ߲߫ ߡߊ߬ߛߐ߬ߛߐ߬ߟߌ߬ߟߊ ߟߎ߬. ߊ߬ ߟߊ߫ ߓߘߍ߬ߓߘߍ߬ߟߌ߬-ߕߐ߲ߓߟߏߡߦߊ ߞߍ߬ߙߍߝߍ߬߸ ߊ߬ ߞߵߊ߬ ߘߐ߭ߘߏ߲߬ ߕߏ߬ߟߊ߲߬ߕߊ߲ ߝߣߊ߫ ߟߊ߫߸ ߊ߬ ߜߋ߲ߜߋ߲߫ ߊ߬ ߞߍ߫ ߘߊ߫ ߖߏ߬ߟߌߓߊ߬ ߊߕߑߟߋߕߌߞ ߞߑߟߐߓ ߞߊ߲ߕߌ߮ ߘߌ߫. ߊ߬ ߟߊ߫ ߞߏ߫ ߞߍߣߍ߲ ߠߎ߬ ߕߍߕߋߟߋ߲ߦߊ ߟߊ߫ (ߞߊ߬ ߡߐ߱ ߟߎ߬ ߡߌ߬ߘߵߊ߬ ߢߡߊߟߐ߲ߓߊߟߌ ߡߊ߬)߸ ߏ߬ ߞߊ߬ ߡߊ߬ߟߌ ߜߍ߲߫ ߊߝߙߌߞߌߞߊ ߟߎ߬ ߣߌ߫ ߢߐ߲߯ߕߍ߫ ߞߏ ߟߎ߬ ߘߐ߫ ߛߊ߲߬ ߞߋߟߋ߲߫ ߞߎ߲߬ߕߊ߮ ߞߘߐ߫.

ߊ߬ ߞߊ߬ ߞߐߘߏ߲ߓߊ߮ ߟߎ߬ ߘߊߕߐߘߐ߲߫ (ߞߊ߬ ߛߌߟߊ ߕߍ߰ ߊ߬ߟߎ߬ ߢߍ߫ ߊ߬ߟߎ߫ ߝߊ߲߬ߞߊ ߟߊߥߊ߬ߙߊ ߘߐ߫) ߛߌߟߊߞߊ߲ߖߌ߯ߟߌ ߘߐ߫ ߡߍ߲ ߞߍ߫ ߘߊ߫ ߞߊ߲ߕߌ߯ ߞߘߐ߫ ߡߏߘߌߓߐ߬ ߞߋߕߊ߬ ߓߊߘߍ ߝߍ߬ ߁߉߇߇ ߟߊ߫. ߊ߬ ߣߌ߫ ߞߛߌ߬ߡߊ ߘߎߞߊ߰ߙߊ߫ ߣߌ߫ ߞߊ߬ߙߌߡߎ߲߬ ߘߊ߲߬ߓߟߍ߫ ߟߎ߫ ߡߌ߬ߣߊ߬ ߘߊ߫ ߡߎߛߊ߫ ߕߙߊߥߟߋ߫ ߓߟߏ߫ ߞߵߊ߬ ߕߘߍ߬ ߊ߬ߟߎ߬ ߦߋ߫ ߟߊ߬ߘߍ ߘߏ߫ ߞߊ߲߬ ߛߓߍߘߊ ߟߊ߫߸ ߏ߬ ߞߍ߫ ߘߊ߫ ߞߏ߲ߞߏߜߍ ߂߈\߁߉߇߈ ߠߊ߫. ߊ߬ ߟߊߖߌ߰ ߘߊ߫ ߛߏ߬ߙߌ߬ߡߊ߬ߘߋ߲ ߛߊ߯ߘߊ߫ ߝߌߟߊߣߊ߲ ߘߐ߫. ߊ߬ ߕߊ߬ ߘߊ߫ ߞߊ߬ ߥߴߊ߬ ߘߌ߫ ߕߊߥߎߘߋߣߌ߫߸ ߊ߬ ߝߊ߰ ߘߊ߫ ߦߋ߲߬ ߡߎߛߊ߫ ߕߙߊߥߟߋ߫ ߟߊ߫ ߣߊ߲߬ߕߌ߰ ߗߋߣߍ߲ ߘߏ߫ ߓߟߏ߫߸ ߡߍ߲ ߢߍߡߌ߬ߘߊ߬ߣߍ߲߫ ߕߘߍ߬ ߦߋ߫ (l'adjudant) ߟߊ߬ߛߌ߬ߘߊ߲ ߡߎߛߊ߫ ߞߡߊ߬ߙߊ߬ ߓߟߏ߫.

## ߝߘߎ ߣߌ߫ ߘߋ߲ߓߦߊ
ߝߘߎߡߊ߫ ߛߊ߬ߓߊ߫ ߟߋ߬ ߕߘߍ߬ ߦߋ߫ ߗߍ߬ߞߙߐ߫ ߓߜ߭ߊ߬ߦߞߏ߫ ߞߎ߲߬߸ ߊ߬ ߞߊ߬ ߊߌߛߊߕߊ߬ ߞߟߍ߬ߕߌ߮ ߞߙߏ߬ߡߊ ߝߘߎ߫ ߁߉߆߂ ߟߊ߫ (ߊߌߛߊߕߊ߬ ߘߎ߲ߓߎߦߊ߫ ߟߋ߬ ߦߋ߫ ߝߊ߬ߙߊ߲߬ߛߌ ߥߞߌߔߋߘߌߦߊ ߘߐ߫) ߊ߬ ߞߊ߬ ߘߋ߲߫ ߝߌ߬ߟߊ߫ ߛߐ߬ߘߐ߲߬ ߏ߬ ߝߍ߬߸ ߡߎߛߊ߫ ߓߜ߭ߊ߬ߦߞߏ߫ ߣߌ߫ ߡߊߡߊ߬ ߓߜ߭ߊ߬ߦߞߏ߫. ߁߉߇߆ ߟߊ߫߸ ߣߍߣߍ߫ ߓߦߊ߬ߓߊ ߛߌ ߝߘߎ߫ ߘߴߊ߬ ߓߟߏ߫߸ ߏ߬ ߞߊ߬ ߘߋ߲ߡߛߏ߫ ߞߋߟߋ߲߫ ߠߋ߬ ߛߐ߬ߘߐ߲߬ ߞߊߕߌ ߊߛߋߕߎ߬ ߓߜ߭ߊ߬ߦߞߏ߫߸ ߏ߬ ߟߋ ߕߘߍ߬ ߘߊ߫ ߓߙߊߡߊߖߊ߲ߓߊ߲ ߘߐ߫ ߞߏߕߌ߯ ߝߟߐ߫ ߞߘߐ ߡߏߘߌߓߐ߬ ߛߘߌ߬ߓߋ߫ ߝߍ߬ ߂߀߁߁ ߠߊ߫. 

## ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߡߊ߬ߟߌ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߣߊ߲߬ߕߌ߮
ߦߌߟߡߊ:ߕߐ߲ߓߟߏߡߊ
ߦߌߟߡߊ:ߞߊ߬ ߛߊ߬ ߕߊߥߎߘߋߣߌ߫
ߡߎߛߊ߫ ߖߊ߬ߞߌ߬ߕߋ߫

**ߡߎߛߊ߫ ߖߊ߬ߞߌ߬ߕߋ߫** (ߡߏߦߌ߫ ߘߊ߫ ߁߉߂߀ ߠߋ߬ ߟߊ߫ ߞߊ߬ ߛߊ߬ ߁߉߈߅ ߞߊ߬ߙߌ߬ߝߐ ߟߊ߫) ߕߘߍ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫߸ ߡߍ߲ ߕߘߍ߬ ߦߋ߫ ߓߊߖߎߡߊ ߘߌ߫ ߞߊ߲ߕߌ߯ ߛߋߞߎ߬ ߟߊ߫ ߞߊ߲ߕߌ߯ߦߊ ߕߎ߬ߡߊ ߟߊ߫. ߊ߬ ߕߘߍ߬ ߦߋ߫ ߖߌ߬ߣߍ߬ ߞߊ߲ߓߍ߲߫ ߝߟߐ ߛߓߍߘߊ ߛߌ߲߬ߝߏ߲ ߘߏ߫ ߟߋ߬ ߘߌ߫. 

ߊ߬ ߡߛߏ߬ ߕߊߕߊ߬ ߞߋߕߊ߬ ߕߘߍ߬ ߦߋ߫ ߞߊ߲ߕߌ߮ ߡߛߏ߬ ߊ߲ߘߙߋ߫ ߕߎ߬ߙߋ߫ ߣߊߘߋ߲ߡߊ ߟߋ߬ ߘߌ߫߸ ߊ߬ ߘߋ߲ߞߍ߫ ߝߣߊ߫ ߞߊ߬ ߌߛߑߡߊߌߟ ߕߎ߬ߙߋ߬ ߘߋ߲ ߠߋ߬ ߝߘߎ߫ ߏ߬ ߡߍ߲ ߕߘߍ߬ ߦߋ߫ ߛߋߞߎ߬ ߓߊߘߋ߲ߡߊ߫ ߞߘߐߞߍ ߘߌ߫.

߁߉߅߂ ߕߙߊߓߊ ߟߊ߫߸ ߡߎߛߊ߫ ߖߊ߬ߞߌ߬ߕߋ߫ ߓߐ ߘߊ߫ ߛߎߥߊ߲ߘߟߌ ߘߏ߫ ߛߋ߲߬ߝߍ߬ ߞߊ߲ߞߊ߲߫ ߊ.ߓ.ߟ ߟߊ߫ ߛߙߍߘߍ ߘߐ߫߸ ߞߵߊ߬ ߕߘߍ߬ ߊߤߊߡߍߘ ߛߋߞߎ߬ ߕߎ߬ߙߋ ߦߋ߫ ߖߌ߬ߣߍ߬ ߕߎߞߘߐߟߊ ߡߊ߬ߡߌ߬ߘߊ߬ߟߌ߬ߟߊ ߘߌ߫. ߞߏ߬ߣߵߊ߬ߟߎ߫ ߡߐ߰ ߝߌ߬ߟߊ ߓߍ߯ ߓߋ߬ ߘߊ߫ ߟߋ߬.

ߕߎ߬ߙߋ ߓߊ߲ ߞߐ ߘߐ߫ ߞߍ߫ ߟߊ߫ ߖߌ߬ߣߍ߬ ߞߊ߲ߕߌ߯ ߝߟߐ ߘߌ߫ ߘߍ߲ߖߘߍߟߦߊ ߞߐ ߘߐ߫ ߁߉߅߈ ߠߊ߫߸ ߖߊ߬ߞߌ߬ߕߋ ߞߊ߬ ߞߊ߲ߕߌ߯ߦߊ ߟߐ߬ߘߎ߰ ߛߘߍߡߊ߲߫ ߞߍ߫ ߦߋ߫ ߞߕߌ߸ ߖߡߊ߬ߣߊ ߞߣߐߟߊ߸ ߥߟߊ߫ ߖߎ߬ߟߊ߬ߦߊ. 

ߞߵߊ߬ ߕߘߴߊ߬ ߦߋ߫ ߖߌ߬ߣߍ߬ ߜߍߓߏ߲ ߞߏߕߌ߯ ߞߎ߲߬ߠߊ߬ߛߌ߰ߟߊ ߘߌ߫ ߁߉߆߂ (ߊ߬ ߓߌ߬ߟߊ߬ ߘߊ߫ ߗߋߘߊ ߏ߬ ߡߍ߲ ߠߊ߫ ߞߎߘߊ߫ ߘߌ߫ ߁߉߆߄ ߣߌ߫ ߁߉߆߈ ߘߊߡߌߣߊ ߕߍ߫) ߊ߬ ߕߘߍ߬ ߘߊ߫ ߕߍߓߊ߯ߦߊ ߘߐ߫ ߞߊ߬ߝߏ߫ ߘߍ߬ߣߍ߲ ߝߍ߬ ߞߵߊ߬ ߟߐ߬ ߟߏ߲ߟߊ߲ ߠߎ߬ ߟߊ߫ ߣߊ߲߬ߝߟߏ߬ߦߊ߬ߟߌ ߡߊ߬

ߊ߬ ߣߊ߬ ߘߊ߬ ߞߍ߫ ߞߊ߲ߕߌ߯ ߛߋߞߎ߬ ߕߎ߬ߙߋ߫ ߡߊߛߘߎߧߊ ߟߎ߬ ߟߊ߫ ߞߏ߰ߙߌ߬ ߘߊߕߎ߲߯ߣߍ߲ ߠߋ߬ ߘߌ߫߸ ߊ߬ ߣߌ߫ ߞߊ߬ ߞߍ߫ ߡߙߊ߬ߞߊ߲ ߕߜߋߡߙߊߟߊ (ߡߐ߰ ߜߍߛߍ߲ߞߍߙߍ߲ ߡߍ߲ ߠߎ߬ ߦߋ߫ ߖߡߊ߬ߣߊ߬ ߞߎ߲ߕߎߙߎ߲ ߡߙߊ߬ ߟߊ߫) ߘߌ߫.

߁߉߇߂ ߟߊ߫߸ ߞߵߊ߬ ߕߘߍ߬ ߊ߬ ߦߋ߫ ߖߡߊ߬ߣߊ ߞߣߐߟߊ ߣߌ߫ ߟߊ߬ߞߊ߲߬ߘߊ߬ߟߌ ߞߏߕߌ߯ߦߊ ߟߊ߫߸  ߊ߬ ߣߌ߫ ߊ.ߓ.ߟ ߝߊ߬ߛߏ ߛߓߍߘߊ ߛߌ߲߬ߝߏ߲ ߘߌ߫߸ ߖߡߊ߬ߣߊ ߡߐ߰ߘߐ߬ߜߍ ߡߍ߲ ߠߎ߬ ߞߊ߬ ߝߌߘߍߟ ߞߊߛߑߕߙߏ߫ ߟߊߛߣߍ߫ ߊ߬ ߟߊ߫ ߓߐߒߡߊߟߌ ߝߍ߬ ߖߌ߬ߣߍ߫߸ ߊ߬ ߕߘߍ߬ ߦߴߏ߬ ߟߎ߬ ߘߐ߫.

ߊ߬ ߕߘߍ߬ ߦߋ߫ ߢߊߢߌߣߌ߲ߠߊ߫ ߟߐ߲߬ߞߋ߬ߟߊ ߛߌ߲߬ߝߏ߲ ߠߋ߬ ߘߌ߫ ߓߎߥߊߙߏ߫ ߘߊ߮ ߞߣߐ߫߸ ߊ߬ ߞߊ߬ ߜߎ߲߬ߘߎ߬ߘߐ߬ ߢߊߢߌߣߌ߲ߠߌ߲ ߠߎ߬ ߛߌ߰ ߛߋ߲߬ߠߊ߫ ߡߍ߲ ߠߎ߬ ߞߊ߬ ߖߊߟߏ߫ ߕߋ߬ߟߎ߫ ߡߌ߬ߘߊ߬ ߤߊ߲߯ ߊ߬ ߛߊ߬ ߘߊ߫ ߥߛߎ ߟߊ߫ (ߞߊ߬ ߛߎ߬ߡߊ߲ ߣߌ߫ ߖߌ ߞߎ߬ߡߊ߲߬ߘߌ߫ ߊ߬ ߡߊ߬)߸ ߣߴߊ߬ ߛߊ߬ ߘߊ߫ ߕߙߊߓߊ ߕߟߋ߬ ߁߭ ߡߊ߬.

ߡߎߛߊ߫ ߖߊ߬ߞߌ߬ߕߋ߫ ߡߌ߬ߘߊ߬ ߘߊ߫ ߁߉߈߄ ߞߏ߲ߞߏߘߌ߬ߓߌ ߃ ߡߊ߬߸ ߛߋߞߎ߬ ߕߎ߬ߙߋ ߟߊ߫ ߛߊ߬ߦߊ ߟߐ߯ߞߎ߲߫ ߞߋߟߋ߲ ߡߊ߬. 

ߊ߬ ߝߊ߰ ߘߊ߫ ߖߘߊ߬ ߕߙߊߥߟߋ߫ ߟߊ߫ ߞߊ߬ߝߏ߬ ߖߊߛߏ߲ ߞߐ ߘߐ߫ ߞߊ߬ߙߌ߬ߝߐ ߟߊ߫ ߁߉߈߅ ߟߊ߫. 

## ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߖߌ߬ߣߍ߬ ߞߏߕߌ߮
ߦߌߟߡߊ:ߓߎߥߊߙߏ߫ ߘߊ߮
ߦߌߟߡߊ:ߖߌ߬ߣߍ߬ ߜߍߓߏ߲